
„AMŽIUS Iš PAŽIŪROS —- 32, 
0615 — 169...“ 


TKPK - Paryžiaus policijai. 
Xvzust Krokuva vimontra m ghks triv psot uv 
Latvis Petersas Brėmenas vs tyz btolem. 


Policijos pirmosios operatyvinės brigados ko- 
misaras Megrė kilstelėjo galvą ir dirstelėjo į pa- 
čiame kabineto viduryje įtaisytą ketaus krosnelę 
su palubės link nusiraizgiusiu didžiuliu juodu 
dūmtraukio vamzdžiu - jam pasirodė, kad tolygus 
liepsnų ūžimas pradeda slopti. Tada jis atidėjo į 
šalį telegramą, sunkiai atsikėlė, atsuko sklendę ir 
švystelėjo į pakurą trejetą kastuvėlių anglių. 

Paskui, kad sušiltų, atsistojo nugara į ugnį, 
prisikimšo pypkę, atlaisvino prisegamą marškinių 
apykaklę - nors siaura, bet buvo nepatogi dėvėti. 
tą valandą. Švarkas kabojo ant gembės, prikaltos 
prie durų. 


Bet jis neskubiai sugrįžo prie rašomojo stalo, 
dar kartą perskaitė telegramą ir pusbalsiu iššifravo: 


Tarptautinė kriminalinės policijos komisija - 
Prancūzijos policijai Paryžiuje: 

Krokuvos policija praneša apie Latvio Peterso 
išvykimą ir vykimą į Brėmeną. 


Tarptautinė kriminalinės policijos komisija 
(TKPK), kurios būstinė yra Vienoje, vadovauja 
kovai su banditizmu Europoje ir ypatingą dėmesį 
skiria įvairių šalių policijos bendradarbiavimui. 

Megrė prisitraukė arčiau kitą telegramą, taip 
pat užrašytą polkodu, tarptautine slapta kalba, 
kuri pasitelkiama palaikyti ryšiams tarp viso pa- 
saulio policijos padalinių. 

Jis automatiškai išvertė: 


Brėmeno policijos valdyba - Prancūzijos policijai 
Paryžiuje: nurodytas ankstesniame pranešime Latvis 
Petersas vyksta Amsterdamo ir Briuselio kryptimi. 


Trečia telegrama, kurią atsiuntė Nyderlandų 
policijos valdybos tarptautinės komisijos pada- 
linys, skelbė: 


Latvis Petersas 11 val. ryto įsėdo į tarptautinį 
ekspresą „Šiaurinė žvaigždė“, vykstantį į Paryžių, 
5 vagonas, kupė G-263. 


Paskutinė polkodu užrašyta telegrama atėjo 
iš Briuselio ir pranešė: 


2 val. Briuselyje patvirtintas Latvio Peterso 
vykimas ekspresu „Šiaurinė žvaigždė“, kupė, nuro- 
dyta Amsterdamo pranešime. 


Už rašomojo stalo beveik per visą sieną buvo 
išskleistas didžiulis žemėlapis, prie kurio atsisto- 
jo Megrė, toks griozdiškas ir nepaslankus, susi- 
kišęs rankas į kišenes ir įsikandęs burnos kam- 
putyje pypkę. 

Susiradęs taškelį, žymintį Krokuvą, žvilgsniu 
nutiesė liniją iki kito, žyminčio Brėmeno uostą, 
paskui mintyse sujungė Amsterdamą su Briuseliu. 

Dar kartą pasižiūrėjo, kelinta valanda. Dvi- 
dešimt po ketvirtos... „Šiaurinė žvaigždė“ dabar 
jau turėjo lėkti tarp Sen Kanteno ir Kompjenės 
maždaug šimto dešimties kilometrų per valandą 
greičiu. 

Jokio sustojimo prie sienos. Jokių stabdymų 
kelyje. 

Įsitaisęs penktojo vagono kupė G-263, Latvis 
Petersas, suprantama, skaitė laikraščius ar tiesiog 
žiūrėjo į peizažą, bėgantį už langų. 

Megrė pasuko užkambario durų link, nusi- 
prausė rankas emaliuotoje kriauklėje, perbraukė 
šukomis savo vešlius kaštoninius plaukus, ku- 
riuose jau išsiskyrė keletas žilsvų gijelių aplink 
smilkinius, paskui kaip pakliuvo persirišo kakla- 
raištį, kurio mazgo gudrybių niekuomet taip ir 
nesugebėjo perprasti. 

Buvo lapkritis. Temo. Už lango dar buvo ma- 
tyti Senos atšaka, Sen Mišelio aikštė, plūduriuo- 
janti barža-skalbykla, bet viską jau gaubė melsvi 


šešėliai, tarp kurių lyg žvaigždės užsižiebdavo du- 
jiniai Žibintai. 

Jis uždarė užkambarį, perbėgo akimis tele- 
gramą, kurią atsiuntė Tarptautinis identifikacijos 
biuras iš Kopenhagos. 


Prancūzijos policijai, Paryžius. 

Latvis Petersas 32 169 01512 0224 0255 02732 
03116 03233 03243 03325 03415 03522 04115 
04144 04147 05221... ir t. t. 


Šį kartą tekstą jis jau ėmėsi šifruoti garsiai, 
viską kruopščiai daugelį kartų kartodamas, kaip 
mokinukas, ruošiantis pamokas: 

- Latvio Peterso Žymės: amžius iš pažiūros 
32, ūgis 169, nugara tiesi, pečių linija horizontali, 
palinkimas į priekį nežymus, viršunosė neišskirti- 
nė, ausies kontūrai su ypatumais, spenelis didelis, 
kriauklė siaura ir mažai ištįsusi, kaušelis išsikišęs, 
nedidelis įlinkis į vidų, nosis maža, tiesi, be smar- 
kiai išsiskiriančių raukšlių, viršutinis žandikaulis 
iškilęs, veidas pailgas, įdubęs, antakiai reti ir labai 
šviesūs, viršutinė lūpa išsikišusi, gerokai storesnė, 
kaklas ilgas, baltymas vidutinio ryškumo, rainelės 
vidutinio žalsvumo, plaukai labai šviesūs. 

Tai buvo rašytinis Latvio Peterso portretas, 
bet komisarui pasirodė ne mažiau iškalbingas už 
nuotrauką. Vaizduotėje jau ryškėjo pagrindiniai 
bruožai: neaukštas, lieknas, jaunas vyriškis, ryš- 
kiai šviesiais plaukais, retokais gelsvais antakiais, 
žalsvomis akimis, ištįsusiu kaklu. 


Be kita ko, Megrė smulkiausiai įsiminė visas 
ausies detales, ir dėl to net minioje, nors Latvis 
Petersas nusigrimuotų, jį iškart nedvejodamas at- 
skirtų. 

Nusiėmęs nuo gembės jis užsivilko švarką, ap- 
sigaubė savo sunkiu juodu apsiaustu ir užsimaukš- 
lino ant galvos katiliuką. 

Paskutinis žvilgsnis į krosnelę, kuri, atrodė, 
tuoj sprogs. 

Pačiame ilgo koridoriaus gale, jau laiptų aikš- 
telėje, kuri drauge buvo ir įstaigos laukiamasis, 
dar vienas nurodymas Žanui: 

- Ei, tik nepamiršk pakurstyti ugnies! 

Jam leidžiantis laiptais į vidų įsiveržė tokie 
smarkūs vėjo gūsiai, kad prisidegdamas pypkę tu- 
rėjo užsiglausti sienos įduboje. 


Nors Šiaurės stotį dengė didžiulis stiklinis 
gaubtas, peronuose škvalo šuorai netrukdomai 
blaškė dulkes. Daugybė stiklų nulėkė nuo stogo, 
ir duženos nuklojo geležinkelio bėgius. Elektrinės 
lempos vos spingsėjo. Sužvarbę Žmonės gūžėsi į 
apsiaustus. 

Prie kasos langelio keleiviai galėjo perskaity- 
ti nelabai guodžiantį pranešimą: „Audra virš La- 
manšo.. 

Kažkokiai moteriai, kurios sūnus susiruošė ke- 
liauti į Folkstoną, nuo veido nenuslinko nerimas, 
o akys buvo paraudusios. Iki paskutinės akimirkos 
ji vis jam kažką patarinėjo. Suglumęs jis turėjo pri- 
žadėti, kad nė sekundei nekels kojos į laivo denį. 


Megrė stovėjo vienuoliktame perone, kur žmo- 
nių minia laukė, kol atvažiuos „Šiaurinė žvaigždė“. 
Visų didžiųjų viešbučių atstovai, jau nekalbant 
apie garsiąją Kuko agentūrą, taip pat būrėsi čia. 

Komisaras stovėjo, lyg būtų sustingęs. Kiti taip 
pat nervinosi. Jauna moteris, visa apsimuturiavusi 
audinės kailiais, tik kojas pridengusi permatomu 
šilku, vaikščiojo ten ir atgal smarkiai kaukšėdama 
batų kulniukais. 

O jis liko stovėti nejudėdamas, impozantiš- 
kiems jo pečiams metant didžiulį šešėlį perone. 
Laukiantieji jį stumdydavo, o jis nė nekrustelėda- 
vo lyg kokia siena. 

Tolumoje sužibo geltonas šviesos taškas. Tada 
prasidėjo sambrūzdis, suskardėjo nešikų šūksniai, 
nervingai sutrepsėjo keleiviai išėjimo link. 

Jau buvo praėję bene pora šimtų žmonių, kai 
Megrė žvilgsnis minioje išskyrė neaukštą vyriš- 
kį, apsivilkusį žaliu kelionės apsiaustu stambiais 
kvadratais, ir iš sukirpimo, ir iš spalvos akivaiz- 
džiai buvo matyti, kad drabužis yra šiaurietiško 
siuvimo. 

Vyras nesiskubino. Pavymui sekė trejetas neši- 
kų. Prabangaus Eliziejaus Laukų viešbučio atsto- 
vas pataikaujamai skynė kelią minioje. 

„Amžius iš pažiūros 32, ūgis 169... nosies iš- 
linkimas...“ 

Megrė nesiblaškė. Jis įsistebeilijo į keleivio-ausį. 
Jam to užteko. Žaliai vilkįs vyriškis praėjo pro jį. 
Vienas nešikas net užkliudė komisarą lagaminu. 

Staiga vienas „Šiaurinės žvaigždės“ palydovų 
kaip akis išdegęs metėsi bėgti, pakeliui šūktelėjęs 


keletą žodžių kolegai, stovinčiam perono gale prie 
grandinės, skirtos praėjimui užtverti. 

Dabar grandinė buvo ištempta. Pasigirdo ke- 
leivių pasipiktinimo šūksmai. 

Vyras, vilkįs kelionės apsiaustu, jau buvo pe- 
rono tarpdury. 

Komisaras greitomis rūkė, traukdamas po 
mažą dūmelį. Jis prisiartino prie geležinkelininko, 
ištempusio grandinę. 

- Policija! Kas čia atsitiko? 

- Žmogžudystė... Ką tik pastebėjo... 

— Vagonas B'.. 

- Atrodo... 

Stotyje gyvenimas tekėjo įprasta vaga. Vien tik 
vienuoliktame perone dėjosi kažkas nesupranta- 
mo. Čia buvo įstrigę apie penkiasdešimt išeinan- 
čių iš traukinio keleivių. Jiems buvo užtvertas ke- 
lias. Ir jie nekantravo. 

— Leiskite jiems eiti... - pasakė Megrė. 

— Betgi... 

- Leiskite eiti... 

Jis žiūrėjo, kaip iš stoties išvirsta paskutinis 
žmonių srautas. Garsiakalbis paskelbė, kad prie- 
miesčio traukinys išvyksta. Keletas žmonių puolė 
į tą pusę. Priešais vieną „Šiaurinės žvaigždės“ va- 
goną mažas būrelis kažko dar laukė. Tai buvo trys 
vyrai geležinkelio apsaugos uniformomis. 


Pirmas atskubėjo stoties viršininkas, nors ir 
sunerimęs, tačiau oriai pasitempęs. Paskui lau- 
kiamojoje salėje pro keleivių būrelius pralingavo 
neštuvai, o labiausiai susirūpinę juos akimis lydėjo 


išvykstantieji, nes visiems iškart kilo įtarimas, kad 
atsitiko kažkas negero. 

Megrė savo nerangia eisena nužingsniavo į 
traukinį, nepaleisdamas pypkės iš dantų. Pirmas 
vagonas. Antras vagonas... Pagaliau priėjo penktą 
vagoną. 

Palei vagoną ties langu stoviniavo grupelė 
žmonių. Čia ir atgabeno neštuvus. Stoties virši- 
ninkas klausėsi trejeto vyrų, tuo pat metu kalban- 
čių vienas per kitą. 

— Policija!.. Kur jis yra? 

Į jį pasižiūrėjo su tikru palengvėjimu. O jis ra- 
miai visa savo didžiulio kūno mase prasistūmė į 
patį būrelio vidurį, ir po akimirkos visi tematė jo 
plačią nugarą. 

— Jis tualete... 

Megrė įsiropštė į traukinį ir dešinėje pamatė 
atidarytas tualeto duris. Ankštoje patalpoje ant 
grindų gulėjo nenatūraliai susirietęs kūnas, lyg 
kas nors tyčia jį būtų perlenkęs perpus. 

Traukinio viršininkas, stovėdamas perone, 
davė nurodymus: 

— Tegu nutempia vagoną į depo kelią... Palau- 
kite!.. Į šešiasdešimt antrąjį... Ir įspėkite geležin- 
kelio komisarą... 

Iš čia buvo matyti tik nužudytojo pakaušis. 
Tada komisaras nusmaukė jam kepurę ir apžiūrėjo 
kairę ausį. 

— Spenelis didelis, kriauklė siaura ir mažai ištį- 
susi, kaušelis išsikišęs, nedidelis įlinkis į vidų... — 
sumurmėjo jis. 


Ant linoleumo buvo nutiškę keli kraujo lašai. 
Jis apsidairė aplinkui. Perone ir ant vagono laipte- 
lių pamatė keletą geležinkelininkų. Stoties virši- 
ninkas kažką tebeaiškino. 

Megrė stipriau sukando pypkę ir atsuko į save 
nužudytojo veidą. 

Jei nebūtų matęs išeinančio keleivio žaliuo- 
ju apsiaustu, jei nebūtų matęs, kaip jis kartu su 
„Mažestiko“ viešbučio vertėju sėdasi į prabangų 
automobilį, nekiltų jokių abejonių dėl mirusiojo 
tapatybės. 

Netgi skiriamieji bruožai. Netgi mažyčiai 
ūsiukai po smaila panose, kirpti šepetėliu. Netgi 
reti ir šviesūs antakiai. Netgi pilkšvai žalios akių 
rainelės. 

Kitaip tariant, tai buvo Latvis Petersas! 

Megrė negalėjo nė pakrutėti šiame ankštame 
tualete, kur iš pamiršto užsukti čiaupo sruveno 
vanduo ir pro įtrūkusią sąnarą šnypštė garas. 

Jis stovėjo kone įsispyręs į lavoną. Apvertė jį 
krūtine į viršų - švarkas ir marškiniai apsvilę nuo 
parako, taigi, šauta visai iš arti. 

Didžiulė juoda šūvio dėmė sumišo su violeti- 
niais išsruvusio kraujo dryžiais. 


Viena smulkmena tiesiog apstulbino komisarą. 
Jis netyčia dirstelėjo į nužudytojo koją. Ji gulėjo 
šleivai, nes ją persuko kartu su kūnu, taip sugrūs- 
tu, kad užsidarytų durys. 

Koja apauta juodu, pigiu, gerokai nuavėtu 
batu. Puspadis daugelį kartų perkaltas. Kulnas 

nuklaipytas į vieną pusę, o per pado vidurį vis 
plėtėsi skylė, ilgainiui prabrūžinta nuolat avint. 

Atvyko geležinkelio komisaras, vilkintis uni- 
forma su daugybe antsiuvų, toks pasitikintis savi- 
mi, kad jau perone ėmė žerti klausimus: 

— Kas ten dar atsitiko?.. Žmogžudystė?.. Savi- 
žudybė?.. Ei, tik nelieskite nieko, kol atvyks pro- 
kuratūra!.. Dėmesio!.. Čia aš vadovauju, aš!.. 

Megrė teko įdėti antžmogiškų pastangų, kad 
išsikapanotų iš tualeto, kur buvo tiesiog įsipančio- 
jęs į mirusiojo kojas. Mikliu profesionalo judesiu 
jis apčiupinėjo kišenes ir įsitikino, kad jos tuščios, 
visiškai tuščios. 

Jis išlipo iš vagono, užgesusia pypke, pakrypu- 
siu į šoną katiliuku, rankovę išsitepęs krauju. 

— Še tau! Pats Megrė... Ką jūs apie tai mano- 
tela 

— Nieko! Imkitės darbo... 

— Tai savižudybė, ar ne?.. 

— Jei jau taip norite... Ar skambinote į proku- 
ratūrą“.. 

— Vos tik man apie tai pranešė... 

Stotyje griaudėjo garsiakalbis. Keletas žmonių, 
pastebėję, kad dedasi kažkas neįprasto, iš tolo žiū- 
rėjo į tuščią traukinį ir būrelį žmonių, sustingusių 
prie penkto vagono laiptelių. 

Megrė, staiga išėjęs iš stoties, paliko visus su- 
sirinkusiuosius ir šūktelėjo taksi. 

— Į „Mažestiką ! 

Audra vis smarkėjo. Vėjo sūkuriai taip įsisiau- 
tėjo gatvėse, kad praeiviai atrodė kaip svirduliuo- 

jantys girtuokliai. Nuo stogų vis krito čerpės. Gat- 
vėmis sunkiai stūmėsi perpildyti autobusai. 

Eliziejaus Laukai atrodė tušti kaip kaimo šun- 
kelis. Pradėjo lašnoti. „Mažestiko durininkas at- 
skubėjo prie taksi, išskleidęs kuplų raudoną skėtį. 

— Policija!.. Ar pas jus apsistojo koks nors ke- 
leivis iš „Šiaurinės žvaigždės“? 

Durininkas akimirksniu suskleidė skėtį. 

— Vienas atvyko, taip! 

— Žalias apsiaustas... Šviesūs ūsai... 

— Tikrai taip, užeikite į registratūrą... 

Žmonės lakstė galvotrūkčiais, stengdamiesi 
pabėgti nuo liūties. Megrė įžengė į viešbutį pačiu 
laiku ir išvengė riešuto dydžio, šaltų kaip ledas lie- 
taus lašų. 

Sėdintys už raudonmedžio biuro stalo viešbu- 
čio tarnautojai ir vertėjai policininką vis dėlto su- 
tiko taip pat mandagiai, taip pat maloniai kaip ir 
bet kurį kitą klientą. 

— Policija... Keleivis žaliu apsiaustu... Gelsvi 
ūsių... 

— Septynioliktajame... Ką tik sunešė jo baga- 

žą... 


|| 
MILIJARDIERIŲ DRAUGAS 


Megrė pasirodymas „Mažestike“ į tvyrojusią nuo- 
taiką įmaišė grėsmės nuojautą. Lyg būtų atvilkęs 
kokį bloką, kurio niekur negalima priderinti. 

Tegu jis ir nebuvo panašus į policininkus, ku- 
riuos taip išpopuliarino karikatūristai. Jis nesižel- 
dino ūsų, neavėjo storapadžių batų. Dėvėjo gana 
plono audinio gerai pasiūtus drabužius. Pagaliau, 
tos. 

Tačiau jo laikysena buvo perdėm plebėjiška. 
Jis buvo tikras stambių kaulų gremėzda. Tvirti jo 
raumenys pūpsojo net pro švarką, o naujausiose 
kelnėse bemat išsišaudavo keliai. 

Ko vertas vien įprotis įsispręsti kakta kakton 
į pašnekovą, kaip reikiant erzinantis net bendra- 
darbius. 

Tai buvo daugiau negu pasitikėjimas, nors pa- 
sipūtimu jo kaltinti negalėjai. Jis tiesiog iškildavo 


kaip koks luitas, ir atrodydavo, kad į šitą uolą turi 
viskas sudužti, nesvarbu, ar jis pajuda iš vietos, 
ar tik stovi kaip įbestas, įsirėmęs į žemę šiek tiek 
praskėstomis kojomis. 

Pypkė atrodydavo kaip prikaustyta prie žan- 
dikaulio. Netgi „Mažestike“ jis nepaleido jos iš 
dantų. 

Bet galbūt šitaip jis elgėsi sąmoningai, kartais 
paakinamas vulgarumo, pasikliovimo savimi? 

Su tuo didžiuliu juodu apsiaustu aksomo apy- 
kakle negalėjai iškart jo nepastebėti tame šurmu- 
lyje, keliamame elegantiškų damų, linguojančių 
tarp kvepalų dvelksmo, šmaikščių sąmojų, tik nuo 
adatos, iščiustytų, malonių viešbučio tarnautojų 
sveikinimų. 

Jam tai apskritai nerūpėjo. Jis likdavo anapus 
šio pasaulio bruzdesio. 

Džiazo graudesys, atsklindantis iš šokių salės 
pusrūsyje, atsitrenkdavo į jį kaip į nepralaidžią 
garsui pertvarą. 

Vos spėjo Megrė žengtelėti laiptais, liftininkas 
iškart paklausė, ar nenorėtų užsikelti liftu. Bet jis 
net nesiteikė atsigręžti. 

Antrame aukšte jo kažkas paklausė: 

— Jūs ieškote?.. 

Atrodė, kad joks garsas jo nepasiekia. Jis tik 
žvelgė į raudonais iki šleikštumo kilimais išklotus 
koridorius, nusidriekiančius kažkur į begalybę. Ir 
ramiai kopė aukštyn. | 

Trečiajame, susikišęs rankas į kišenes, jis ap- 
žiūrėjo kambarių numerius, iškaltus bronzinėse 


lentelėse. Septyniolikto durys buvo atviros. Pa- 
tarnautojai dryžuotomis liemenėmis ką tik sunešė 
lagaminus. 

Keliauninkas, jau nusimetęs apsiaustą ir at- 
rodantis toks lieknas bei smulkutis su tvido kos- 
tiumu, rūkydamas papirosą davė patarnautojams 
nurodymus. 

Septynioliktasis buvo net ne kambarys, o tikri 
apartamentai: svetainė, darbo kabinetas, miega- 
masis ir ištaigi vonia. Jų durys vėrėsi ties dviejų 
koridorių sandūra, kur, lyg suolelis parko takų 
kryžkelėje, stovėjo plati pusapvalė sofa. 

Megrė ten ir prisėdo, veidu į atviras duris, pa- 
togiai ištiesė kojas ir atsisagstė apsiaustą. 

Latvis Petersas jį pastebėjo, bet toliau prisa- 
kinėjo patarnautojams, neparodydamas nei nu- 
stebimo, nei nepasitenkinimo. Kai patarnautojai 
pagaliau baigė dėlioti lagaminus, jis priėjo ir pats 
užtrenkė duris, bet pro plyšelį vis dėlto metė į ko- 
misarą įdėmų žvilgsnį. 

Megrė užteko laiko surūkyti trims pypkėms ir 
pasiųsti kuo toliau dviem patarnautojams bei kam- 
barinei, atėjusiems paklausti, ko jis čia laukia. 

Lyg tiksliai pagal laikrodį, Latvis Petersas išė- 
jo iš kambario aštuntą valandą, apsivilkęs griežto 
kirpimo smokingu, prie kurio prisilietė gero siu- 
vėjo ranka, - dabar jis atrodė dar lieknesnis ir ele- 
gantiškesnis. 

Jis buvo be kepurės. Šviesūs ir labai trumpai 
kirpti plaukai jau retėjo. Dar gana vešliai jie žėlė 
tik ties viršugalviu, tad iki pat plinkančios nuolai- 
džios kaktos prasišvietė rausva oda. 


Rankos buvo plonos ir baltos. Ant kairiojo be- 
vardžio mūvėjo antspaudinį žiedą iš platinos su 
gelsvu deimantu. 

Petersas teberūkė rusišką papirosą kartono 
kandikliu. Praėjęs pro pat Megrė, netikėtai stab- 
telėjo ir pasižiūrėjo, lyg norėtų ką nors pasakyti, 
bet, matyt, staiga kitkuo susirūpinęs, pasuko lifto 
link. 


Po dešimties minučių jis jau sėdėjo restorano 
salėje, prie pono ir ponios Mortimerių-Levingsto- 
nų staliuko, tapusio visų svečių dėmesio traukos 
centru. 

Ponios Levingston kaklą puošė milijono vertės 
perlai. 

Jos vyras neseniai ėmėsi daug investicijų pa- 
reikalavusios veiklos - prancūziškų automobilių 
gamybos atkūrimo - ir, suprantama, užsitikrino 
daugumą tų įmonių akcijų. 

Trijulė apie kažką smagiai plepėjo. Latvis Pe- 
tersas kalbėjo daug, bet santūriai, sėdėjo šiek tiek 
palinkęs į priekį. Jis buvo visiškai atsipalaidavęs, 
ramus, nesivaržė, nors pro vitražines restorano 
ambrazūras turėjo matyti tamsią Megrė povyzą, 
šmėžuojančią priimamajame. 

Registratūroje komisaras pareikalavo atvyku- 
siųjų sąrašo. Jis nė kiek nenustebo Latvio Peterso 
grafoje perskaitęs: „Osvaldas Openhaimas, atvy- 
kęs iš Brėmeno, laivų naudotojas.“ 

Suprantama, kad pasas, kartu su kitais civili- 
niais dokumentais šia pavarde, turėjo būti be prie- 
kaištų, kad ir kokiu vardu jis prisistatytų. 


Neabejotina, kad su Mortimeriais-Levings- 
tonais jis turėjo susipažinti anksčiau, tikriausiai 
Berlyne, Varšuvoje, Londone ar Niujorke. 

Ar į Paryžių nebus atvykęs vien su jais susitikti 
ir įgyvendinti plano vienos tų savo didžiulių suk- 
tybių, kurios buvo jo veiklos sritis? 

Jo išraše iš policijos kartotekos, gulinčiame 
Megrė kišenėje, buvo pažymėta: „Nepaprastai ap- 
sukrus ir visuomenei pavojingas individas, neaiš- 
kios tautybės, bet kilęs iš Šiaurės. Manoma, kad 
yra latvis ar estas; labai gerai kalba rusiškai, pran- 
cūziškai, angliškai ir vokiškai. 

Puikiai išsilavinęs ir laikomas vienos galingos 
tarptautinės gaujos, užsiimančios stambaus masto 
sukčiavimais, vadeiva. 

Šios gaujos veikla iš pradžių susekta Paryžiu- 
je, paskui Amsterdame (Van Heivelio byla), Berne 
(Susivienijusių laivų naudotojų byla), Varšuvoje 
(Lipmano byla), taip pat kituose Europos miestuo- 
se, kur tik pavyko aiškiau nustatyti jos pėdsakus. 

Manoma, kad dauguma Latvio Peterso ben- 
drininkų yra anglosaksų kilmės. Vienas iš jų, daž- 
niausiai pastebimas jo draugijoje ir atpažintas kaip 
asmuo, pateikęs suklastotą čekį Berno federalinia- 
me banke, žuvo sulaikymo metu. Jis apsimesdavo 
Amerikos karo veteranų legiono majoru Hovardu, 
bet nustatyta, kad tai buvęs kontrabandinio alko- 
holio platintojas, Jungtinėse Valstijose žinomas 
Storulio Fredo pravarde. 

Latvis Petersas buvo suimtas du kartus. Pirmą 
kartą Vysbadene, už sukčiavimą, padariusį pusės 
milijono markių žalą didmenininkui iš Miunche- 

no, o antrą kartą - Madride, panašioje byloje, kur 
auka tapo aukštas Ispanijos karaliaus dvaro parei- 
gunas. 

Abu kartus jo gynybos taktika buvo ta pati. 
Jis pradėdavo derybas su savo auka, kuriai iš- 
dėstydavo, kad pasisavintos lėšos paslėptos labai 
patikimoje vietoje, o jį areštavus jų nepavyktų 
perimti. 

Abu kartus skundai buvo atsiimti, o ieškovams 
žala atlyginta. 

Vėliau nė karto nepavyko sulaikyti jo nusikal- 
timo vietoje. 

Galimai artimai susijęs su Maronečio gauja 
(pinigų padirbinėjimas ir suklastotų vertybinių 
popierių platinimas) ir Kelno gauja (žinoma „sie- 
nų gręžikų pavadinimu). 

Daugelio Europos šalių policijoje dar sklandė 
gandas, kad Latvis Petersas yra net ne vienos gau- 
jos vadas ir finansininkas, todėl skirtingais var- 
dais įvairiuose bankuose laiko keletą milijonų, o 
dalį pinigų galbūt yra investavęs į pramonę. 

Dabar jis maloniai šypsojosi, klausydamasis 
ponios Mortimer-Levingston, pasakojančios kaž- 
kokią žaismingą istoriją, o jo balta ranka raškė 
nuo kekės sultingas vynuoges. 


- Atsiprašau, pone! Gal malonėtume man skir- 
ti minutėlę? 

Šiais žodžiais Megrė kreipėsi į Mortimerį-Le- 
vingstoną, priėjęs prie jo vestibiulyje; tuo metu 
Latvis Petersas pasuko į savo kambarį, o kartu su 
juo išėjo ir amerikietė. 

Mortimeris toli gražu nepasižymėjo sportiška 
jankio figūra. Jis kur kas labiau panėšėjo į lotynų 
tautų atstovą. | 

Jis buvo aukštas ir liesas. Nedidelę galvą puošė 
vešli juoda ševeliūra su sklastymu per vidurį. 

Šis vyras visą laiką atrodė pavargęs. Akių vokai 
apdribę ir pamėlę. Jo gyvenimas iš tiesų buvo seki- 
namas: jis kone tuo pat metu pasirodydavo tai Do- 
vilyje, tai Majamyje, tai „Lido“ kabarete Paryžiuje, 
tai Kanuose ar Berlyne, tai plaukiodavo nuosava 
jachta, tai kurioje nors Europos sostinėje aptarinė- 
davo verslo reikalus, tai teisėjaudavo svarbiausioms 
bokso varžyboms Niujorke arba Kalifornijoje. 

Jis nužvelgė Megrė labai iš aukšto. Ir sumur- 
mėjo nepravėręs lūpų: 

— Jūs esate?.. 

- Komisaras Megrė, pirmoji operatyvinė bri- 
gada... 

Mortimeris šiek tiek suraukė antakius, vos 
pastebimai linktelėjo, lyg būtų nusprendęs skirti 
pašnekovui tik vieną sekundę. 

- Ar žinote, kad vakarieniavote su Latviu Pe- 
tersu? 

- Ir tai viskas, ką norėjote man pasakyti? 

Megrė nė blakstienos nevirptelėjo. Maždaug tą 
ir tikėjosi išgirsti. 

Jis vėl įsikando pypkę, kurią buvo ištraukęs tik 
tam, kad malonėtų tarti keletą žodžių milijardie- 
riui, ir burbtelėjo: 

— Tai viskas! 

Komisaras atrodė patenkintas savimi. Levings- 
tonas, nutaisęs ledinį veidą, apsigręžė ir dingo lifte. 

Buvo šiek tiek po pusės dešimtos. Simfoninis 
orkestras, akompanavęs vakarienei, užleido vietą 
džiazo ansambliui. Vestibiulyje pradėjo rinktis 
nauji veidai. 

Megrė dar nevakarieniavo. Jis pasiliko stovėti 
holo viduryje ir neatrodė, kad nekantrautų. Val- 
dytojas iš tolo vis svaidė į jį neramius ir piktokus 
žvilgsnius. Net kukliausi viešbučio darbuotojai, 
praeidami pro šalį, nutaisydavo nemalonią išraiš- 
ką, kartais net stumtelėdavo. 

„Mažestikui“ jis tiesiog trikdė virškinimą. Jis 
vis maišėsi visiems akyse kaip juoda rašalo dėmė 
tarp paauksavimų, šviesų spindesio, šmėžuojančių 
vakarinių suknelių ir brangių kailinių, iškvepintų 
ir papuošalais žvilgančių damų. 

Pirmoji iš lifto išlipo ponia Mortimer, jau 
spėjusi persirengti. Ji apsivilko šermuonėlių kai- 
liais pamuštu apsiaustu, pečius palikusi apnuo- 
gintus. 

Ji atrodė sutrikusi, kad jos nesutiko kažkas, 
turėjęs jau laukti, tad įniko nervingai vaikščioti, 
ritmiškai kaukšėdama į grindis aukštais paauk- 
suotais kulniukais. 

Staiga stabtelėjo ties raudonmedžio biuru, už 
kurio sėdėjo darbuotojai bei vertėjai, ir pasakė 
jiems keletą žodžių. 

Darbuotojas, paspaudęs raudoną mygtuką, pa- 
slaugiai pakėlė telefono ragelį. Atrodė, kad nuste- 
bęs jis tuoj pat pašaukė pasiuntinuką, ir šis iškart 
nuskubėjo prie lifto. 

Ponia Levingston akivaizdžiai nerimavo. Pro 
įstiklintas duris galėjai pastebėti privažiavusį prie 

šaligatvio krašto įmantrių formų amerikietiškos 
markės limuziną. 

Sugrįžęs pasiuntinukas kai ką pasakė darbuo- 
tojui. Šis savo ruožtu kažką perdavė poniai Morti- 
mer. Ji iškart užginčijo. Berods, jos žodžiai turėjo 
skambėti: 

- Tai neįmanoma!.. 

Megrė nubėgo laiptais, sustojo prie septynio- 
likto kambario, pasibeldė į duris. Kaip ir tikėjosi 
po pantomimos, kurią ką tik stebėjo, neišgirdo jo- 
kio atsako. 

Jis atidarė duris, svetainėje buvo tuščia. Kam- 
baryje ant lovos gulėjo tik Latvio Peterso smokin- 
gas, numestas kaip pakliuvo. Kelioninė spintelė 
stovėjo atvira. Ant kilimo mėtėsi lakuoti batai. 

Atskubėjo viešbučio valdytojas ir pradėjo 
bambėti: 

— Jūs jau čia“ 

— Taigi?.. Dingęs, ką!.. Levingstonas taip pat!.. 
Argi ne? 

— Taip sakant, vis dėlto nereikėtų dramatizuo- 
ti. Jei nei vieno, nei kito nėra kambariuose, vis 
tiek rasime juos kur nors viešbutyje. 

— Kiek iš čia yra išėjimų? 

— Trys... Vienas veda į Eliziejaus Laukus... Ki- 
tas išeina į Arkadų gatvę, ir dar yra tarnybinis iš- 
ėjimas, į Pontjė gatvę... 

— Ar čia yra sargas? Pašaukite jį... 

Telefonas vis dėlto .veikė. Tik valdytojas buvo 
įsiutęs. Jis išplūdo telefonistę, esą ji nieko nesu- 
prantanti. Žvilgsnyje, kurį jis įsmeigė į Megrė, ne- 
buvo nė ženklo palankumo. 

— Ką visa tai reiškia? - klausinėjo jis, laukda- 
mas, kol ateis personalo durų sargas, kuriam dar- 
bo vieta buvo įrengta įstiklintoje kamaraitėje. 

— Nieko, arba beveik nieko, kaip jūs sakote... 

— Tikiuosi, kad tai dar nereiškia... nereiškia... 

Žodis „žmogžudystė“ yra tikrų tikriausias 
siaubas viso pasaulio viešbutininkams, pradedant 
pigiausių pašiūrių laikytojais ir baigiant tikrų 
rūmų valdytojais, todėl pernelyg vulgarus jų lū- 
poms. 

— Mes tai sužinosime. 

Pasirodė ponia Levingston ir puolė klausinėti: 

— Na, kaip?.. 

Valdytojas suglumo ir tik kažką neaiškiai 
murmtelėjo. Koridoriaus gale išniro smulkaus se- 
neliuko stovyla murzina barzda, prastai sukirptais 
drabužiais, akivaizdžiai neatitinkanti šio viešbu- 
čio aplinkos. 

Suprantama, vaidmuo jam buvo numatytas už- 
kulisiuose: jei rodytųsi viešumoje, jis taip pat gau- 
tų dailią uniformą ir kasryt privalėtų nusiskusti. 

— Ar pastebėjote ką nors išeinant? 

- Kada? 

— Gal prieš keletą minučių... 

- Kažkas iš virtuvės darbuotojų, regis... Neat- 
kreipiau dėmesio... Žmogus su kepuraite... 

— Neaukštas, šviesiaplaukis? - įsiterpė Megrė. 

— Taip... Berods... Gerai neįsižiūrėjau... Jis la- 
bai greitai ėjo... 

- Ir daugiau niekas? 

- Nežinau... Buvau nuėjęs prie gatvės kampo 
nusipirkti sporto laikraščio... 

Ponia Mortimer-Levingston prarado šalta- 
kraujiškumą. 

- Štai kaip?.. Tai šitaip jūs ieškote? — iškošė 
ji, žiūrėdama į Megrė. - Man sakė, kad esate iš 
policijos... Mano vyras galbūt nužudytas... Ko gi 
dar laukiate? 

Žvilgsnyje, kuriuo jis atsakė, rodės, iki nago 
juodymo sutilpo visas Megrė. Ramybė! Abejin- 
gumas! Lyg būtų išgirdęs vien musės zyzimą. Lyg 
prieš jį stovėtų paprasčiausias baldas. 

Ji nebuvo įpratusi, kad į ją šitaip žiūrėtų. Ji 
krimstelėjo lūpas, ryškiai nuraudo ir treptelėjo 
koja. 

Jis ramiai tebežvelgė į ją. 

Tada, visiškai praradusią savitvardą, o gal tie- 
siog neišmanančią, ką šioje situacijoje reikėtų da- 
ryti, ją ištiko nervinė krizė. 


||| 
PLAUKŲ SRUOGELĖ 


Į Orfevro krantinę Megrė sugrįžo apie vidurnaktį. 
Audra įsisiautėjo visu smarkumu. Ji be jokio gai- 
lesčio purtė medžius krantinėje, o aplink baržą- 
skalbyklą nepaliaujamai raibuliavo bangelės. 

Kriminalinės policijos būstinė buvo beveik iš- 
tuštėjusi. Tik Žanas tebesėdėjo savo vietoje prieš- 
kambaryje, „vadovaudamas“ koridoriams su dau- 
gybe tuščių kabinetų. 

Iš budėtojų patalpos sklido balsai. Dar toliau 
pro durų apačią veržėsi šviesos pluoštas - tai koks 
nors komisaras ar inspektorius tęsė tyrimą. Kieme 
pokšėjo prefektūros automobilis. 

- Torensas grįžo? - pasidomėjo Megrė. 

— Grįžo ką tik. 

— O mano židinys? 

— Turėjau atverti langą, taip karšta buvo pas 
jus. Pro sienas pradėjo sunktis lašai! 

— Liepkite, kad atneštų keletą stiklinių alaus ir 
mėsainių. Ei, tik kad duona būtų su kriaukšliu! 

Eidamas koridoriumi, jis stumtelėjo vienas 
duris ir sušuko: 

— Torensai! 

Policijos brigadininkas Torensas nusekė jį į 
kabinetą. Prieš išvažiuodamas iš Šiaurės stoties 
Megrė jam paskambino, kad tęstų tyrimą savo 
nuožiūra. 

Komisarui buvo keturiasdešimt penkeri metai. 
Torensui neseniai sukako trisdešimt. Bet jo figūra 
jau pradėjo įgauti masyvumo, ir jis priminė suma- 
žintą Megrė kopiją. 

Juodu kartu atliko daugybę tyrimų neištarę nė 
vieno nereikalingo žodžio. 

Komisaras nusimetė apsiaustą, švarką, atlais- 
vino kaklaraiščio mazgą. Atsukęs nugarą į ugnį, 
kurį laiką pasimėgavo šiluma ir paklausė: 

- Taigi“ 

- Prokuratūra labai greitai sureagavo. Tapaty- 
bės nustatymo skyrius padarė nuotraukas, bet ne- 
galėjo nustatyti pirštų atspaudų. Išskyrus aukos, 
žinoma! Bet ir šių nėra jokioje daktiloskopinėje 
kartotekoje. 

— Jei atmintis neapgauna, policijoje apskritai 
nėra Latvio pirštų atspaudų? 

- Nieko, išskyrus jo rašytinį portretą. Nei pirš- 
tų atspaudų, nei tikrų matmenų. 

— Taigi, nėra įrodymų, kad šis numirėlis būtų 
ne Petersas. 

- Bet niekas neįrodo, kad tai yra jis! 

Megrė pasiėmė pypkę ir tabako kapšelį, kuriame 
jau buvo telikusios rudos dulkės. Torensas automa- 
tiškai ištiesė jau praplėšą presuoto tabako paketėlį. 

Kurį laiką tvyrojo tyla. Tik spragsėjo tabakas. 
Paskui jie išgirdo žingsnius ir langų trinksėjimą 
už durų, nes Torensas sandariai jų neuždarė. 

Atėjo „Dofinės“ aludės padavėjas ir padėjo ant 
stalo padėklą su šešiomis stiklinėmis alaus bei ke- 
turiais storais mėsainiais. 

— Tiek užteks? - pasitikslino jis, matydamas, 
kad Megrė ne vienas. 

— Tiks. 

Neišleisdamas pypkės iš dantų, komisaras 
sėdo valgyti bei gerti, pastūmęs alaus stiklinę ir 
kapralui. 

- Taigi“ 

- Aš apklausiau visą traukinio personalą. Jie 
įsitikinę, kad kažkuris keleivis važiavo be bilie- 
to. Negyvėlis arba žudikas! Manoma, kad jis įlipo 
Briuselyje iš važiuojamosios kelio pusės. Be to, la- 
bai paprasta pasislėpti pulmane, nes ten atitver- 
ta nemažai vietos keleivių bagažui. Žinoma, kad 
Latvis tarp Briuselio ir Prancūzijos sienos gurkš- 
nojo arbatą, skaitinėjo angliškus bei prancūziškus 
laikraščius, daugiausia su ekonominiais priedais. 
Kažkur tarp Mobežo ir Sen Kanteno jis nuėjo į 
tualetą. Palydovas tą epizodą prisiminė, nes jį pa- 
matęs Latvis paprašė: „Atneškite man viskio.“ 

— Paskui jis sugrįžo į savo vietą? 

- Po ketvirčio valandos jis jau sėdėjo prie savo 
viskio stiklinės. Bet palydovas nematė, kada jis 
sugrįžo. 

— Daugiau niekas nėjo į tualetą? 

— Atsiprašau! Viena keleivė paklebeno duris. 
Užraktas neveikė. Tik prie pat Paryžiaus vienas 

palydovas jį išlaužė ir pamatė, kad spynos mecha- 
nizmas užkimštas metalo drožlėmis. 

- Ir iki tol niekas nematė antrojo Peterso? 

— Niekas! Jis iškart būtų patraukęs dėmesį, nes 
vilkėjo dėvėtais drabužiais, o su tokiais paprastai 
nieko neišvysi liukso klasės traukiniuose. 

— O kulka? 

— Šauta visai iš arti. Šešių milimetrų automa- 
tinis revolveris. Nuo šūvio atsirado toks nudegi- 
mas, kad gydytojas mano, jog vien to būtų užtekę 
sukelti mirčiai. 

- Jokių grumtynių pėdsakų? 

— Nė menkiausių! Ir tuščios kišenės. 

- Žinau... 

- Atsiprašau! Vis dėlto štai ką aš radau, kai at- 
segiau vidinę liemenės kišenėlę. 

Torensas išėmė iš savo portfelio šilkinio po- 
pieriaus įmautę, pro kurią prasišvietė sruogelė 
juodų plaukų. 

— Duokite šen... 

Megrė nesustojo nei valgęs, nei gėręs. 

— Tai moters plaukai ar vaiko? 

— Moters, taip sprendžia teismo medicinos eks- 
pertas. Aš jam palikau keletą, ir jis pažadėjo ištirti 
išsamiau. 

- O skrodimas? 

- Apie dešimtą viskas buvo baigta. Spėjamas 
amžius - trisdešimt dveji metai, ūgis - šimtas še- 
šiasdešimt aštuoni centimetrai. „Jokios įgimtos 
sveikatos ydos. Vis dėlto vieno inksto sutrikimai 
leidžia manyti, kad tas žmogus buvo alkoholikas. 

Skrandyje rasta arbatos ir nesuvirškintų maisto 
likučių, kurių sudėties taip skubiai nepavyko nu- 
statyti. Tyrimai bus tęsiami rytoj. Pasibaigus ty- 
rimams, kūnas bus perduotas Teismo medicinos 
institutui ir užšaldytas.“ 

Megrė nusišluostė lūpas ir sėdo į savo pamėgtą 
vietą prie krosnelės, ištiesė ranką, o Torensas, lyg 
pagal sąlyginį refleksą, padavė savo tabako paketėlį. 

— Aš savo ruožtu, - pridūrė komisaras, - ma- 
čiau Petersą, ar bent tą, kuris užėmė jo vietą ir 
apsistojo „Mažestike“, vakarieniaujantį Mortime- 
rių-Levingstonų draugijoje, su kuriais, rodos, iš 
anksčiau sutarta susitikti. 

- Su milijardieriais? 

— Taip! Po vakarienės Petersas nuėjo į savo apar- 
tamentus. Aš įspėjau amerikietį. Mortimeris taip 
pat grįžo į savo numerį. Jie planavo trise kažkur 
išeiti, nes ponia Mortimer netrukus sugrįžo, pa- 
sipuošusi vakarėliui. Po dešimties minučių paaiš- 
kėjo, kad abu vyriškiai kažkur dingo. Latvis nu- 
simetė smokingą ir užsivilko mažiau krintančius 
į akį drabužius. Užsimovė kepurę, tad durininkas 
supainiojo jį su virtuvės darbininku. O Levingsto- 
nas išėjo taip, kaip buvo, su vakariniu kostiumu. 

Torensas nieko nepasakė. Ilgokai užsitęsus 
pauzei, buvo girdėti vien uragano, drebinančio 
langų stiklus, staugimas ir ramus krosnelės ūži- 
mas. 

— O bagažai? - pagaliau paklausė Torensas. 

— Žiūrėjau. Nieko! Drabužiai... Baltiniai... Visi 
liukso klasės keliautojo reikmenys. Tačiau jokių 


dokumentų. Ponia Mortimer tvirtina, kad jos vy- 
ras yra nužudytas. 


Iš kažkur atsklido varpo skambesys. Megrė 
atidarė savo biuro stalčių, kur dar dieną įsimetė 
telegramas apie Latvį Petersą. 

Paskui jis pasižvelgė į žemėlapį. Pirštu nubrė- 
žė liniją tarp Krokuvos, Brėmeno, Amsterdamo, 
Briuselio ir Paryžiaus. 

Sen Kanteno apylinkėse jo pirštas stabtelėjo - 
mirtis. Paryžiuje linija staiga nutrūko. Dingo du 
žmonės, pačiame Eliziejaus Laukų vidury. 

Likę vien bagažai apartamentuose ir ponia 
Mortimer-Levingston, kurios galva tokia pat tuš- 
čia, kaip atvira Latvio kelioninė spintelė kambario 
viduryje. 

Šliurpianti pypkė taip suerzino komisarą, kad 
jis išsitraukė iš kito stalčiaus viščiuko plunksnų 
šepetėlį, išsivalė kandiklį, atidarė krosnelę ir iš- 
metė nešvarias plunksnas į ugnį. 

Ketvertas stiklinių jau ištuštėjo ir stovėjo apli- 
pusios alaus putų likučiais. Kažkas išėjo iš gretimo 
kabineto, užrakino duris, ir koridoriumi nutrink- 
sėjo Žingsniai. 

— Štai vienas jau viską užbaigė! - pastebėjo To- 
rensas. - Tai Luka. Šį vakarą jis sulaikė du narko- 
tikų platintojus, kai vienas toks tėčio sūnelis pra- 
rijo užmestą jauką. 

Megrė pažarstė žarijas ir atsigręžė, atsukdamas 
įraudusį veidą. Mašinaliu judesiu paėmė šilkinio 
popieriaus įmautę, ištraukė iš ten plaukų sruogelę 
ir padėjo prieš šviesą. Paskui vėl atsistojo prie že- 

mėlapio, kur nematoma linija, vaizduojanti Latvio 
kelią, rietėsi kone puslankiu. 

Kam iš Krokuvos vykti į Brėmeną, kad atva- 
žiuotum į Paryžių“ 

Rankoje komisaras tebelaikė šilkinio popie- 
riaus įmautę. Jis sumurmėjo: 

— Ten turėjo būti nuotrauka. 

Tai iš tiesų buvo tokia įmautė, į kokias papras- 
tai fotografai deda nuotraukas, kad atiduotų kli- 
entui. 

Bet toks formatas dabar tebenaudojamas vien 
kaimuose ir mažuose provincijos miesteliuose; 
kadaise jis vadintas albumo nuotraukos formatu. 

Nuotraukas, kurias dėdavo į tokias įmautes, 
paprastai klijuodavo ant pusės atviruko dydžio 
storo kartono, o vaizdą ryškindavo plonyčiame 
blizgiame popieriuje. 

- Ar kas nors dar yra laboratorijoje? - staiga 
susidomėjo komisaras. 

- Manyčiau! Juk jie dar turėtų tęsti darbą su 
traukinio byla, nes reikia išryškinti nuotraukas. 

Ant stalo beliko vos viena stiklinė alaus. Meg- 
rė, ištuštinęs ją vienu mauku, užsimetė švarką. 

- Jūs mane palydėsite?.. Paprastai tokiose nuo- 
traukose būna išspaustos arba įspaustos fotografų 
pavardės bei jų adresai... 

Torensas viską suprato. Jie nuėjo raizgiu ko- 
ridorių ir laiptų labirintu, ir tik išklaidžioję visas 
Teisingumo rūmų pastoges; pagaliau pasiekė teis- 
minės identifikacijos laboratoriją. 

Laborantas paėmė popierių, atsargiai pačiupi- 
nėjo, sakytum, jį net apuostė. Paskui padėjo jį po 

galinga lempa ir prirideno arčiau keistą sudėtingą 
apokaliptinį prietaisą, uždėtą ant vežimėlio. 

Tik principas buvo paprastas: kai švarus po- 
pieriaus lapas ilgesnį laiką pabūna prispaustas 
prie kito lapo, kur įspaustas užrašas ar kas nors 
užrašyta rašalu, pirmajame išlieka įsispaudę arba 
įsigėrę antrojo lapo rašto pėdsakai. 

Plika akimi to nepastebėsi. Tačiau nuotrauko- 
je tokie atspaudai išryškėja. 

Kai tik Megrė laboratorijoje aptiko krosnelę, 
iškart prie jos patogiai įsitaisė. Taip ir prasėdė- 
jo vienas beveik valandą, rūkydamas vieną pyp- 
kę po kitos, nes Torensas išėjo pasižiūrėti, kaip 
savo darbą atlieka fotografas. Pagaliau užtamsinto 
kambarėlio durys atsivėrė. Jau iš tarpdurio pasi- 
girdo balsas: 

- Šis bei tas yra! 

— Kas gi? 

— Nuotrauka buvo pasirašyta: Leonas Mutė, fo- 
tomenininkas, Belgų krantinė, Fekanas. 

Reikėjo tikros profesionalo nuovokos, kad 
perskaitytum vos pastebimą atspaudą plokštelėje, 
kur, pavyzdžiui, Torensui buvo matyti tik padriki 
šešėliai. 

- Gal norėtumėte peržiūrėti lavono nuotrau- 
kas? —- linksmai paklausė fotografas. - Jos išėjo 
tiesiog nuostabios! O traukinio tualete nebuvo 
tiek jau daug vietos! Įsivaizduokite, ką reiškia pri- 
kabinti fotoaparatą prie lubų... 

— Ar turite ryšį su miestu? - paklausė Megrė, 
rodydamas į telefono aparatą. 

— Taip... Bet po devintos valandos jau nebūna 
telefonistės... Tada mus sujungia tiesiogiai... 

Komisaras paskambino į „Mažestiką“, kur at- 
siliepė vertėjas. 

— Ar ponas Mortimeris-Levingstonas jau su- 
grįžo? 

- Tuojau sužinosiu, pone. Su kuo turiu gar- 
bės? 

- Policija! 

- Jis dar negrįžo. 

- O ponas Osvaldas Openhaimas taip pat“ 

- Dar ne... 

— Ką veikia ponia Mortimer? 

Tyla. 

— Aš jūsų klausiu, ką veikia ponia Mortimer. 

— Ji... Manau, kad ji yra bare... 

— Kitaip tariant, girta“ 

- Ji išgėrė keletą kokteilių, taip. Sako neisianti 
į savo apartamentus, kol nesugrįš vyras. Ar tai?.. 

— Ką? 

- Alio!.. Čia viešbučio valdytojas... - pasigirdo 
kitas balsas. - Gal kas nors naujo? Kaip jums atro- 
do, ar šita istorija atsidurs laikraščiuose? 

Megrė ciniškai numetė ragelį. Kad suteiktų 
malonumo fotografui, jis trumpam dirstelėjo į 
nuotraukas, sudėliotas po džiovintuvu, nors jos 
buvo dar drėgnos ir blizgėjo. 

Bežiūrinėdamas jis nurodinėjo Torensui: 

- Jūs, seni, vykite ir įsitaisykite „Mažestike“. 
Tik nekvaršinkite galvos dėl valdytojo. 

— O jūs, šefe? 

— Einu į savo kabinetą. Pusę šešių bus trau- 
kinys į Fekaną. Taigi neverta net grįžti namo ir 
žadinti žmonos. Sakykite... Aludė dar turėtų būti 
atidaryta. Praeidamas užsakykite man stiklinę... 

— Vieną?.. - paklausė Torensas kuo nekalčiau- 
sia veido išraiška. 

- Jei jau jums taip patinka, seni! Ten padavėjas 
pakankamai gudrus, kad išverstų į tris ar keturias. 
Tegu prideda keletą mėsainių. 

Juodu nusileido iš laboratorijos tais pačiais 
nesibaigiančiais sraigtiniais laiptais. 

Fotografui juoda palaidine pasilikus vienam, 
teko pačiam iš profesinio malonumo gėrėtis nuo- 
traukomis, kurias ką tik baigė ryškinti ir pradėjo 
numeruoti. 

Įšalusiame kieme policininkai išsiskyrė. 

- Jei dėl kokios nors priežasties turėsite trum- 
pam išeiti iš „Mažestiko, palikite ten ką nors iš 
mūsiškių! - dar nurodė komisaras. - Jei bus koks 
reikalas, aš skambinsiu tenai... 

Jis sugrįžo į savo kabinetą ir žarstydamas žari- 
jas vos nepratrynė grotelių. 


|V 
„JŪRŲ VELNIO“ KAPITONO PADĖJĖJAS 


Jau Brejotės stotyje, kur komisaras Megrė pusę aš- 
tuonių ryto išlipo iš tarpmiestinio Paryžius- Hav- 
ras traukinio, padvelkė artėjančio Fekano atmos- 
fera. 

Prastai apšviestas bufetas, murzinos sienos, 
prekystalis, kur pelijo keletas sudžiūvusių pyra- 
gaičių, o iš trijų bananų ir penkių apelsinų bandy- 
ta sudėlioti kažką panašaus į vaisių piramidę. 

Čia kaip tik smarkiausiai siautė ta niekaip ne- 
praeinanti audra. Pylė kaip iš kibiro. Kad perei- 
tum iš vieno perono į kitą, turėjai kone iki kelių 
klampoti purvyną. Klaikiai atrodė siauruko trau- 
kinys per daugelį metų aplamdytais vagonais. Pro 
lietaus čiurkšles vos skyrėsi sodybų kontūrai už 
lango, blyškioje rytmečio šviesoje. 

Fekanas! Slogus menkių ir silkių kvapas. Stati- 
naičių sąvartos. Už garvežių tolumoje kyšantys lai- 
vų stiebai. Iki čia atsklindantis sirenų kauksmas. 

- Kaip rasti Belgų krantinę“ 


37 


Reikėjo eiti tiesiu taikymu. Žingsniuojant per 
klampius, žuvų žvynais žėrinčius klanus, kur puvo 
jų viduriai. 

Fotografas savo krautuvėlėje ne tik prekiavo 
viskuo, bet dar ir platino laikraščius. Jis pardavi- 
nėjo neperšlampamas jūreiviškas striukes, žvejų 
palaidines iš raudono burinio audeklo, kanapines 
takelažo virves ir naujamečius atvirukus. 

Šis liguistas, išblyškęs žmogus, vos išgirdęs 
žodį „policija“, iškart pasitelkė į pagalbą žmoną. 
O ji, gražuolė normandė, žiūrėjo į Megrė šiek tiek 
įžūliu žvilgsniu. 

- Ar galėtumėte pasakyti, kokia nuotrauka 
buvo kadaise įdėta į šį voką? 

Tai užtruko ilgai. Teko iš fotografo traukti 
kone po vieną žodį, galvoti už jį. 

Visų pirma ta nuotrauka daryta mažiausiai 
prieš aštuonerius metus, nes kaip tik tiek laiko 
fotografas nedarė panašių nuotraukų. Dabar jis 
turėjo nusipirkęs naują pašto atviruko formato fo- 
toaparatą. 

Kas galėjo užsakyti nuotraukas prieš aštuone- 
rius metus? Ketvirčio valandos prireikė, kad po- 
nas Mutė prisimintų, kur laiko albumą su seniai 
darytų nuotraukų egzemplioriais. 

Žmona nuėjo paieškoti albumo. Be persto- 
jo apsipirkti vaikščiojo jūreiviai. Atbėgo vaikai 
ir pradėjo kaulyti keleto sū saldainiams. Iš lauko 
sklido laivų suktuvų girgždesys. Dar protarpiais 
buvo girdėti, kaip jūros mūša varto riedulius iš- 
ilgai molo. 

Megrė pasklaidė albumą, patikslino: 

— Jauna moteris juodais plaukais, tokiais švel- 
niais... 

To užteko. 

— Ponia Svan! - šūktelėjo fotografas. 

Ir jis tučtuojau surado jos nuotrauką. Tai buvo 
vienintelis kartas, kai tokiame užkampyje jam pa- 
sisekė rasti modelį. 

Moteris išties buvo graži. Tuo metu jai galėjo 
būti dvidešimt metų. Nuotraukos matmenys tiks- 
liai atitiko voką. 

- Kas ji tokia? 

- Ji tebegyvena Fekane. Bet dabar turi vilą 
uolos atšlaitėje, gal už penkių minučių kelio nuo 
kazino... 

- Ištekėjusi? 

- Tuo metu dar ne. Tada dirbo kasininke gele- 
žinkelininkų viešbutyje. 

- Suprantama, tai čia, priešais geležinkelio 
stotį! 

- Taip, turėjote matyti praeidamas. Ji yra naš- 
laitė, gimusi viename kaimelyje netoliese... Iš Le 
Ložo... Gal žinote?.. Viešbutyje kažkaip susipaži- 
no su vienu ten apsistojusiu užsieniečiu... Ir juodu 
susituokė... Dabar ji gyvena toje viloje su dviem 
vaikais ir tarnaite... 

- Tai ponas Svanas negyvena Fekane? 

Kurį laiką tvyrojo tyla, fotografas ir jo žmona 
apsikeitė Žvilgsniais. Prabilo moteris: 

- Kadangi atvyko policija, tai jau geriau viską 
pasakyti, ar ne? Beje, jūs ir pats viską sužinotu- 
mėte... Bet tai tik gandai... Ponas Svanas beveik 
niekada nebūna Fekane... Jei ir atvažiuoja, tai tik 

kelioms dienoms... Labai retai, tik pravažiuoda- 
mas... Jis pirmąkart čia pasirodė praėjus kuriam 
laikui po karo“... Tada kaip tik ruoštasi atnaujin- 
ti žvejybą prie Kanados Niūfaundlendo, nes vis- 
kas buvo užleista kokiems penkeriems metams... 
Jis, taip sakant, norėjo ištirti padėtį, kad galėtų 
investuoti lėšas į besiplečiantį verslą. Sakėsi esąs 
norvegas... Jis vardu Olafas... Žvejai, kurie plau- 
kia gaudyti silkių prie Norvegijos krantų, sako, 
kad toks vardas ten labai dažnas... Nors sklandė 
gandai, kad jis iš tikrųjų yra vokietis, užsiimantis 
šnipinėjimu... Tai dėl to, kad vedęs uždarė žmo- 
ną nuošaly nuo žmonių... Paskui sužinota, kad jis 
yra jūreivis ir dirba antruoju kapitono padėjėju 
vokiečių prekybiniame laive, todėl taip retai čia 
rodosi... Pagaliau juo visiškai nustota domėtis, bet 
atsargūs Žmonės, kaip mes, niekada tokiais perne- 
lyg nepasitiki... 

— Sakėte, kad jie turi vaikų? 

— Porą... Mergytei treji metukai ir dar kelių 
mėnesių kūdikis... 

Megrė išėmė moters nuotrauką iš albumo, išsi- 
aiškino, kur ta vila, matoma nuotraukos fono gilu- 
moje. Bet ten rodytis dar buvo ankstoka. 

Dvi valandas jis pralaukė uosto kavinėje, klau- 
sydamasis, kaip jūreiviai aptarinėja silkių žvejybą, 
kuri jau buvo pačiame įkarštyje. Penki juosvi trale- 
riai stovėjo išsirikiavę per visą krantinės ilgį. Žuvies 
sklidinos statinaitės, kraunamos iš laivų, skleidė 
slogų kvapą, kurio negalėjo išsklaidyti nė audra. 


* Minimas Pirmasis pasaulinis karas. (Čia ir toliau - vert past.) 

Kad pasiektų vilą, jis turėjo pereiti visą ištuš- 
tėjusį molą, apsukti aplink dar neveikiantį kazino, 
kurio sienos tebebuvo nukabinėtos pernykštėmis 
afišomis. 

Pagaliau jis pradėjo ropštis stačiu takeliu, be- 
siraizgančiu aukštyn uolos papėde. Tai vienur, tai 
kitur tolumoje suboluodavo kokios nors vilos ap- 
tvaras. 

Ta, kurios ieškojo, buvo sumūryta iš raudonų 
plytų, vidutinio dydžio, jauki. Buvo matyti, kad 
šiltuoju metų laiku sodas baltu žvyru nubarstytais 
takeliais buvo rūpestingai prižiūrimas. Vaizdas 
pro langus turėjo vertis į plačius jūros tolius. 


Prie vartelių jis paskambino. Pasirodė tik plėš- 
rios išvaizdos danų dogas, kuris nors ir nelojo, bet 
pro aptvarą pradėjo apuostinėti atvykėlį. Tarnaitė 
pasirodė tik po antro skambučio, uždarė šunį bū- 
doje ir priėjusi paklausė: 

— Kokiu reikalu? 

Ji kalbėjo vietine tarme. 

— Norėčiau pamatyti poną Svaną, prašau. 

Ji, rodės, dvejoja. 

— Nežinau, ar ponas yra namuose... Einu pa- 
siklausti... 

Tarnaitė neatidarė vartelių. O lietus vis pliau- 
pė ir pliaupė. Megrė buvo kiaurai peršlapęs. 

Jis stebėjo, kaip tarnaitė užkopė laiptais ir pra- 
nyko name. Paskui už lango sujudėjo užuolaida. 
Netrukus mergina sugrįžo. 

- Ponas sugrįš tik po kelių savaičių. Dabar jis 
Brėmene... 

-— Tuomet norėčiau pasikalbėti su ponia 
Svan... 

Ji vėl sudvejojo, bet pagaliau atidarė vartelius. 

- Ponia dar neapsirengusi. Reikėtų, kad pa- 
lauktumėte... 

Visą varvantį vandeniu, jį atvedė į švarutį sa- 
loną vaškuotomis grindimis, kur net langai buvo 
užtraukti baltutėlėmis užuolaidomis. 

Svetainė buvo apstatyta naujais baldais, ko- 
kius visada pamatysi smulkiosios buržuazijos 
namuose. Jie buvo geros kokybės, tačiau tokį 
stilių nebent 1900 metais būtum pavadinęs mo- 
derniu. 

Šviesus ąžuolas. Gėlės „meniškoje“ smiltainio 
vazoje, pastatytoje pačiame stalo viduryje. Angliš- 
ko nėrimo servetėlės. 

O štai ant mažo staliuko akį traukė nuostabus 
rusiškas kaltinio sidabro arbatos virdulys, kuris 
vienas toks kainuotų brangiau už visą svetainės 
apstatymą. 

Virš galvos pasigirdo bilstelėjimas. Už sienos 
įsiverkė kūdikis ir buvo girdėti tylus, monotoniš- 
kas balsas, lyg stengtųsi nuraminti vaiką. 

Pagaliau minkšti, čiuožiantys žingsniai kori- 
doriuje. Atsidarė durys. Megrė išvydo jauną mo- 
terį, turėjusią apsirengti greitosiomis, kad jam ne- 
tektų ilgai laukti. 

Ji buvo vidutinio stoto, šiek tiek apkūnoka, jos 
gražiame rimtame veide galėjai išskaityti ką tik at- 
siradusį nerimą. 

Vis dėlto ji šypsojosi ir netgi maloniai ištarė: 

— Kodėl gi jūs nesisėdate? 

Nuo Megrė apsiausto, kelnių ir batų tiesiai ant 
vaškuoto parketo liejosi tikrų tikriausi upeliukai 
ir telkėsi į balutes. 

Lyg iš vandens ištrauktas, jis tiesiog neišdrįso 
sėstis į minkštu žaliu aksomu apmuštą svetainės 
fotelį. 

- Jūs esate ponia Svan, ar ne? 

— Taip, pone... 

Ji pažvelgė į jį gerokai sunerimusi. 

— Atleiskite, kad trukdau... Tai paprasčiausias 
formalumas... Aš esu iš Policijos imigrantų kon- 
trolės tarnybos... Dabar kaip tik gyventojų sura- 
šymas... 

Ji nieko neatsakė. Nepasakytum, kad dėl to la- 
biau sunerimo ar nors kiek nusiramino. 

— Ponas Svanas, rodos, yra švedas, ar ne? 

- Atleiskite... Jis yra norvegas... Bet prancū- 
zams tai vienas ir tas pats... Netgi aš pati iš pra- 
džių... 

- Jis tarnauja karininku laivyne? 

- Jis plaukioja „Jūrų velniu“, registruotu Brė- 
mene, parsisamdęs kapitono padėjėju... 

— Štai kaip... Vadinasi, jis dirba vienoje vokie- 
čių bendrovėje. 

Ji išraudo. 

- Taip, laivų savininkas yra vokietis... Bet tai 
tik popieriuose... 

— Tai kaip čia išeina? 

— Nemanau, kad turėčiau ką nors slėpti nuo 
jūsų... Be abejo, žinote, kad po karo prekybos lai- 
vyne prasidėjo krizė... Vien mūsų apylinkėse jums 
paminėtų ne vieną pavardę tolimojo plaukiojimo 

kapitonų, kuriems, trūkstant darbo vietų, teko 
ninkais... Kai kurie iš jų žvejoja prie Niūfaundlen- 
do ar Šiaurės jūroje... 

Ji kalbėjo labai greitai, bet balsas skambėjo 
švelniai ir tolygiai. 

- Mano vyras nenorėjo pasirašyti tokios sutar- 
ties ir plaukioti po visą Ramųjį vandenyną, nors 
tai būtų labai paprasta, tačiau parplaukti atgal į 
Europą jis galėtų tik kas porą metų... Kaip tik ne- 
trukus po mūsų vedybų kažkokie amerikiečiai pa- 
rengė plaukioti „Jūrų velnią“ vokiečio savininko 
pavarde... Jei jau tiksliau, tai Olafas ir buvo atva- 
žiavęs į Fekaną vien pasižiūrėti, ar galima čia nu- 
sipirkti dar keletą škunų... Dabar tikriausiai viską 
suprantate... Tie amerikiečiai verčiasi alkoholio 
kontrabanda' į Jungtines Valstijas... Tokiais su- 
metimais įsteigta nemažai stambių amerikietiško 
kapitalo jūrų bendrovių... Jų būstinės įsikūrusios 
Prancūzijoje, Olandijoje arba Vokietijoje... Štai 
tokioje bendrovėje iš tikrųjų dirba mano vyras... 
„Jūrų velnias“ plaukioja maršrutu, kurį amerikie- 
čiai praminė „Romo aveniu“. Taigi, su Vokietija 
čia nėra nieko bendro... 

— O dabar jis išplaukęs į jūrą? - paklausė Me- 
grė, nenuleisdamas akių nuo to dailaus veido, ku- 
riame buvo matyti noras būti atvirai, sumišęs su 
šiokiu tokiu grauduliu. 


* 


1920-1933 m. Jungtinėse Amerikos Valstijose galiojo sausasis 


įstatymas, draudęs alkoholio gamybą ir prekybą. 

— Nemanau. Turėtumėte suprasti, kad tokios 
paskirties laivai neplaukioja kaip garlaiviai pagal 
griežtą grafiką. Bet aš visą laiką stengiuosi nors 
apytiksliai nustatyti „Jūrų velnio“ buvimo vietą. 
Šiuo metu jis turėtų būti Brėmene arba netrukus 
ten atplaukti... 

- Jūs kada nors buvote nuvykusi į Norvegiją? 

- Niekuomet! Jei galima taip pasakyti, tai nie- 
kada nebuvau iškėlusi kojos iš Normandijos. Gal 
porą ar trejetą kartų buvau trumpam nuvykusi tik 
į Paryžių. 

— Kartu su vyru? 

- Taip... Važiavome ir į povestuvinę kelionę... 

— Jis yra blondinas, ar ne? 

- Taip... Kodėl manęs šito klausiate? 

- Su mažais, šviesiais ūsiukais, lygiai pakirp- 
tais prie lūpų? 

— Taip... Geriau aš jums parodysiu jo nuotrau- 
ką. 

Ji išėjo ir uždarė duris. Megrė girdėjo, kaip ji 
bruzda kitame kambaryje. 

Ponia ilgokai nesirodė, ir tai buvo įtartina. 
Visoje viloje buvo girdėti, kaip varstomos durys, 
kažkas ateina ar išeina, ir nežinia kuo tai buvo ga- 
lima paaiškinti. 

Pagaliau ji vėl pasirodė, šiek tiek sunerimusi, 
dvejojanti. 

- Atleiskite... - ištarė ji. - Man nepavyko su- 
rasti tos nuotraukos... Jau su tais vaikais namuose 
tikra netvarka... 

— Dar vienas klausimėlis... Ar daugeliui žmo- 
nių esate davusi šią savo nuotrauką? 

Komisaras Megrė parodė nuotrauką, kurią ati- 
davė fotografas. Ponia Svan ryškiai išraudo ir su- 
mikčiojo: 

— Nesupratau... 

— Suprantama, kad vieną egzempliorių turi 
jūsų vyrasč.. 

- Taip... Mes susižadėjome, kai... 

- Ar kas nors kitas dar turi tokią nuotrauką? 

Atrodė, kad ji tuoj pravirks. Virpančios lūpos 
rodė, kokia ji suglumusi. 

— Niekas neturi... 

— Dėkoju jums, ponia... 

Kai jis jau ruošėsi išeiti, į prieškambarį įbėgo 
maža mergytė. Megrė net neprireikė įdėmiau įsi- 
žiūrėti į jos bruožus. Tai buvo gyvas Latvio Peter- 
so atvaizdas! 

— Olga!.. - subarė ją mama, pro praviras duris 
stumdama vaiką atgal. 

Komisaras vėl atsidūrė lauke, lietuje, tarp 
škvalo gūsių. 

- Sudie, ponia... 

Dar akimirką jis matė ją durų plyšyje, ir jam 
pasirodė, kad netikėtai apsilankęs pas tą jauną 
moterį, prie jaukaus jos namų židinio, bus visiškai 
išmušęs ją iš vėžių. 

Jau uždarant duris, iš jaunosios mamos akių 
vis dar nebuvo išnykę sumaišties pėdsakai, ku- 
riuos ten įspaudė baimė. 

V 
GIRTAS RUSAS 


Pasitaiko dalykų, kuriais paprastai nelinkstama 
girtis, nes kai apie juos užsimenama, jie sukelia 
tik atlaidžią šypseną, net jei jiems atlikti prireikia 
nemenko didvyriškumo. 

Megrė taip ir neužmigo. Nuo penktos iki pusės 
devintos jis kratėsi visų Vėjų perpučiamame trau- 
kinio kupė. 

Vos spėjęs išlipti Brejotėje, kiaurai permirko. 
Tad dabar jo batai su kiekvienu žingsniu šliurpsė- 
dami spjaudėsi purvinu vandeniu, katiliukas ant 
galvos prarado formą, apsiaustas ir švarkas per- 
mirko iki siūlo galo. 

Vėjas plakė jį lietaus šuorais, lyg skaldytų ant- 
ausius. Gatvelė, kuria dabar turėjo leistis, buvo 
visiškai tuščia. Toks siaurutis nuolaidus takelis 
tarp mūrinių sodų aptvarų. Pačiu jo viduriu klio- 
kė vandens srautai. 

Jis šiek tiek pastoviniavo, niekur neidamas. Net- 
gi pypkė kišenėje sudrėko. Kad ir kur dairydamasis 

aplink vilą, niekur jokio kampelio pasislėpti nuo 
lietaus. Tad beliko tik glaudžiau prisišlieti prie mū- 
rinio aptvaro, nesvarbu, kiek iš to naudos, ir laukti, 
kas dėsis toliau. 

Jei ten kas nors būtų ėjęs, būtų matęs, kaip jis 
vis dairosi aplinkui. Taip jis tikriausiai turės išsto- 
vėti valandų valandas. Juk nebuvo jokio tvirto įro- 
dymo, kad viloje slapstosi vyriškis. O jeigu jis ten 
ir yra, koks reikalas prispirs jį išeiti tokiu oru? 

Vis dėlto Megrė, kiaurai permirkęs ir kimšda- 
masis tabaką į sudrėkusią pypkę, įsispraudė, kiek 
jam pavyko, į nedidelę įdubą sienoje. 

Tai buvo visiškai nederama vieta kriminalinės 
policijos pareigūnui. Pritiktų nebent kokiam po- 
licijos naujokui. O pradėjęs nuo dvidešimt dvejų 
metų amžiaus ir iki pat trisdešimties, jis pats gal 
šimtus kartų jau turėjo eiti tokią sargybą. 

Prireikė nežmoniškų pastangų, kol degtukas 
įsibrėžė. Sierinis dėžutės švitras visiškai nusitry- 
nė. Galbūt, jei tas medžio stagarėlis nebūtų per 
stebuklą įsidegęs, jis paprasčiausiai būtų nuėjęs. 

Iš tos vietos, kur įsitaisė, nieko nebuvo matyti, 
išskyrus žemą mūrinę sieną ir žaliai dažytą tvore- 
lę, juosiančią vilą. Jo kojos buvo įsipainiojusios į 
gervuogių dyglius. Lediniai vėjo gūsiai vis graibė 
už sprando. 

Fekanas driekėsi kažkur apačioje, ir miesto iš 
čia nebuvo matyti. Vien jūra tolygiai ošė ir kart- 
kartėmis sužviegdavo sirena ar atsklisdavo prava- 
žiuojančio automobilio bildesys. 

Jau buvo praslinkęs pusvalandis tokios sargy- 
bos, kai moteris, tikriausiai virėja, vilkdama krep- 

šį su maistu, pradėjo ropštis stačiu takeliu. Megrė 
ją pastebėjo tik tuomet, kai ji prisiartino prie pat 
jo. Milžiniška stovyla, nejudri, prišlijusi prie sie- 
nos gatvelėje, kurioje siautė tik viesulas, moterį 
taip išgąsdino, kad ji metėsi bėgti. 

Suprantama, kad ji dirbo vienoje iš tų aukš- 
čiau išsidėsčiusių atkalnės vilų. Po keleto minučių 
ties posūkiu pasirodė vyriškis, iš tolo pasižiūrėjo 
į Megrė, moteris priėjo prie jo ir jie kartu sugrįžo 
atgal. 

Padėtis buvo išties kvaila. Komisaras žinojo, 
kad tėra vos dešimt galimybių iš šimto, kad iš jo 
sargybos bus kokios naudos. 

Vis dėlto jis nesitraukė iš vietos, paklusdamas 
gana miglotiems savo įsitikinimams, kurių net ne- 
vertėtų vadinti nuojauta. 

Tiksliau, tai buvo jo paties sukurta teorija, ku- 
rios jis niekada taip ir neišplėtojo iki galo ir gan 
padriką nešiojosi galvoje, pavadinęs „įtrūkio te- 
orija“. 

Už kiekvieno piktadario, už kiekvieno bandito 
slypi ir žmogus. Bet pirmiausia tai žaidėjas, prie- 
šininkas, ir policija stengiasi pastebėti kaip tik jį, 
su juo dažniausiai pradeda kovą. 

Ar įvykdomas nusikaltimas, ar pasireiškia 
žmogiškasis trūkumas? Bet kova visais atvejais 
pradedama pasitelkus surinktus kiek įmanoma 
nešališkus duomenis. Uždavinio sąlyga pateikia 
vieną arba keletą nežinomųjų, kuriuos racionalus 
protas stengiasi nustatyti. 

Megrė veikė taip, kaip kiti. Kaip ir kiti, jis nau- 
dojosi tais pažangiais nusikaltimo tyrimo būdais, 

kuriuos žymūs kriminologai, tokie kaip Bertijo- 
nas, Reisas ir Lokaras, rekomendavo policijai, ir iš 
to susidarė pats tikriausias mokslas. 

Bet jis dar ieškojo, laukė, tykojo būtent to 
žmogiškojo įtrūkio. Kitaip tariant, akimirkos, kai 
iš už žaidėjo nugaros išnirs žmogus. 

„Mažestike“ prieš jį buvo žaidėjas. 

O čia buvo justi kiti dalykai. Rami ir gerai 
įrengta vila negalėjo būti papildoma Latvio Pe- 
terso kovos priemonė. Ypač ta moteris, tie vaikai, 
kuriuos jis matė ir girdėjo, - visa tai priklausė ki- 
tokio pasaulio sandarai ir kitokiai moralinei prie- 
dermei. 

Štai kodėl jis čia kantriai laukė, beje, visiškai 
subjurusia nuotaika, nes pernelyg mylėjo savo sto- 
rulę ketaus krosnelę, savo rašomąjį stalą, apstatytą 
putojančio alaus stiklinėmis, ir tas kibus vėjas tu- 
rėjo jam atrodyti kaip didelė nelaimė. 

Kai pradėjo sargybą, buvo šiek tiek po dešim- 
tos. Tik sulaukus pusės pirmos, staiga pasigirdo 
žingsnių gurgždėjimas Žvyruotoje alėjoje, varte- 
liams lengvai ir greitai atsivėrus už dešimties me- 
trų nuo komisaro išdygo žmogaus stovyla. 

Šioje vietovėje buvo neįmanoma kur nors pasi- 
slėpti. Taigi jis pasiliko stovėti, toks pat nejudrus, 
net abejingas, plačiai išskėtęs kojas, kurios, kiau- 
rai permirkus klešnėms, priminė kolonas. Išėjęs 
iš vilos žmogus vilkėjo dirželiu perjuostu lietpal- 
čiu, pasistatęs jau nušiurusią apykaklę. Ant galvos 
buvo užsimaukšlinęs pilką kepurę. 

Su tokia apranga jis atrodė labai jaunatviškai. 
Susikišęs rankas į kišenes, sutraukęs pečius ir net 

drebėdamas nuo žvarbaus oro, jis pradėjo leistis 
atkalne žemyn. 

Pro komisarą jis turėjo praeiti kone per metrą. 
Tuo metu jis kaip tik sulėtino žingsnį, išsitraukė iš 
kišenės pakelį ir prisidegė cigaretę. 

Pamanytum, kad jam iš tiesų rūpėjo apšviesti 
sau veidą, kad komisaras jį kuo įdėmiau apžiūrėtų! 

Megrė praleido jį keletą žingsnių į priekį, pas- 
kui, niūriai suraukęs antakius, nusekė pavymui. Jo 
pypkė užgeso. Net jo laikysena liudijo nepasiten- 
kinimą ir nekantravimą viską kuo greičiau išsiaiš- 
kinti. 

Tas vyras su lietpalčiu buvo ir panašus į Latvį, 
ir tuo pat metu visai nepanašus į jį! Tas pats ūgis - 
maždaug metras šešiasdešimt aštuoni. Tik kraštu- 
tiniu atveju pasakytum, kad jis to paties amžiaus, 
nes dėl jo aprangos galėtum tarti, jog jam ne tris- 
dešimt dveji, o dvidešimt šešeri metai. 

Tačiau niekas negalėtų paneigti, kad jis yra to 
aprašomojo portreto originalas, - Megrė viską ži- 
nojo atmintinai, o išrašas gulėjo kišenėje. 

Vis dėlto tai buvo kitas žmogus! Pavyzdžiui, 
akys buvo ne tokios išraiškingos, nostalgiškos. Jos 
ir turėjo būti pilkos, tačiau atrodė taip nubluku- 
sios, lyg pačius jų vyzdžius būtų paplovęs lietus. 

Jis neturėjo šviesių ūsiukų, kirptų šepetėliu. 
Bet ne vien tai šitaip jį pakeitė. 

Kitos smulkmenos tiesiog pribloškė Megrė. Jo 
laikysena niekuo nepriminė jūrų prekybos kari- 
ninko manierų. Ji taip pat visiškai nesiderino su 
vila, su pasiturimu buržuaziniu gyvenimu, kuriuo 
ji visa alsavo. 


Batai buvo nuavėti, užkulniai nuklaipyti. Kai 
vyriškis, kad kelnės nesiteptų į purvą, pasitempė 
klešnes į viršų, komisaras pamatė jau prarandan- 
čias spalvą pilkas medvilninės kojines, suadytas 
stambiais dygsniais. 

Lietpaltis buvo išterliotas dėmėmis. Tokia kla- 
sifikacinė visuma atitiko Megrė gerai pažįstamą 
tipą: Europos valkatą, atsibasčiusį iš žemyno rytų 
ir besiglaustantį prasčiausiuose Paryžiaus vieš- 
butėliuose, kartais nakvojantį ir stotyje, retai iš- 
drįstantį rodytis provincijoje, važinėjantį trečiąja 
klase arba zuikiu ant vagono laiptelių ar pralindus 
į prekinį traukinį. 

Ši versija pasitvirtino jau po keleto minučių. 
Fekane nebuvo lūšnynų pačia tikriausia to žodžio 
prasme. Vis dėlto iškart už uosto stovėjo pora ar 
trejetas purvinų bistro, kuriuos labiau už žvejus 
buvo pamėgę laivų kūrikai. 

O už dešimties metrų nuo šių landynių - tvar- 
kinga, švari ir iš tolo švytinti kavinė. 

Tačiau vyras su lietpalčiu praėjo pro šią viešo 
maitinimo įstaigą nė nestabtelėjęs, ramiai žengė į 
labiausiai įtartiną iš tų bistro ir ten įsirėmė alkū- 
nėmis į cinkuotą stovimą baro staliuką tokia poza, 
kuri Megrė nekėlė nė menkiausių abejonių. 

Tai buvo įprasta, natūrali niekingo žmogaus 
poza. Jei komisaras būtų sumanęs pamėgdžioti, 
jam niekaip nebūtų pavykę. 

Megrė taip pat ten susirado vietą. Vyriškis už- 
sisakė absento pakaitalo ir liko stovėti, daugiau 
nieko netardamas, tuščiomis akimis, visiškai abe- 
jingas Megrė, nors šis atsistojo šalia. 

Pro prasegtas sagas komisaras pamatė abejo- 
tino švarumo baltinius. Šito juo labiau neimituo- 
si! Marškiniai, kurių prisegama apykaklė priminė 
virvagalį, turėjo būti nepakeičiamai dėvimi net- 
gi ne dienų dienas, o ištisas savaites. Su jais jis ir 
miegodavo, tik dievai žino kur! Kiek ta apranga 
turėjo būti mačiusi ir karšto, ir šalto! 

Kostiumas buvo elegantiškai sukirptas, tačiau 
jį ženklino tos pačios niekingo valkatos gyvenimo 
stigmos. 

— Dar! 

Stiklinė stovėjo tuščia. Šeimininkas ją pripil- 
dė, atnešė stiklą stiprios degtinės ir Megrė. 

- Taigi išeina, jūs vėl čia?.. 

Vyriškis neatsiliepė, kaip ir prieš tai vienu 
mauku išgurkė savo aperityvą ir, stumtelėjęs stik- 
lą cinkuotu staliuko paviršiumi, parodė pirštu vėl 
pripildyti. 

- Gal ką nors užkąstumėte?.. Pasiūlyčiau ma- 
rinuotų silkių... 

Megrė nulaviravo mažos krosnelės link ir pri- 
kišo artyn nugarą, blizgančią nuo vandens lyg skė- 
tis. Pašnekovo tyla šeimininko nė kiek nesutrikdė. 
Vogčiomis mestelėjęs žvilgsnį į komisarą, jis vėl 
kreipėsi į klientą su lietpalčiu: 

— Tarp kitko! Praėjusią savaitę čia lankėsi jūsų 
tėvynainis... Rusas iš Archangelsko... Jis čia at- 
plaukė švedų tristiebiu, kuris sustojo uoste, kad 
pralauktų audrą... Tik jis neturėjo laiko girtuok- 
liauti, galėčiau prisiekti!.. Juos visus ten užgriuvo 
pragariškas darbas... Suplėšytos burės, sulaužytos 
dvi rėjos bei visa kita... 


53 


Jo nebylus pašnekovas, užsisakęs jau ketvirtą 
stiklą absento, gėrė su tokiu pačiu atsidėjimu. Šei- 
mininkas pripildydavo stiklą vos tik šis ištuštėdavo 
ir kaskart mesdavo sąmokslininko žvilgsnį į Megrė. 

— O štai kapitonas Svanas dar net nebuvo su- 
grįžęs nuo to laiko, kai jus čia paskutinį kartą ma- 
čiau... 

Megrė net krūptelėjo. Vyriškis su lietpalčiu, 
išmaukęs jau penktą stiklą, netvirtu žingsniu pri- 
ėjo prie krosnelės, nustūmė Megrė ir ištiesė prie 
ugnies pasišildyti rankas. 

— Vis dėlto atneškite man tų silkių... - pagaliau 
pratarė jis. 

Jis kalbėjo su ryškiu užsienietišku akcentu, tik- 
riausiai rusišku, kaip galėjo atrodyti komisarui. 

Dabar jie suėjo vienas prieš kitą, taip sakant, 
kaktomuša. Vyriškis be paliovos delnu trynė veidą 
ir akis, kurios vis labiau drumstėsi. 

— O mano stiklinė?.. - vėl pradėjo nekantrauti 
jis. 

Ją net prireikė įbrukti vyrui į delną. Tebe- 
gurkšnodamas jis įsispoksojo į Megrė ir nutaisė 
pasibjaurėjimo grimasą. 

Ši jo išraiška taip pat nekėlė abejonių! Kad dar 
akivaizdžiau parodytų, ką jaučia, jis trenkė stik- 
linę į grindis, paskui pasirėmė į kėdės atkaltę ir 
kažką sumurmėjo svetima kalba. 

Šeimininkas, jau imdamas nerimauti, lyg nety- 
čia praėjo pro Megrė ir jam sušnibždėjo, tarytum 
ir tyliai, bet taip raiškiai, kad rusas nepraleistų nė 
žodžio: 

- Nekreipkite dėmesio! Jis visada toks... 


Žmogėnas tik nusikvatojo trūkčiojamu gir- 
tuoklio juoku. Susmuko ant kėdės, susiėmė abiem 
rankomis galvą ir liko šitaip sėdėti, kol ant stalo 
jam tarpaalkūnių nepastūmė lėkštutės su marinuo- 
ta silke. 

Šeimininkas papurtė jį už peties. 

— Pavalgykite!.. Pasidarys geriau... 

Tas vėl nusikvatojo. Juokas priminė kosulį pa- 
springus kartėliu. Jis apsigręžė, akimis ieškoda- 
mas Megrė, tada įžūliai įsispoksojo į jį ir numetė 
lėkštę nuo stalo. 

— Išgerti!.. 

Šeimininkas tik iškėlė rankas į dangų ir su- 
murmėjo lyg atsiprašymą: 

- Jau galėtų nors pasigėdinti tie rusai! 

Ir pasukinėjo pirštu ties smilkiniu. 


Megrė užmaukšlino savo katiliuką ant pakau- 
šio. Nuo jo drabužių kilo pilkšvi garai. Jis niekaip 
neįstengė įveikti antro stikliuko degtinės. 

- Atneškite man silkės! - paprašė ir jis. 

Komisaras jau ruošėsi su kriaukšliu duonos 
pradėti ją valgyti, kai rusas vis dėlto sugebėjo at- 
sistoti ant savo netvirtų kojų, apsidairė aplinkui, 
lyg nežinotų, ką daryti, ir jau trečiąkart nusiviepė, 
vis žiūrėdamas į Megrė. 

Paskui jis nusvirduliavo baro prekystalio link, 
pasiėmė nuo lentynėlės stiklinę, ištraukė iš alavi- 
nio dubens butelį, kur tas buvo pamerktas į šaltą 
vandenį atvėsti. 

Jis pats apsitarnavo, nė nepasižiūrėjęs, ką pila- 
si, ir išgėrė net caksėdamas liežuviu. 

Galop jis išsitraukė iš kišenės šimto frankų 
banknotą. 

— Ar užteks, padugne?.. - paklausė, kad girdė- 
tų visas bistro. 

Švystelėjo banknotą per salę. Šeimininkui teko 
jį sumeškerioti iš kriauklės. 

Rusas patraukė durų rankeną, kuri vėrėsi visai 
ne į tą pusę. Šeimininkas atskubėjo į pagalbą kli- 
entui, kuris iškart pradėjo ginčus su juo ir atstūmė 
jį alkūnės niuktelėjimu. 

Pagaliau pilkšvasis lietpaltis išnyko ūkanoje ir 
lietuje, toldamas palei krantinę geležinkelio sto- 
ties kryptimi. 

— Na, ir cirkininkas! - atsiduso šeimininkas, 
stengdamasis atkreipti Megrė dėmesį, kai jis ruo- 
šėsi apmokėti sąskaitą. 

- Jis dažnai pas jus ateina? 

— Užsuka retkarčiais... Vienąkart čia ir nakvo- 
jo, ant to suoliuko, kur ką tik sėdėjote... Juk jis 
rusas!.. Rusų jūreiviai, vieną dieną lankęsi Fekane 
ir užėję čia tuo metu, kai ir jis čia buvo, pabendra- 
vę su juo, man papasakojo... Atrodo, kad jis gavęs 

- Ar jums neatrodo, kad jis panašus į kapitoną 
Svaną... 

— Ak! Tai jūs jį pažįstate... Žinoma!.. Nors jų ir 
nesupainiotum... Vis dėlto!.. Ilgai maniau, ar tik 
nebus jo brolis... 


Gelsvai pilkšvas siluetas dingo už posūkio. 
Megrė pasileido spartesniu žingsniu. 


Rusą jis pasivijo kaip tik tuomet, kai šis įėjo į 
trečiosios klasės stoties laukiamąją salę ir krito ten 
ant suoliuko, vėl susiėmęs rankomis už galvos. 

Po valandos juodu jau sėdėjo tame pačia- 
me kupė gyvulių prekiautojo iš Iveto draugijoje, 
normandų tarme ėmusio pasakoti Megrė įvairias 
linksmas istorijas, vis kumšteldavusio pašnekovą 
į pašonę, kad atkreiptų jo dėmesį į girtą bendra- 
keleivį. 

Rusas pamažu vis šliuožė žemyn, pagaliau jam 
kažkaip pavyko susiraityti ant suoliuko ir tada 
jau užmigo, įrėmęs smakrą į krūtinę, mirtinai iš- 
blyškęs, pražiota burna, iš kurios sklido alkoholio 
dvokas. 


VI 
„PAS SICILIJOS. KARALIŲ“ 


Traukiniui sustojus Brejotėje, rusas prabudo ir 
daugiau nebemiegojo. Reikia pridurti, kad ekspre- 
sas Havras-Paryžius atvažiavo jau sausakimšas. 
Megrė ir jo bendrakeleivis gyvulių prekiautojas 
persėdę turėjo stovėti koridoriuje, tad prisispau- 
peizažus, kurių linijas tirštėjančios sutemos dar 
labiau apkramsnodavo. 

Vyriškis su lietpalčiu visai nekvaršino galvos 
dėl policininko draugijos. Sen Lazaro stotyje jis 
netgi nepasinaudojo proga įsimaišyti į tirštą mi- 
nią - taip būtų galėjęs pasprukti. 

Atvirkščiai, jis lėtai nusileido pagrindiniais 
kęs, nusipirko kitą stoties tabako kioske ir jau ruo- 
šėsi užsukti į bufetą. Tačiau apsigalvojo ir, sunkiai 
vilkdamas kojas, lėtai nupėdino šaligatviais, o jo 
bejėgiška, visiškai abejinga laikysena, kai apėmus 


nevilčiai nelieka net noro į ką nors reaguoti, galė- 
jo sukelti vien tik užuojautą. 


Kelias nuo Sen Lazaro iki Paryžiaus rotušės 
yra gana tolimas. Reikia pereiti visą miesto centrą, 
o tarp šeštos ir septintos valandos praeiviai nesi- 
baigiamais srautais užplūsta šaligatvius, automo- 
biliai rieda gatvėmis tokiu nenuilstamu ritmu, lyg 
tvinksėtų kraujas arterijose. 

Liesutis, lietpalčiu, išterliotu purvu ir riebalų 
dėmėmis, diržu, persmaugtu per juosmenį, batais 
nuklaipytais užkulniais, jis sliūkino tarp vitrinų 
šviesų, stūmėsi per praeivių srautą, kone su kiek- 
vienu žingsniu stumdomas ir blaškomas į šonus, 
bet nei stabtelėjo, nei atsigręžė. 

Jis nusprendė kirsti kelią ir įsuko į Rugsėjo Ket- 
virtosios gatvę, kad greičiau pasiektų Hales, taigi 
buvo akivaizdu, jog tai jam įprastas maršrutas. 

Netrukus jis priėjo Rozjė gatvę, aplink kurią 
spietėsi Paryžiaus getas, ir nulingavo vis pra- 
nirdamas tarp daugybės krautuvėlių su užrašais 
jidiš kalba, košerinių mėsinių, vitrinų, nudėtų 
macais. 

Ties posūkiu, prie ilgos ir tamsios galerijos, 
primenančios tunelį, kažkokia moteris pabandė 
paimti jam už rankos, bet iškart paleido, paveikta 
jo atgrasios išvaizdos, nors jis neištarė nė žodžio, 
kad ją sudraustų. 

Pagaliau jis pristabdė žingsnį vingiuotoje Si- 
cilijos Karaliaus gatvėje, - vis atsimušančioje į 
akligatvius, kitas gatveles, knibždančius žmonių 


kiemus, kur iš vienos pusės supo žydų kvartalas, 
o iš kitos - lenkų kolonija, - o dar paėjėjęs porą 
šimtų metrų, nėrė į vieno pigaus viešbučio kulu- 
arus. 


Didžiulės fajansinės raidės skelbė: „Pas Sicili- 
jos karalių“. 

Žemiau buvo matyti tas pats užrašas hebrajų, 
lenkų, dar kitomis nesuprantamomis kalbomis, 
tikriausiai ir rusų. 

Šalimais driekėsi statybų aikštelė, kur dar būta 
liekanų kažkokio viešbutėlio, kadaise ramstyto 
gegnėmis. 

Tebelijo... Bet vėjas kiaurai neperpūsdavo šių 
siaurų praėjimų. 

Megrė išgirdo, kaip ketvirtame viešbutėlio 
aukšte trinktelėjo staiga uždaromas langas. Komi- 
saras, ilgai nedvejojęs, įėjo paskui rusą. 

Durų į pirmo aukšto koridorius čia nebuvo. Iš- 
kart laiptai į viršų. Įstiklintoje būdelėje, atstojan- 
čioje antresolę, vakarieniavo žydų šeima. 

Komisaras pasibeldė, bet durų jam neatidarė, 
tik pakilo langelio užsklanda. Padvelkė karstelėju- 
sio maisto kvapas. Pasirodė žydas juoda kepuraite. 
Jo storulė žmona net nenustojo valgiusi. 

— Ko norite? 

- Policija! Kokia pavardė gyventojo, kuris ką 
tik įėjo? 

Vyriškis kažką sumurmėjo savo kalba, nuėjo 
prie stalčiaus, surado murziną registracijos knygą 
ir, netaręs nė žodžio, pastūmė pro langelį. 


Tą pačią akimirką Megrė pajuto, kad jį kažkas 
stebi nuo neapšviestų laiptų aikštelės. Jis skubiai 
apsigręžė ir keliolika laiptelių aukščiau pamatė 
prieblandoje sužaižaruojančias akis. 

— Koks kambarys? 

- Trisdešimt antras... 

Jis pavartė registracijos knygą, perskaitė: 

— Fiodoras Jurjevičius, dvidešimt aštuoneri 
metai, gimęs Vilniuje, juodadarbis, ir Ana Gorski- 
na, dvidešimt penkeri metai, gimusi Odesoje, be 
specialybės. 

Žydas grįžo į savo vietą prie stalo ir vėl sėdo 
valgyti, kaip žmogus, kurio sąžinė visiškai rami. 
Megrė pabarbeno į stiklą. Viešbutininkas labai ne- 
noromis ir sunkiai atsikėlė. 

— Kiek laiko jis gyvena šiame viešbutyje? 

- Trejetą metų su trupučiu. 

— O Ana Gorskina? 

- Ji čia atsikėlė iki jo... Gal koks ketvertas su 
puse... 

- Iš ko jie gyvena? 

— Juk skaitėte... Jis yra darbininkas. 

- Tik pamanykite! - mestelėjo Megrė tokiu to- 
nu, kad jo pašnekovo laikysena bematant pasi- 
keitė. 

— Juk visa kita man neturi rūpėti, ar ne? - kuo 
saldesniu balsu pridūrė anas. - Jis moka pastoviai. 
Jis ateina, išeina, ir ne mano darbas jį sekti... 

- Pas jį kas nors ateina? 

— Kartais... Pas mane gyvena daugiau kaip še- 
šiasdešimt nuomininkų, niekaip jų visų nepavyktų 

sekti... Jei tik jie nieko blogo nedaro!.. Beje, jeigu 
jau esate iš policijos, tai turėtumėte žinoti šiuos 
namus... Mano registracijos knygos visada tvar- 
kingos... Kapralas Vermujė jums pasakys... Jis čia 
kiekvieną savaitę ateina patikrinti... 

Megrė netikėtai apsisuko ir šūktelėjo: 

- Ana Gorskina, leiskitės žemyn! 

Laiptuose pasigirdo lengvas šnarėjimas, pas- 
kui ir žingsniai. Pagaliau apšviestame plote pasi- 
rodė moteris. 


Nors registracijos knyga nurodė dvidešimt 
penkerius metus, ji atrodė vyresnė. Tai tikriausiai 
lėmė jos rasė. Kaip ir dauguma jos amžiaus žy- 
džių, ji buvo apkūni, bet savito grožio dar nepra- 
radusi. Juodus kaip anglis vyzdžius juosė skaistus 
baltymas, ir tai suteikė jos akims išraiškingo spin- 
desio. 

Tačiau palankų įspūdį gadino visiškas jos ap- 
sileidimas. Juodi plaukai, krintantys tankiomis 
sruogomis ant sprando, buvo susiriebalavę ir ne- 
šukuoti. Vilkėjo padėvėtu peniuaru, pro kurį buvo 
matyti baltiniai. Kojinės ant storų blauzdų apsmu- 
kusios žemiau kelių. 

— Ką jūs ten veikėte laiptinėje? 

— Esu savo namuose... 

Megrė iškart pajuto, su kokio tipo moterimi 
turi reikalą. Emocinga, akiplėšiška, visada nusi- 
teikusia tik kovai. Tokia nepraleis menkiausios 
progos sukelti rietenas, sukurstys visus namo gy- 
ventojus, cypaus spigiu balsu, svaidysis nejįtiki- 
miausiais kaltinimais. 

Galbūt ji įsivaizdavo esanti neįveikiama? Siaip 
ar taip, į savo priešą ji žiūrėjo labai provokuojamai. 

— Bus geriau, jei pasirūpinsite savo numylėti- 
niu... 

— Tai mano reikalas... 

Viešbutininkas už savo langelio, nutaisydamas 
tai taikdario, tai smerkiamą veido išraišką, tik 
kraipė galvą į šalis, bet jo akys juokėsi. 

— Kada Fiodoras buvo išėjęs iš namų? 

— Nuo vakar vakaro jo nebuvo... Nuo vienuo- 
liktos valandos... 

Ji melavo! Tai buvo akivaizdu! Bet ginčas te- 
būtų kaip žirniai į sieną. Nebent iškart čiuptum už 
sprando ir nusitemptum į areštinę. 

— Kur jis dirba? 

- Kur tik jam patinka... 

Jos didžiulė krūtinė po užsimestu kaip pakliu- 
vo peniuaru suliūliavo nuo juoko. Paskui burna 
persikreipė piktai ir paniekinamai. 

— Ko gi policija nori iš Fiodoro? 

Megrė teliko negarsiai pratarti: 

— Keliaukite sau į viršų... 

- O čia, jei jau aš panorėsiu! Aš neprivalau 
klausyti jūsų nurodymų... 

Tuščia būtų jai ką nors atsakyti, tik išsirutulio- 
tų groteskiškas incidentas, kuris tyrimui atneštų 
vien žalos. 

Megrė užvertė registracijos knygą, grąžino ją 
viešbutininkui. 

- Viskas tvarkinga, ar ne? - sumurmėjo šis, 
bet vis dėlto ženklu parodė jaunajai moteriai, kad 
užsičiauptų. 

Ji liko stovėti ant laiptų iki galo, susidėjusi ant 
klubų kumščius, iš apačios nutvieksta iš stiklinės 
būdelės sklindančios šviesos, o veidas taip ir liko 
prietemoje. 

Komisaras priėjo arčiau ir dar kartą į ją pa- 
sižiūrėjo. Bet ji atrėmė jo žvilgsnį ir nepraleido 
progos sumurmėti: 

- Ak! Tik jau negąsdinkite manęs... 

Jis gūžtelėjo pečiais ir nusileido žemyn, pake- 
liui sugebėdamas išsitepti į kreida baltintas sienas. 


Prie išėjimo jis susidūrė su dviem lenkais, ap- 
sivilkusiais marškiniais be prisegamų apykaklių, ir 
šie, vos jį pamatę, iškart suskubo nusigręžti. Gat- 
vė buvo pažliugusi, grindinio balose atsispindėjo 
žibintų šviesos. 

Čia visuose kampeliuose, bent kiek tamses- 
niame nuošalyje, visuose akligatviuose, visuo- 
se užkaboriuose jautei kunkuliuojantį žmogišką 
knibždėlyną ir verdantį gyvenimą, pasalūnišką 
bei niekingą. Pasieniais slankiojo įtartini šešė- 
liai. Krautuvininkai pardavinėjo gaminius, kurių 
prancūzai net pavadinimų nežinotų. 

O paėjėtum kokį šimtą metrų - iškart atsivertų 
Rivoli ir Sen Antuano gatvės, plačios, ryškiai ap- 
šviestos, su zujančiais tramvajais, turtingomis par- 
duotuvių vitrinomis, savivaldybės policininkais... 

Megrė stabtelėjo ir nutvėrė už peties pro šalį 
bėgantį vaikinuką didžiulėmis kaip kopūstlapiai 
ausimis. 

— Nueik ir pakviesk čia budintį policininką iš 
Sen Polio aikštės... 

Bet vaikigalis tik pasižiūrėjo iš siaubo išvers- 
tomis akimis ir atsakė kažką neaiškaus. Jis nė žo- 
džio nesuprato prancūziškai! 

Komisaras nusižiūrėjo vieną driskių. 

— Va tau šimtas sū... Nunešk šį raštelį farui Sen 
Polio aikštėje... 

Valkata suprato. Po poros minučių pasirodė 
uniformuotas policininkas. 

- Paskambinkite į kriminalinę policiją, kad 
man kuo skubiau atsiųstų inspektorių... Jei galite, 
Diufurą... 

Ten ir atgal jis pravaikščiojo dar gerą pusvalandį. 
Žmonės tai įeidavo į viešbutį, tai išeidavo. Bet šviesa 
antrame iš kairės ketvirto aukšto lange tebedegė. 

Staiga ties slenksčiu išdygo Ana Gorskina. Ant 
savo peniuaro tebuvo užsimetusi žalsvos spalvos 
paltą. Buvo be kepurės ir, visiškai nepaisydama 
lietaus, įsispyrusi į rausvo atlaso šlepetes. 

Teškendama per balas, ji perėjo gatvę. Megrė 
užsiglaudė šešėlyje. 

Ji įėjo į krautuvėlę, iš kurios po poros minučių pa- 
sirodė su glėbiu baltų popierinių paketėlių ir dviem 
buteliais rankose, paskui išnyko už namo durų. 


Pagaliau atėjo inspektorius Diufuras. Šis trisde- 
šimt penkerių metų vyras gana laisvai kalbėjo tri- 
mis užsienio kalbomis, už tai buvo labai vertinamas, 
nors ir turėjo gryniausią maniją paprastas istorijas 
paversti painiava. 

Iš vulgariausio įsilaužimo bylos ar net kišen- 
vagystės jis sugebėdavo sukurti paslaptingiausią 
dramą ir galiausiai pats pamesdavo galvą. 


65 


Bet tokiai konkrečiai užduočiai, kaip stebėji- 
mas ar sekimas, jis kuo puikiausiai tiko, nes pasi- 
žymėjo retam būdinga ištverme. 

Megrė jam išvardijo Fiodoro Jurjevičiaus ir jo 
meilužės skiriamuosius požymius. 

— Aš atsiųsiu tau dar vieną darbuotoją. Jei kuris 
jų išeis iš viešbučio, imsies jį sekti, todėl reikia, 
kad kas nors liktų sargyboje čia ir stebėtų kitą... 
Supratai? 

— Tai čia vis ta pati „Šiaurinės žvaigždės“ 
byla?.. Mafijos išpuolis, ar ne? 

Komisaras nusprendė, kad geriausia bus pasi- 
traukti. Po ketvirčio valandos jis jau buvo Orfevro 
krantinėje, o nusiuntęs Diufurui į pagalbą atsargi- 
nį patrulį, vėl palinko prie savo krosnelės, keiks- 
nodamas Žaną, kad neįkaitino jos iki raudonumo. 

Iki standumo permirkęs apsiaustas ant paka- 
bos gana tiksliai atkūrė jo pečių kontūrus. 

— Žmona neskambino? 

- Iš ryto... Jai pasakė, kad išvykote su užduo- 
timi... 

Prie šito ji jau buvo įpratusi. Jis žinojo, kad vos 
tik sugrįš, ji be menkiausio priekaišto pabučiuos jį 
į Žandą, perdėlios ant viryklės puodus ir prikraus 
jam lėkštę kokio nors kvapnaus troškinio. Tik tuo- 
met, kai jis jau sėdės prie stalo, o ji žiūrės į jį parė- 
musi ranka smakrą, išdrįs paklausti: 

— Viskas gerai?.. 

Ar vidurdienis, ar penkta valanda ryto, bet 
karštas maistas visada paruoštas. 

— O Torensas? - paklausė jis Žano. 

- Jis skambino septintą valandą ryto... 

— Iš „Mažestiko ? 

— Nežinau. Jis klausė, ar jūs išvykęs. 

— Paskui? 

— Jis dar skambino penktą valandą dešimt mi- 
nučių vakare. Prašė pasakyti, kad laukia jūsų. 

Išskyrus tą marinuotą silkę, Megrė nuo pat ryto 
nieko nevalgė. Dar porą minučių pastovėjo prie 
savo krosnies, kuri jau įsismagino ūžti, nes užtek- 
davo magiško jo rankos mosto, kad akimirksniu 
įsidegtų atspariausios ugniai anglys. 

Pagaliau jis sunkiu žingsniu nulingavo užkam- 
bario durų link, už kurių buvo prausyklė, kabojo 
rankšluostis, buvo pritvirtintas veidrodis ir stovė- 
jo lagaminas. Jis atsinešė lagaminą ir padėjo ant 
rašomojo stalo, nusirengė, užsivilko švarius balti- 
nius ir sausus drabužius, dvejodamas delno mostu 
perbraukė neskustą smakrą. 

— Mat jį galas! 

Jis metė graudų žvilgsnį į taip gerai įsidegu- 
sią ugnį, pastatė šalia dvi kėdes, ant kurių atkal- 
čių rūpestingai sukabino permirkusius drabužius. 
Ant stalo tebegulėjo mėsainis, likęs po praėjusios 
naktinės „puotos“, ir jis prarijo jį stačias, jau lai- 
kymasis durų rankenos. Tik alaus nebebuvo likę. 
O gerklėje šiek tiek džiūvo. 

- Jei kas nors atsitiktų, tai aš esu „Mažestike“, - 
nurodė jis Žanui. - Tegu man ten paskambina. 

Po keleto minučių jis jau klestelėjo ant taksi 
sėdynės. 

VII 
TREČIOJI PERTRAUKA 


Megrė savo bendradarbį Torensą surado ne vieš- 
bučio vestibiulyje, bet antro aukšto kambaryje, 
kur jam buvo patiekta puiki vakarienė. Kapralas 
pamerkė akį. 

— Tai viešbučio valdytojas!.. - paaiškino jis. - 
Jis mieliau nori mane matyti čia negu apačioje... 
Kone maldavo, kad sutikčiau įsikurti šiame kam- 
baryje ir valgyti nuostabius patiekalus, kuriuos jis 
liepa man nešti... 

Tik kažkodėl kalbėjo tyliai. Parodė duris ša- 
limais. 

- Mortimeriai gyvena šalia... 

— Tai Mortimeris grįžo? 

- Apie šeštą valandą ryto, įsiutęs, peršlapęs, 
apsidrabstęs purvais, kreida ar kalkėmis išteplio- 
tais drabužiais... 

— Ką jis sakė? 

— Nieko... Tik bandė prasmukti į savo kamba- 
rį nepastebėtas. Bet tarnautojai jam pasakė, kad 

žmona jo laukia bare. Nelaimei, jie sakė tiesą!.. Į 
vakarėlį ji pasikvietė brazilų porą... Ir barmenas 
turėjo dirbti viršvalandžius tik dėl jų... Ji buvo tie- 
siog siaubingai prisigėrusi... 

— Ir tada? 

— Jis visas išbalo. Net lūpos persikreipė. Jis 
labai šaltai pasisveikino su brazilais, paskui pa- 
ėmė žmoną už parankės ir, netaręs nė žodžio, ją 
nusitempė... Manau, kad ji pramiegojo iki kokios 
ketvirtos valandos popiet... Iki tol jų apartamen- 
tuose visiškai nebuvo girdėti triukšmo... Tik vė- 
liau išgirdau kažkokius šnibždesius... Mortimeris 
dar paskambino, kad jam atneštų rytinius laikraš- 
čius... 

- Laikraščiai apie tą bylą tebetyli, bent jau? 

- Nė pusės žodžio! Policijoje griežtai laiky- 
tasi nurodymų. Tik trumpa žinutė paskelbė, kad 
„Šiaurinės žvaigždės“ eksprese rastas lavonas ir 
policija įtaria savižudybę... 

- Toliau? 

- Padavėjas jiems atnešė šviežių citrinų sul- 
čių. Šeštą valandą Mortimeris trumpam pasirodė 
vestibiulyje, porą ar trejetą kartų net praėjo pro 
mane, atrodė labai susirūpinęs... Išsiuntė keletą 
šifruotų kablogramų į savo banką Niujorke ir savo 
sekretoriui, kuris jau keletas dienų Londone... 

— Ir viskas? 

- Jie kaip tik baigia vakarieniauti. Austrės, kep- 
tas viščiukas, daržovių salotos. Man čia viską pra- 
neša. Valdytojas tiesiog negali atsidžiaugti, jog 
jam pavyko mane čia uždaryti, ir yra pasiruošęs 
persiplėšti į gabalus, kad tik man įtiktų. Tai jis 

iškart atskubėjo man pranešti, kad Mortimeriai 
užsisakė bilietus į „Žimnazo“ teatrą. Rodoma 
„Epopėja. Keturi veiksmai, ir aš neįsivaizduoju, 
kas galėtų... 

— O Peterso apartamentai“ 

— Tuščia! Niekas ten nebuvo užėjęs. Aš pats už- 
rakinau duris ir įdėjau gabalėlį vaško į rakto skylu- 
tę, taigi niekas ten nejeis, kad aš nesužinočiau... 

Megrė pagriebė viščiuko šlaunelę ir čia pat be- 
gėdiškai sušlamštė, vis ieškodamas žvilgsniu kros- 
nelės, kurios čia, deja, nebuvo matyti. Pagaliau jis 
atsisėdo prie radiatoriaus ir paklausė: 

— Ar yra ko nors išgerti? 

Torensas ištiesė jam taurę puikaus baltojo ma- 
kono, kurį jis bematant godžiai išgėrė. Tą pačią 
akimirką kažkas paklebeno duris - įėjo patarnau- 
tojas, nutaisęs konspiratoriaus miną. 

— Valdytojas sakė jums perduoti, jog ponas ir 
ponia Mortimeriai liepė atvaryti jų automobilį. 

Megrė tik pasižiūrėjo į stalą, apkrautą skaniau- 
siais patiekalais, - šitaip jis savo kabinete mesdavo 
ilgesingą atsisveikinimo žvilgsnį į krosnelę. 

— Važiuoju tenai, - apgailestaudamas tarė. - 
Jūs pasilikite čia. 

Ties veidrodžiu jis šiek tiek pasitaisė kakla- 
raištį, nusišluostė lūpas ir smakrą. Po akimirkos 
jau sėdėjo taksi, laukdamas, kada Mortimeriai-Le- 
vingstonai įsės į savo limuziną. 


Jie netruko pasirodyti: jis vilkėjo juodu ap- 


siaustu, užsimetęs jį ant frako, o ji - visa apsimu- 
turiavusi kailiais, kaip anksčiau. 

Ponia turėjo būti gerokai išsikankinusi, nes 
vyras vos pastebimai prilaikė ją už parankės. Au- 
tomobilis pajudėjo nė neburgztelėjęs. 

Megrė nežinojo, kad „Žimnaze“ rodoma prem- 
jera, tad iškilo grėsmė apskritai ten nepakliūti. 
Prie fojė rikiavosi municipalinės gvardijos pike- 
tas. Žiopliai, nepaisydami lietaus, atėjo pasižiū- 
rėti, kokie kviestiniai svečiai išlips iš prabangių 
automobilių. 

Komisaras turėjo prašyti, kad pakviestų direk- 
torių, o trypčiodamas po vestibiulį, kur vieninte- 
lis vilkėjo švarką, atrodė kaip balta varna. 

Direktorius karščiavosi. Ir mosikavo ranko- 
mis. 

- Kažkodėl aš, aš, nereikalauju, kad man būtų 
geriau! Jūs esate jau dvidešimtas, prašantis manęs 
„kokios nors vietelės'! Nėra daugiau vietų!.. O jūs 
netgi neapsivilkote vakarinio kostiumo!.. 

Jį stvarstė iš visų pusių. 

— Matote! Atsidurtumėte jūs mano kailyje!.. 

Megrė pagaliau pavyko atsistoti žiūrovų salės 
tarpduryje, stumdantis tarp bilietų kontrolierių ir 
programų pardavėjų. 

Mortimeriai-Levingstonai įsitaisė ložėje. Ten 
sėdėjo šešetas žmonių, tarp kurių buvo viena 
princesė ir ministras. Žmonės vis zujo ir zujo. Da- 
moms buvo bučiuojamos rankutės. Pažįstami ap- 
sikeitinėjo maloniomis šypsenomis. 

Pakilusi uždanga atskleidė saulės nutvieks- 
tą sodą. „Ts! Ts!“ - tildė vieni kitus žiūrovai. Bet 
murmesys nenutilo. Prisidėjo ir kojų trepsenimas 
salėje. Pagaliau pasigirdo aktoriaus balsas, dar 


neužtikrintas, bet pamažu vis tvirtėjo, kurdamas 
spektaklio nuotaiką. 

Pavėlavusieji vis plūdo. Vėl skambėjo: „Ts! Ts!“ 
Sukikeno kažkokia moteris. 

Mortimeris atrodė neįtikėtinai prašmatniai. 
Idealiai priderintas frakas. Baltas antkrūtinis dar 
paryškino jo dramblio kaulo spalvos odą. 

Ar jis matė Megrė? Gal nepastebėjo? Bilietų 
kontrolierė atnešė komisarui taburetę, kuria teko 
pasidalyti su juodu šilku apsirėdžiusia apkūnia 
moterimi, vienos aktorės motina. 

Pirmas antraktas, paskui antras. Vaikščiojimas 
iš ložių į ložes. Dirbtiniai susižavėjimo šūksniai. 
Pasisveikinimai tarp parterio ir beletažo žiūrovų. 

Koridoriuose, fojė, netgi tarp lauko galerijos 
kolonų - visur lyg sujudusio bičių avilio ūžesys. 
Pašnibždomis tariami žinomi vardai, tarp kurių 
maharadžų, žymių finansininkų, menininkų ir 
valstybės vyrų pavardės. 

Mortimeris trejetą kartų paliko savo ložę, pa- 
sirodė ties avanscena, paskui parteryje, pasikalbė- 
jo su buvusiu valstybės tarybos pirmininku, kurio 
skambus juokas nuskardėjo per dvidešimt eilių. 

Trečio veiksmo pabaiga. Į sceną lekia gė- 
lės. Ovacijos liesutei aktorei. Atlenkiamų kėdžių 
trinksėjimas, kojų šiūravimas į parketą. 

Kai Megrė vėl pažvelgė į amerikiečių poros 
ložę, Mortimeris buvo dingęs. 


Tuoj prasidės ketvirtas, paskutinis, veiksmas. 


Tai bus ženklas imtis iniciatyvos tiems, kurie ga- 
lėjo kokiu nors pretekstu patekti už kulisų ar net į 


72 


aktorių grimo kambarius. Kiti užguls rūbines. Visi 
susirūpins, kaip nusigauti iki automobilio arba 
kaip pagauti taksi. 

Megrė sugaišo gerą dešimtį minučių ieškoda- 
mas amerikiečio po visą teatrą. Paskui be skrybė- 
lės, be apsiausto jis išlėkė į lauką, kad ką nors iš- 
kvostų iš savivaldybės policininkų, pasiuntinuko 
ir net municipalinių gvardiečių. 

Galiausiai jam pavyko sužinoti, kad alyvinis 
Mortimerio automobilis ką tik nuvažiavo. Bet jam 
parodė vietą, kur automobilis stovėjo, - priešais 
bistro, į kurį nuolat užeidavo kontramarkių par- 
davėjai. 

Automobilis pasukęs Sen Marteno įvažiavimo 
kryptimi. Amerikietis net nepasiėmė apsiausto iš 
rūbinės. 

Lauke prie kiekvieno kampo, kur tik buvo ga- 
lima pasislėpti nuo lietaus, būriavosi žiūrovai, iš- 
ėję pakvėpuoti grynu oru. 

Komisaras rūkė pypkę su apmaudžia išraiška 
veide ir, kad būtų šilčiau, susikišęs rankas į kiše- 
nes. Nuskardėjo skambutis. Žiūrovai sugarmėjo į 
vidų. Netgi municipaliniai gvardiečiai dingo, kad 
pamatytų ketvirtą veiksmą. 

Bulvarai atrodė chaotiškai, kaip visada vienuo- 
liktą valandą vakaro. Bet lietaus čiurkšlės žibintų 
šviesoje jau nebesruvo taip tankiai. Iš netolimo 
kino teatro plūstelėjo žmonės, paskui ten užgeso 
visos šviesos, nuo įėjimo buvo nuimtos švieslentės 
ir užtrenktos durys. 

Žmonės susirinko laukti autobuso po gatvės 
žibintu su žalsva juosta, žyminčia stotelę. Kai jis 

beveik sausakimšas privažiavo, prasidėjo ginčai, 
nes tai buvo paskutinis reisas. Turėjo įsikišti net 
savivaldybės policininkas, ir nors autobusas jau 
dingo už posūkio, jis dar tęsė debatus su vienu pa- 
sipiktinusiu storuliu. 

Staiga asfaltu prašliuožė limuzinas. Vos maši- 
na pradėjo stabdyti, atsivėrė durelės. Mortimeris, 
vilkįs tik fraku, be skrybėlės, mikliai nuliuoksėjo 
teatro prieangio laiptais ir nudūmė ryškia šviesa 
nutviekstais koridoriais. 

Megrė pasižiūrėjo į vairuotoją, tikrą ameri- 
kietį rūsčiu veidu ir atsikišusiais žandikauliais, 
sustingusį atitvertoje kabinoje, lyg visus judesius 
kaustytų livrėja. 

Komisaras atsargiai pravėrė oda apmuštas du- 
ris. Mortimeris ramiausiai stovėjo ložės gilumoje. 
Aktorius komikas dar svaidė padrikas replikas. 
Uždanga nusileido. Gėlės. Aplodismentų griaus- 
mas. 

Plūstelėjo žmonių srautas išėjimo link. Šnypš- 
timas: „Ts! Ts!' Aktorius kaip tik paskelbė drama- 
turgo pavardę, susirado jį avanscenoje ir pakvietė 
pasirodyti publikai. 

Mortimeris bučiavo, spaudė rankas į kairę ir į 
dešinę, netgi davė šimtą frankų arbatpinigių bilie- 
tų kontrolierei, atnešusiai jam paltą. 

Jo žmona buvo išblyškusi, paakiuose ryškėjo 
juodi ratilai. Kai juodu priėjo prie mašinos, prieš 
įlipdami, lyg sudvejojo. 

Viduje pora susiginčijo. Ponia Levingston su- 
sinervinusi vis priešgyniavo. Sutuoktinis, prisi- 

degęs cigaretę, užspaudė žiebtuvėlį, lyg traiškytų 
blakę. 

Pagaliau jis kažką pasakė į kalbėjimo ragelį 
vairuotojui, ir mašina pajudėjo, o pavymui ją nu- 
sekė taksi, kuriame sėdėjo Megrė. 


Buvo pusė pirmos nakties. Lafajeto gatvė. Bal- 
tuojančios Šventosios Trejybės bažnyčios kolonos, 
apjuostos pastoliais. Kliši gatvė. 

Amerikiečių limuzinas sustojo Fonteno gatvė- 
je, priešais „Pikvik barą. Durininkas mėlyna liv- 
rėja, apsiūta auksu. Rūbinė. Iš už praskleistos rau- 
donos portjeros atsklido tango garsų bangavimas. 

Megrė taip pat įėjo ir pasirinko staliuką prie 
durų, kuris tikriausiai visada likdavo neužimtas, 
nes buvo perpučiamas visų skersvėjų. 

Mortimeriai įsitaisė prie pat džiazo orkestro. 
Amerikietis žiūrinėjo valgiaraštį, rinkosi patieka- 
lus vakarienei. Priėjo profesionalus šokėjas ir nu- 
silenkė jo Žmonai. 

Ji šoko. Levingstonas tarsi užsispyrusiai pri- 
sakinėjo žvilgsniu, kad ji šoktų kuo ilgiau. Ponia 
apsikeitė keletu žodžių su partneriu, bet nė karto 
neatsigręžė į kampą, kuriame sėdėjo Megrė. 

Čia, tarp vakariniais drabužiais vilkinčiųjų, 
maišėsi ir keletas užsieniečių kasdiene apranga. 

Komisaras mostu nuginė prostitutę, norėjusią 
prisėsti prie jo staliuko. O padavėjas, net nesi- 
klausęs, pastatė priešais jį butelį šampano. 

Visur draikėsi serpentinai. Skrajojo spalvoti va- 
tiniai kamuoliukai. Vienam pataikius Megrė į nosį 

jis rūsčiai pasižiūrėjo į pagyvenusią ponią, kuri vėl 
taikėsi į jį. 

Ponia Mortimer grįžo prie staliuko. Šokėjas 
paslampinėjo po salę ir, nužingsniavęs išėjimo 
link, prisidegė cigaretę. 

Staiga jis kilstelėjo raudonąją portjerą ir aki- 
mirksniu dingo. Praslinko koks trejetas minučių, 
kol Megrė šovė mintis dirstelėti į gatvę. 

Šokėjo niekur nebuvo matyti. 

Likusi vakaro dalis užsitęsė ilgai ir praėjo ny- 
kiai. Mortimeriai vakarieniavo labai sočiai: jiems 
atnešė ikrų, triufelių su šampanu, amerikietišką 
omarą ir dar sūrio. 

Ponia Mortimer daugiau nešoko. 

Megrė, kurį, vien pasižiūrėjus į šampaną, ap- 
imdavo siaubas, gėrė mažais gurkšneliais, tik kad 
numaldytų troškulį. Į lėkštutę jam pridėjo spra- 
gintų migdolų, kurių, savo nelaimei, jis patriauš- 
kė, ir dabar buvo kamuojamas nenumalšinamo 
troškulio. 

Jis pasižiūrėjo į laikrodį - antra valanda. 

Kabaretas tuštėjo. Šokėja atliko scenoje nume- 
rį, bet publika liko visiškai abejinga. Girtas užsie- 
nietis, sėdintis prie stalo iškart su trimis moteri- 
mis, vienas perrėkė likusius restorano lankytojus. 

Šokėjas, kurio nebuvo matyti gal penkiolika 
minučių, dabar pakvietė šokti kelias damas iš kar- 
to. Bet tai buvo pabaiga. Visi jautėsi pavargę. 

Ponios Mortimer veidas tapo švino spalvos, 
paakiai pamėlę. 

Jos vyras mostelėjo patarnautojui. Šis iškart 
atnešė kailinius, apsiaustą ir cilindrą. 

Megrė pasirodė, kad šokėjas, tuo metu kalban- 
tis su saksofonininku, vis neramiai dirsčioja į ko- 
misarą. 

Jis pašaukė metrdotelį, bet tas delsė prieiti. 
Prarastos kelios brangios akimirkos. 

Kai komisaras, pagaliau atsiskaitęs, galėjo eiti, 
amerikiečių automobilis jau buvo ties Notrdam- 
Deloret gavės posūkiu. Šaligatvio pakraštyje sto- 
vėjo koks šešetas laisvų taksi. 

Jis nuskubėjo jų link. 

Sausai pokštelėjo šūvis - Megrė susiėmė už 
krūtinės, apsižvalgė aplinkui, bet nieko nepaste- 
bėjo, tik išgirdo, kaip Pigalio gatve tolyn nukaukši 
kažkieno žingsniai. 

Jis pabėgėjo dar keletą metrų, lyg nešamas 
kažkokios šalutinės jėgos. Pribėgo durininkas ir 
sugriebė jį. Žmonės iš „Pikviko“ ėjo pasižiūrėti, 
kas atsitiko. Jų būryje Megrė pastebėjo perkeiptą 
iš siaubo šokėjo veidą. 


VIII 
MEGRĖ DAUGIAU NEVAIDINA KOMEDIJOS 


Taksi vairuotojai, naktimis dirbantys Monmartre, 
viską supranta iš pusės žodžio - dažnai supranta, 
net kai išvis nieko nepasakoma. 

Vos trinktelėjo šūvis, vienas iš tų, kurie buvo 
sustoję prie „Pikvik baro“, iškart atidarė mašinos 
dureles, kad Megrė galėtų pasislėpti. Net nežino- 
jo, kas jis toks. Ar galėjo greitosiomis atspėti, kad 
turi reikalų su policininku? 

Subėgo nedidelio, šalimais įsikūrusio, bariuko 
lankytojai. Per keletą sekundžių aplink sužeistąjį 
susibūrė krūva žmonių. Tada vairuotojas akimoju 
pribėgo prie durininko, prilaikančio komisarą, bet 
nežinančio, ką daryti toliau. Nepraėjus nė pusei 
minutės, automobilis jau tolo nuo nelaimės vietos. 
Megrė patogiai sėdėjo ant užpakalinės sėdynės. 

Automobilis, gal keliolika minučių lėkęs visu 
greičiu, pagaliau sustojo tuščioje gatvelėje. Vairuo- 
tojas išlipo, atidarė dureles ir pamatė, kad jo keleivis 
sėdi beveik tiesiai, tik pasikišęs ranką po švarku. 

— Matau, kad beveik nieko nenutiko, nors iš 
pradžių maniau, kad jums prastai. Kur jus vežti? 

Vis dėlto Megrė veidas buvo perkreiptas skaus- 
mo, nors žaizda atrodė visai negili. Kulka įsmigo 
ties šonkauliu ir išlėkė netoli mentės, palikdama 
krūtinėje plėštinį pėdsaką. 

— Į policijos prefektūrą... 

Vairuotojas kažką neaiškiai sumurmėjo. Pake- 
liui komisaras persigalvojo. 

- Į „Mažestiką“... Išleisite mane prie tarnybi- 
nio įėjimo, Pontjė gatvėje... 

Jis keletą kartų perlenkė nosinę, pridėjo prie 
žaizdos ir įsitikino, kad padeda, - kraujas daugiau 
nebesruvo. 

Bet artėjant prie Paryžiaus centro, skausmo 
išraišką komisaro veide ėmė keisti stiprėjantis rū- 
pestis. 


Vairuotojas norėjo jam padėti išlipti iš taksi. 
Megrė rankos mostu atsisakė pagalbos ir netvirtu 
žingsniu nusvirduliavo šaligatviu. Ankšto korido- 
riaus gale jis surado langelį, už kurio snūduriavo 
sargas. 

— Ar čia nieko neatsitiko? 

— Ką turite galvoje? 

Darėsi šalta. Megrė sugrįžo sumokėti vairuo- 
tojui, kuris dar ir pabambėjo, nes iš viso karo žy- 
gio laimėjo vos šimtą frankų. 

Megrė išvaizda viešbučio tarnautojams kėlė 
pribloškiamą įspūdį. Ranka, laikiusi nosinę, už- 
kišta už švarko ir prispausta prie krūtinės. Dėl to 
Megrė net vieną petį turėjo iškelti aukščiau už kitą 

ir, nepaisant tų žaizdos priežiūros priemonių, jam 
teko tausoti ir jėgas. Jautėsi jis silpnokai. Kartkar- 
tėmis jam rodydavosi, jog kažkur plaukia, ir turė- 
jo kaip reikiant susiimti, kad atgautų blaivų protą 
ir judesių tikslumą. 

Jis ėmė kopti geležiniais laiptais, vedančiais 
per visus aukštus, atidaręs kažkokias duris atsi- 
dūrė tikrame koridorių labirinte, perėjo į kitus 
laiptus, panašius į pirmus, tik pažymėtus kitu nu- 
meriu. 

Šitaip jis ilgai klaidžiojo viešbučio užkaboriais. 
Laimei, pasitaikė sutikti virėją balta kepuraite - 
tas įsispoksojo į jį iš siaubo išplėstomis akimis. 

- Nuveskite mane į antrą aukštą... Prie Morti- 
merio apartamentų. 

Pirmiausia viešbučio virėjas nežinojo klientų 
pavardžių. Be to, jį išgąsdino kraujo ruožai Megrė 
veide, kai jį perbraukė delnu, šluostydamasis pra- 
kaitą. 

Ankštuose tarnybinių patalpų koridoriuose 
sutiktas milžinas prasegtu juodu apsiaustu, kurį 
buvo užsimetęs tiesiog ant pečių, susiglamžiusio- 
mis rankovėmis, persisukusiu švarku ir liemene, 
po kuriais prie krūtinės spaudė ranką, sukaustė tą 
žmogų vietoje. 

- Policija! - pradėjo nekantrauti Megrė. 

Jis baiminosi, kad gali apalpti. Žaizdą degino, 
lyg būtų prismaigstyta įkaitintų adatų. 

Atsipeikėjęs virėjas metėsi bėgti net neatsigręž- 
damas. Netrukus Megrė pajuto, kad jo kojos mina 
kilimą. Tada jis suprato, jog tarnybinės patalpos 
pasiliko už nugaros ir jis pagaliau atsidūrė pačia- 

me viešbutyje. Komisaras pasižiūrėjo į kambarių 
numerius. Prieš jį driekėsi nelyginių skaičių eilė. 

Jis nutvėrė už rankos pirmą sutiktą patarnau- 
toją, kuris tiesiog nustėro iš baimės. 

— Mortimerio kambarys? 

— Žemiau... Bet... jūs... 

Jis nusileido laiptais, o viešbutyje jau buvo 
spėjęs pasklisti gandas, kad kažkoks keistas, šiur- 
piai atrodantis sužeistas žmogus klydinėja po visą 
pastatą. 

Kad atgautų jėgas, jis atsirėmė į sieną - ten 
liko kraujo dėmė, o keli tamsiai raudoni lašeliai 
nukrito ant kilimo. 

Pagaliau jis pamatė Mortimerių apartamentus, 
kaip tik šalia kambario, kuriame buvo įsikūręs To- 
rensas, durų. Šiek tiek šleivodamas jis prisiartino 
prie jų, spustelėjo rankeną... 

— Torensai! 

Kambaryje degė šviesa. Stalas tebestovėjo nu- 
krautas patiekalais ir vyno buteliais. 

Megrė suraukė tankius savo antakius. Ben- 
dradarbio jis neišvydo. Tik oras buvo persunktas 
tvaiko, koks paprastai juntamas ligoninėse. 

Jis žengė dar keletą netvirtų žingsnių. Staiga, 
lyg įbestas, sustingo ties sofa. 

Iš ten kyšojo juodu batu apauta koja. 


Jam prireikė net trejetą sykių pakartoti tą patį 
veiksmą. Vos atitraukdavo ranką nuo žaizdos - iš- 
kart bauginamai gausiai plūstelėdavo kraujas. 

Pagaliau Megrė surado ant stalo rankšluostį 
ir pasikišo jį po liemene, paskui stipriai susiveržė 

jos kilpelę. Kvapas, tvyrantis kambaryje, jau kėlė 
šleikštulį. 

Negrabiais judesiais jam pavyko pakelti sofą 
už krašto, o tada paversti ją ant atkaltės. 

Jis ir tikėjosi atrasti Torensą - šis dryksojo su- 
sirietęs, išsukta ranka, lyg jam būtų laužę galūnes, 
kad lengviau įgrūstų kūną į ankštą kertę. 

Apatinė veido dalis buvo apvyniota raiščiu, tik 
jis buvo nesumegztas. Megrė priklaupė. 

Jis judėjo ramiai, netgi labai lėtai: suprantama, 
juk ir jo paties būklė buvo nekokia. Komisaras vis 
dvejojo pačiupinėti krūtinę, kad įsitikintų, ar dar 
plaka Torenso širdis. Kai pagaliau prisilietė, taip 
ir sustingo priklaupęs ant kilimo, įsmeigęs žvilgs- 
nį į bendradarbio veidą. 

Torensas buvo miręs! Megrė lūpos nevalingai 
persikreipė. Kumščiai susispaudė. Jo akis pama- 
žu ėmė drumsti migla ir kambario tylą sudrebino 
siaubingas keiksmažodis. 

Tai atrodė šiek tiek groteskiškai. Ne! Tai buvo 
siaubinga! Tragiška! Kraupu! 

Megrė veidas tapo rūstus. Jis neverkė. Tokia 
reakcija jam būtų neįmanoma. Bet jį buvo apėmęs 
toks įtūžis, toks sielvartas, ir šie jausmai taip su- 
kaustė jo veidą, kad jis atrodė bukas. 

Torensui buvo trisdešimt metų. Penketą metų 
jis dirbo, jei galima taip pasakyti, šalia Megrė. 

Jo burna taip ir liko pravira, lyg jis beviltiškai 
stengtųsi įkvėpti dar vieną gurkšnį oro. 

Aukštu aukščiau buvo girdėti, kaip kažkoks 
keliauninkas nusispiria batus. Tiesiai virš miru- 
siojo galvos. 

Megrė apsidairė aplinkui ieškodamas priešo. 
Jis sunkiai alsavo. 

Šitaip slinko minutės, ir kai komisaras paga- 
liau atsikėlė, pajuto, kaip pamažu visą kūną pasa- 
lūniškai įveikia nuovargis. 

Jis priėjo prie lango, atvėrė jį ir pažvelgė į iš- 
tuštėjusį Eliziejaus Laukų prospektą. Kurį laiką jis 
brizo šuorais vėsinosi įkaitusią kaktą, paskui priė- 
jo ir nutraukė raištį nuo Torenso veido. 

Tai buvo žakardinė stalo servetėlė, su išsiuvi- 
nėta „Mažestiko monograma. Nuo jos dar sklido 
gaižus chloroformo kvapas. Megrė taip ir liko sto- 
vėti; galvoje buvo tuščia, išskyrus kelias padrikas 
mintis, kartkartėmis susiraizgančias viena su kita 
į skausmingą sąryšį. 

Dar kartą, kaip ką tik koridoriuje, jis atsirė- 
mė į sieną, nes nuo ūmaus silpnumo pajuto, kaip 
glemba veido raumenys. Megrė atrodė toks suse- 
nęs, praradęs bet kokį ryžtą. Galbūt tą akimirką 
jis turėjo pratrūkti raudoti? Tik tam jis buvo per 
stambus, per storas, pagamintas iš pernelyg kietos 
medžiagos. 

Sofa gulėjo apversta, atremta į nenukrausty- 
tą stalą, kur lėkštutėje tarp viščiuko kaulų mėtėsi 
nuorūkos. 

Komisaras ištiesė ranką prie telefono aparato. 
Bet neprisilietė prie jo, tik apmaudžiai spragtelė- 
jo pirštais ir vėl grįžo prie lavono, į kurį įdėmiai 
įsistebeilijo. 

Su ironiška ir kupina kartėlio išraiška jis gal- 
vojo apie taisykles, prokuratūros darbą, formalu- 
mus ir atsargumo priemones, kurių reikės imtis. 

Tik kokia iš to nauda? Tai ničnieko neduos To- 
rensui! Lyg jo vietoje gulėtų pats Megrė, jei jau 
taip! 

Torensas, tarnavęs toje pačioje žinyboje, 
kuri... 

Iš išorės ramus, jis taip karštligiškai sagstė To- 
renso liemenę, kad nutraukė dvi sagas. Tada pa- 
matė dar vieną dalyką ir net išbalo. 

Ant marškinių maždaug virš širdies jis aptiko 
rudą dėmelę. 

Ji buvo gal riešutėlio dydžio! Vos lašelis kraujo 
teprasisunkė, ir susidarė krešulėlis sulig segtuko 
galvute. 

Megrė net akyse aptemo, o veidą perkreipė to- 
kia pasišlykštėjimo grimasa, kad neįmanoma ap- 
sakyti. 

Kokia vis dėlto pasibjaurėtina buvo ta nusi- 
kalstamo meno viršūnė! Čia jau daugiau nieko ne- 
bereikėjo ieškoti! Jis jau žinojo šitokį nužudymo 
būdą, prieš kelis mėnesius išstudijavęs jį vokiška- 
me kriminologiniame žurnale. 

Pirmiausia panaudojama servetėlė, išmirkyta 
chloroforme, ir auka per keliolika sekundžių pa- 
sidaro bejėgė. Paskui žudikas, jau neskubėdamas, 
tarp dviejų šonkaulių įsmeigia ilgą adatą, ieškoda- 
mas širdies, ir atima gyvybę nesukeldamas jokio 
triukšmo ir nepalikdamas matomų pėdsakų. 

Štai toks nusikaltimas prieš pusę metų įvykdy- 
tas Hamburge. 

Kulka gali nepataikyti arba tik sužeisti, kaip 
šiandien nutiko pasikėsinus į Megrė. Šūvis sukelia 
daug triukšmo, lieka kruvinų nusikaltimo pėdsakų. 

Įsmeigta į bejėgio Žmogaus širdį adata nužudo 
moksliškai, suklysti neįmanoma. 


Komisarui vis neišėjo iš galvos viena smulk- 
mena. Tą vakarą, kai viešbučio valdytojas prane- 
šė, kad Mortimeriai rengiasi išvykti, jis tuo metu 
sėdėdamas prie radiatoriaus graužė viščiuko šlau- 
nelę ir apimtas palaimos svarstė: ar nepasikeitus 
budėjimo vietomis su Torensu ir nenusiuntus jo 
į teatrą“ 

Ta mintis Megrė sukrėtė. Jis žiūrėjo į bendra- 
darbį suglumęs, net apimtas silpnumo, nors pats 
nesuprato, ar tai dėl kraujuojančios žaizdos, ar 
nuo pernelyg stipraus susijaudinimo, ar nuo chlo- 
roformo tvaiko. 

Jam net nedingtelėjo į galvą pradėti įprastą to- 
kiais atvejais teisminį tyrimą. 

Juk čia buvo Torensas! Visas kelerių pastarųjų 
metų bylas jis tirdavo tik su Torensu! O Torensas 
jį kuo puikiausiai suprasdavo iš vieno žodžio, tik 
iš vieno ženklo!.. 

Torensas gulėjo pravėręs burną, lyg dar steng- 
tųsi įkvėpti šiek tiek deguonies, bandytų išgyventi. 
Nors Megrė negalėjo verkti, jautėsi visiškai palie- 
gęs, - tokia jo širdį užgulė našta, taip jam spaudė 
krūtinę. 

Jis vėl priėjo prie telefono ir kalbėjo taip tyliai, 
kad buvo paprašytas pakartoti iš naujo. 

- Prefektūrą... Taip... Alio!.. Prefektūrą... Kas 
prie telefono?.. Ką... Taro?.. Paklausykite, draugu- 
ži... Lėkite tučtuojau pas šefą... Taip, pas jį... Pasa- 
kykite jam... Pasakykite, kad tučtuojau vyktų pas 


85 


mane į „Mažestiką... Tučtuojau... Kambarys... aš 
neatsimenu numerio, bet jį nuves... Ką?.. Ne, dau- 
giau nieko... Alio... Ką jūs sakote?.. Ne, man nieko 
neatsitiko... 

Jis padėjo ragelį, nes bendradarbis ėmė klau- 
sinėti, nusprendęs, kad jo balsas labai keistas, o 
nurodymai - juo labiau. 

Akimirką jis stovėjo nuleidęs rankas. Dabar 
vengė net pasižiūrėti į tą pusę, kur gulėjo Toren- 
sas. Veidrodyje Megrė pamatė, kad kraujas jau 
sunkiasi pro rankšluostį. Tada su didžiulėmis pa- 
stangomis nusivilko švarką. 


Kai po valandos kriminalinės paieškos tarny- 
bos viršininkas, lydimas viešbučio tarnautojo, pa- 
sibeldė į duris, Megrė jas pravėrė tik tiek, kad pro 
siaurutį plyšelį vos galėjai jį matyti. 

— Galite eiti! - prislopintu balsu paliepė komi- 
saras viešbučio tarnautojui. 

Duris jis atvėrė tik tuomet, kai šis nuėjo. Tik 
tada kriminalinės paieškos viršininkas pamatė, 
kad Megrė jį pasitinka pusnuogis. Vonios durys 
buvo plačiai atvertos. Ant grindų draikėsi kruvi- 
nos valkos. 

- Tučtuojau uždarykite, - tarė komisaras, visai 
nekreipdamas dėmesio į tarnybinę hierarchiją. 

Žaizda vėrėsi per visą dešinę krūtinės pusę ir 
jau buvo pabrinkusi. Petnešos maskatavo ant šlau- 
nų. 

Galvos linktelėjimu komisaras parodė kertę, 
kur gulėjo Torensas, ir pridėjo pirštą prie lūpų. 

— Tss!.. 

Kriminalinės paieškos viršininką net šiurpas 
nukratė. Jis bemat susirūpino ir paklausė: 

— Miręs? 

Megrė nunarino galvą. 

- Ar neištiesite man pagalbos rankos, virši- 
ninke? - sumurmėjo jis niūriai. 

- Bet... jūs... Tai labai rimta... 

- Tss!.. Svarbiausia, kad kulka perėjo neįstri- 
gusi!.. Padėkite man susitvarstyti staltiese... 

Jis sudėliojo indus ant grindų, perplėšė stal- 
tiesę pusiau. 

— Latvio gauja... - paaiškino jis. - Taikydami 
į mane jie prašovė pro šalį... Bet į Torensą ne pro 
šalį... 

— Ar dezinfekavote žaizdą? 

— Taip, muilu, paskui jodo tirpalu... 

— Ir jums atrodo, kad..? 

— Kol kas to užtenka!.. Adata, viršininke!.. Jie 
jį nužudė adata, prieš tai užmigdę... 

Tai jau nebebuvo ankstesnis žmogus. Atrodė, 
kad jį matai ir girdi pro tiulio užuolaidą, kuri slo- 
pina garsus ir dengia vaizdą. 

— Paduokite man marškinius... 

Balsas bespalvis. Judesiai atsargūs, bet neran- 
gūs. Veidas be išraiškos. 

— Reikėjo, kad jūs pats atvyktumėte... Juk jis 
yra vienas iš mūsų... Suprantama, norėčiau, kad 
nebūtų jokio triukšmo... Tegu tučtuojau atvažiuo- 
ja pasiimti kūno... Ir nė žodžio laikraščiuose... Juk 
jūs manimi pasitikite, viršininke, ar ne“ 

Megrė balsas šiek tiek virpėjo, lyg jam perštėtų 
gerklę. Jo pašnekovas taip susigraudino, kad paė- 
mė komisarą už rankos. 

- Klausykite, Megrė!.. Kas gi jums atsitiko?.. 

— Nieko... Galiu užtikrinti, kad esu ramus... Man 
atrodo, jog dar niekada nebuvau toks ramus... Da- 
bar tai jau tik mano sąskaitos su jais... Supranta- 
tel. 

Kriminalinės paieškos viršininkas padėjo jam 
užsivilkti liemenę, švarką. Šitaip sutvarstytas Meg- 
rė atrodė kur kas apkūnesnis, galutinai praradęs 
bet kokį grakštumą, lyg aptekęs riebalais. 

Komisaras pasižiūrėjo į veidrodį ir nutaisė iro- 
nišką miną. Jis puikiai jautė, kokia apgailėtina jo 
laikysena. Tai jau nebebuvo akmens luitas, vien- 
tisa uolos atplaiša, kuri grėsmingai įsispręsdavo 
priešininkams skersai kelio. 

Blyškus veidas, išpiltas raudonomis dėmėmis, 
atrodė ištinęs, po akimis jau ryškėjo maišeliai. 

— Ačiū, viršininke... Jums atrodo, kad dėl To- 
renso tai įmanoma? 

- Išvengti viešumo, taip... Aš įspėsiu prokura- 
tūrą... Ir pats susitiksiu su prokuroru. 

— Puiku! Tuomet aš imsiuosi darbo... 

Tai jis ištarė bandydamas ranka suglostyti išsi- 
taršiusius plaukus. Paskui prisiartino prie Torenso 
kūno ir šiek tiek padvejojęs paklausė bendro: 

— Ar galėčiau jam užmerkti akis, ką?.. Manau, 
jis norėtų, kad tai padaryčiau aš... 

Megrė pirštai drebėjo. Jis gan ilgai juos laikė 
uždėjęs ant velionio vokų, lyg juos glamonėtų. 

Viršininkas, jau prarasdamas savitvardą, net pra- 
dėjo maldauti: 

— Megrė!.. 

Komisaras atsikėlė, paskutinį kartą žvilgsniu 
apmetė kambarį. 

— Iki pasimatymo, viršininke... Tegu nesako 
mano žmonai, kad esu sužeistas... 

Jo stambus kūnas akimirką užpildė visą tarp- 
durį. Kriminalinės paieškos viršininkas taip susi- 
rūpino, kad norėjo jį pašaukti atgal. 

Karo metais ginklo draugai jam lygiai taip pat 
ramiai, lygiai taip neapsakomai švelniai pasakyda- 
vo „Iki pasimatymo“ ir pakildavo į ataką. 

Ir jų daugiau nebematydavai! 


IX 
„KILERIS“ 


Tarptautinės gaujos, besiverčiančios stambaus 
masto sukčiavimais, žudyti ryžtasi labai retai. 

Galima netgi sakyti, kad jos apskritai nežudo, 
bent jau tų, kuriems nusprendė keliais milijonais 
palengvinti sąskaitas. Vogdamos jos naudojasi 
moksliniais metodais, o daugelis tokių gaujų narių 
būna džentelmenai, kurių kišenėse neslapstomas 
ginklas. 

Bet kartais joms tenka žudyti suvedant sąs- 
kaitas. Kasmet įvykdomas koks nors nusikalti- 
mas, ar net keletas, kurių neįmanoma išaiškinti. 
Dažniausiai aukos tapatybės negalima nustatyti, ji 
taip ir palaidojama, žinant, kad jos vardas buvo 
netikras. 

Paprastai tai būna išdavikas arba žmogelis, 
kuris dėl alkoholio pasidarė pernelyg plepus, arba 
nereikšmingas veikėjas, kurio ambicijos ėmė kelti 
grėsmę įgytai gaujos padėčiai. 

Amerikoje, pagarsėjusioje standartizacija, pa- 
tys gaujų nariai tokių egzekucijų niekada nesiima. 
Jie kreipiasi į specialistus, vadinamuosius kilerius, 
oficialių budelių pavyzdžiu turinčius ir pagalbi- 
ninkų, ir dirbančių pagal nustatytą tarifą. 

Europoje laikomasi panašios praktikos: ka- 
daise plačiai pagarsėjo vadinamoji lenkų gauja, 
kurios vadeivos užbaigė gyvenimą ant ešafoto; 
jie daugybę kartų iš aukštesnio rango piktadarių 
ėmė atlygį, kai šiems nesinorėdavo susitepti rankų 
krauju. 


Apie tai mąstė Megrė, kai leidosi laiptais, ruoš- 
damasis užeiti į „Mažestiko“ biurą. 

- Jei keliauninkas skambina, kad jam pavalgy- 
ti atneštų į apartamentus, kas atsiliepia į jo skam- 
butį? - paklausė jis. 

- Tam yra metrdotelis, aptarnaujantis aparta- 
mentus. 

- Naktį taip pat“ 

- Atleiskite! Po devintos valandos vakaro to 
imasi naktinis budėtojas. 

- Kur jis būna? 

— Jam skirta patalpa yra pusrūsyje. 

— Nuveskite mane ten! 

Megrė vėl nusileido į to prabangos avilio, 
įrengto kokiam tūkstančiui keliauninkų, pože- 
mius. Kambarėlyje, susisiekiančiame su virtuve, 
jis pamatė darbuotoją, palinkusį prie komutato- 
riaus. Jis buvo pasidėjęs registracijos knygą. Bet 
dabar kaip tik buvo ramybės valanda. 


- Ar brigadininkas Torensas jums neskambino 
tarp devintos ir dešimtos valandos ryto? 

- Torensas? 

— Policijos pareigūnas, kuris buvo įsikūręs mė- 
lynajame kabinete šalia trečiojo numerio... - pro- 
fesionaliu žargonu paaiškino jam kontoros dar- 
buotojas. 

— Jis neskambino. 

— Ir niekas nebuvo užkopęs į viršų? 

Štai paprasčiausi samprotavimai. Torensas 
buvo užpultas kambaryje, ir tai galėjo padaryti tik 
tas, kas ten įėjo. Kad užmestų raištį, žudikas turė- 
jo prisėlinti aukai iš už nugaros. Tačiau Torensas 
visiškai nesisaugojo. 

Šiuos spėjimus atitiko tik viešbučio padavėjas, 
nesvarbu, ar inspektoriaus iškviestas, ar pats atė- 
jęs nukraustyti stalo. 

Nesulaukęs atsakymo, Megrė dėl to visai nesi- 
rūpino ir suformulavo klausimą kitaip: 

- Kas iš aptarnaujančiojo personalo išėjo dar 
prieš darbo pabaigą? 

Telefonistas labai nustebo. 

— Iš kur jūs žinote? Tai visiškas atsitiktinumas... 
Pepitui paskambino ir pranešė, kad jo brolis serga... 

— Kelintą valandą? 

— Apie dešimtą... 

- Kur jis dabar? 

- Viršuje. 

- Iš kurio aparato jis atsiliepė į skambutį? 

Teko paskambinti į centrinį paštą. Pašto tele- 
fonistas tvirtino, kad Pepitui neperdavė jokio pra- 
nešimo. 


Kaip greitai viskas sukosi! Vis dėlto Megrė iš- 
liko ramus, net niūrokas. 

— Ojo kortelė?.. Pas jus turėtų būti jo tarnybi- 
nė kortelė... 

- Jei jau atvirai, tai kokia ten kortelė... Tie, ku- 
riuos vadiname salės personalu, labai dažnai pas 
mus keičiasi. 

Prireikė nueiti į sekretoriatą, kur tokiu metu 
jau nebuvo nė vieno darbuotojo. Bet Megrė vis 
vien liepė parodyti visas knygas ir pagaliau rado, 
ko ieškojo: „Pepitas Moretas, „Puikiosios viešna- 
gės viešbutis, Batinjolio g. 3. Apsigyveno...“ 

— Paskambinkite į „Puikiosios viešnagės“ vieš- 
butį. 

Tuo metu jis apklausė kitą darbuotoją ir sužino- 
jo, kad Pepitas Moretas priimtas dirbti į „Mažesti- 
ką“ rekomendavus vienam metrdoteliui italui, prieš 
trejetą dienų iki Mortimerių-Levingstonų apsistoji- 
mo. Dėl darbo jam nieko nebuvo galima prikišti: iš 
pradžių jis buvo „atsakingas už salę“, vėliau, jam pa- 
čiam paprašius, pervestas „dirbti apartamentuose“. 

Kitame laido gale atsiliepė „Puikiosios viešna- 
gės“ viešbutis. 

— Alio!.. Gal pakviestumėte man Pepitą Mo- 
retą?.. Alio!.. Ką jūs sakote?.. Su visais bagažais?.. 
Trečią valandą ryto?.. Dar žodelį... Ar pas jus at- 
eidavo jam adresuoti laiškai?.. Niekad jokių laiš- 
kų?.. Dėkoju!.. Viskas. 

Megrė su ta pačia antgamtine ramybe padėjo 
ragelį. 

— Kelinta dabar valanda? - paklausė jis. 

— Dešimt po penktos... 

— Iškvieskite man taksi. 

Taksistui jis pasakė „Pikvik baro“ adresą. 

— Ar žinote, kad jį uždaro ketvirtą valandą? 
— Nesvarbu! 


Automobilis sustojo prie kabareto, langinės jau 
buvo nuleistos. Tačiau pro durų apačią dar skver- 
bėsi šviesa. Megrė žinojo, kad daugumos naktinio 
pasilinksminimo įstaigų personalas, skaičiumi 
kartais peržengiantis keturiasdešimt žmonių, po 
užsidarymo paprastai pavakarieniauja, tik paskui 
išsiskirsto. 

Vakarienės dažniausiai renkamasi pagrindinė- 
je salėje, vos tik išeina paskutinis klientas, o va- 
lytojos tuo metu imasi darbo ir šluoja nuo grindų 
serpentinus. 

Vis dėlto į „Pikviko“ duris Megrė nepaskambi- 
no. Atsigręžęs į kitą pusę, ties Fonteno gatvės kam- 
pu jis pamatė tabako krautuvėlę, į tokių barus vaka- 
rais tarp orkestro pasirodymų ar iškart po renginio 
paprastai trumpam užbėga naktinio klubo artistai. 

Bistro dar tebeveikė. Megrė įėjus, trys vyrai, 
alkūnėmis pasirėmę į barą, gėrė alkoholiu pasti- 
printą kavą ir aptarinėjo reikalus. 

— Pepito čia nėra? 

- Jis jau kažin kada išėjo! - paaiškino šeimi- 
ninkas. Komisaras pastebėjo, kad vienas lanky- 
tojų, tikriausiai jį atpažinęs, kavinės šeimininkui 
ženklu parodė nutilti. 

— Buvau susitaręs susitikti su juo antrą valan- 
dą... - vėl pradėjo Megrė. 

— Jis dar buvo čia. 

- Žinau!.. Todėl paprašiau šokėjo iš kabareto 
priešais perduoti jam porą žodžių. 

- Žozė?.. 

- Iš tiesų. Jis turėjo pasakyti Pepitui, kad būsiu 
užsiėmęs. 

— Žozė tikrai buvo atėjęs. Atrodo, kad juodu 
kalbėjosi... 

Lankytojas, iš pradžių rodęs ženklus šeimi- 
ninkui, dabar pradėjo nervingai barbenti pirštais į 
barą. Jis net pabalo nuo įsiūčio, nes tų kelių frazių, 
pasakytų bistro šeimininko, buvo gana suprasti, 
kas ten prie naktinio klubo atsitiko. 

Dešimtą valandą vakaro, arba prieš pat dešim- 
tą, Pepitas „Mažestike“" nužudė Torensą. 

Jis turėjo gauti išsamiausius nurodymus, nes 
skubiai paliko tarnybą pasiteisinęs, kad skambino 
brolis, ir iškart nuvyko į barą ties Fonteno gatvės 
kampu, kur pasiliko laukti. 

Po kiek laiko šokėjas, kurį vadino Žozė, atėjo 
iš anos gatvės pusės ir perdavė nurodymą, kurį ir 
vaikas atspėtų, - šauti į Megrė, kai tik šis išeis iš 
„Pikviko“. 

Kitaip tariant, per kelias valandas - du nusi- 
kaltimai. Ir du vieninteliai keliantys grėsmę Lat- 
vio gaujai žmonės sunaikinti! 

Pepitas iššauna ir pasprunka. Jo vaidmuo at- 
liktas. Niekas jo nematė. Tikriausiai iškart po to 
jis nukako į „Puikiosios viešnagės“ viešbutį susi- 
krauti lagaminų... 

Megrė sumokėjo, atsikėlė ir išėjo iš baro, bet 
tarpduryje dar atsigręžęs pamatė, kaip trys lanky- 
tojai apipylė priekaištų lavina šeimininką. 

Jis tol beldėsi į „Pikvik baro“ duris, kol valyto- 
ja pagaliau atėjo atidaryti. 

Kaip jis ir manė, darbuotojai, sustūmę vie- 
ną prie kito stalus išilgai salės, dar vakarieniavo. 
Lėkštės buvo prikrautos viščiukų likučių, kurap- 
kų, šaltų užkandžių - visko, ko nespėjo suvalgyti 
lankytojai. Bemaž trisdešimt veidų pasisuko į ko- 
misarą. 

— Ar seniai išėjo Žozė? 

— Žinoma!.. Iškart po to, kai... 

Bet vyriausiasis padavėjas atpažino komisarą, 
kurį pats tą vakarą aptarnavo, todėl niuktelėjo al- 
kūne kalbėjusiajam. 

Megrė daugiau nevaidino komedijos. 

— Adresą! Tik tikslų! Ei! Jei ne, turėsite 
bėdų... 

— Aš nežinau... Tik šeimininkas... 

— Kur jis yra? 

— Savo viloje, La Varenėje... 

— Duokite šen registracijos knygą. 

— Bet... 

- Tylėt! 

Darbuotojai apsimetė, kad naršo už orkestro 
pakylos stovinčio rašomojo stalo stalčiuose. Meg- 
rė, visus išstumdęs, pats tučtuojau surado knygą ir 
perskaitė: „Žozė Laturi, Lepiko g. 71“. 

Išėjo, kaip ir atėjo, nerangiu žingsniu, o pada- 
vėjai, spėję nusiraminti, vėl puolė prie valgio. 

Lepiko gatvę rado už poros žingsnių. Bet iki 
71-ojo numerio reikėjo gerokai palypėti į kalną. 
Porą kartų Megrė turėjo stabtelėti, nes pritrūko 
kvapo. 

Pagaliau išvydo daugiaaukštį pastatą, prime- 
nantį „Puikiosios viešnagės“ viešbutį, tik dar ne- 
švaresnį, ir paskambino į duris. Jos atsivėrė au- 
tomatiškai. Komisaras pabeldė į budėtojo durų 
langelį, ir vaikinui teko ropštis iš lovos. 

— Žozė Laturi? 

Tarnautojas pasižiūrėjo lentelėje, prikabintoje 
lovos viršugalvyje. 

— Dar negrįžo! Štai čia kabo raktai... 

— Duokite šen! Policija... 

— Bet... 

— Greičiau!.. 

Šiąnakt niekas neišdrįso jam prieštarauti. Nors 
jis nebuvo toks griežtas ir atšiaurus kaip visuo- 
met. Galbūt jo oponentai tiesiog nujautė, kad tai 
tik dar blogiau? 

— Kelintas aukštas? 

- Penktas! 

Ilgas ir siauras kambarys buvo jau priplėkęs. 
Lova nepaklota. Žozė, kaip ir daugelis į jį panašių, 
tikriausiai drybsodavo lovoje iki ketvirtos valan- 
dos popiet, kai viešbučio darbuotojai jau netvarko 
kambarių. 

Ant paklodžių numesta pižama aptrintomis 
alkūnėmis ir apykakle. Ant grindų mėtėsi bateliai 
numindytais antkulniais ir prakiurusiais padais — 
jie šeimininkui pavadavo šlepetes. 

Dirbtinės odos kelioniniame lagamine sudėti 
tik seni laikraščiai ir dar juodos sulopytos kelnės. 

Ant vonios lentynėlės tik gabalėlis muilo, in- 
delis su kažkokiu tepalu, išmėtytos aspirino table- 
tės ir tūbelė migdomųjų. 

Ant grindų - popieriaus skiautelė, susukta į 
ritinėlį, kurį Megrė iškart pakėlė ir rūpestingai 
išvyniojo. Nereikėjo nė kišti į panosę, norint įsiti- 
kinti, kad tai heroinas. 


Po keliolikos minučių komisaras, jau visur iš- 
naršęs, atkreipė dėmesį, kad vienintelio kambaryje 
esančio fotelio ripso pamušale yra nedidelė skylė, 
įkišo ten pirštą ir vieną po kito ištraukė vienuoli- 
ka paketėlių, į kuriuos po gramą buvo suberti tie 
patys kvaišalai. 

Jis viską susidėjo į piniginę ir nusileido laip- 
tais žemyn. Blanšo aikštėje jis priėjo prie budinčio 
policininko, perdavė jam nurodymus, ir šis nuėjo 
stebėti 71-ojo namo. 

Megrė prisiminė tą jauną tamsiaplaukį vyrą: 
prastų manierų žigolo neryžtingu žvilgsniu, kuris 
restorane, grįždamas po pokalbio su Moretu, buvo 
toks susijaudinęs, kad eidamas pro šalį net atsi- 
trenkė į komisaro staliuką. 

Jis net nedrįso pareiti namo, nusprendęs pa- 
likti likimo valiai tą krūvą šlamšto ir vienuolika 
paketėlių, už kuriuos mažmenine kaina gautum 
gerą tūkstantį frankų. 

Jei ne šiandien, tai rytoj tas vyrukas leisis su- 
čiumpamas, nes jam trūksta tvirtumo ir jį tiesiog 
gena baimė. 

Kitas reikalas - Pepitas, jis pasižymi šaltu 
krauju. Galbūt stotyje jau laukia, kada išvyks pir- 
mas pasitaikęs traukinys. Galbūt pasislėpė kokia- 
me nors priemiestyje arba paprasčiausiai apsistojo 
kito kvartalo viešbutyje. 

Megrė šūktelėjo taksi, norėjo pasakyti „Ma- 
žestiko' adresą. Bet pamanė, kad policija ten dar 
nebaigė darbo. Kitaip tariant, Torensas tebegulėjo 
viešbučio kambaryje. 

— Orfevro krantinė... 

Praeidamas pro Žano būdelę, suprato, kad šis 
jau viską žino, ir nuleido galvą, lyg būtų kaltas. 

Jis visiškai nesirūpino liepsna krosnelėje. Ne- 
nusimetė švarko, nenusisegė marškinių apyka- 
klės. 

Tas porą valandų jis išsėdėjo nejudėdamas, at- 
rėmęs alkūnes į rašomąjį stalą ir tik išbrėškus ry- 
tui prisiminė, kad reikia perskaityti popierių, kurį 
jam perdavė naktį. 


Komisarui Megrė. Skubiai. 

Apie pusę dvyliktos į viešbutį „Pas Sicilijos ka- 
ralių“ įėjo kostiumuotas vyras ir ten praleido de- 
šimt minučių. Išvažiavo limuzinu. Rusas nebuvo 
išėjęs. 


Megrė nė nemirktelėjo. Staiga tuo pat metu iš 
visur plūstelėjo srautas naujienų. Iš pradžių pa- 
skambino iš Kurselio kvartalo komisariato. 

- Vyrą, pavarde Žozė Laturi, kabareto šokėją, 
rado negyvą prie Monso parko tvoros. Kūne aptik- 
ti trijų peilio dūrių pėdsakai. Piniginė nepavogta. 
Kokiomis aplinkybėmis įvykdytas nusikaltimas - 
nežinoma. 

Bet Megrė tai žinojo! Jis iškart įsivaizdavo, 
kaip paskui jaunuolį, išėjusį iš „Pikviko, tamsoje 
sėlina Pepitas, - nes nusikaltėliams pasirodė, kad 

šokėjas pernelyg nervinasi, todėl gali išsiduoti, - 
ir jį nužudė net nesivargindami paimti piniginės 
ir dokumentų, o gal šitaip metė iššūkį policijai? 

„Manote, kad per jį prisikapstysite iki mūsų? 
Štai jums!“ - atrodytų, norėta pasakyti. 

Pusė devintos. Telefono ragelyje pasigirdo 
„Mažestiko“ valdytojo balsas. 

— Alio!.. Komisaras Megrė?.. Tai neįtikėtina, 
neįmanoma patikėti!.. Prieš keletą minučių pa- 
skambino iš septyniolikto... Iš septyniolikto!.. Pri- 
simenate?.. Tai tas... 

- Osvaldas Openhaimas, taip... Kas toliau? 

- Nusiunčiau ten padavėją... Openhaimas mie- 
gojo lyg niekur nieko, paskui paprašė atnešti pus- 
ryčius... 


X 
0SVALDO OPENHAIMO SUGRĮŽIMAS 


Megrė keletą valandų išsėdėjo nejudėdamas. Kai 
atsikėlė, vos galėjo pajudinti petį ir turėjo skam- 
binti Žanui, kad padėtų užsivilkti apsiaustą. 

- Iškviesk man taksi... 

Po kelių minučių jis jau atvažiavo į Mesjė Le- 
prenso gatvę pas daktarą Lekurbą. Priimamajame 
laukė šešetas pacientų, bet komisarą nuvedė per 
kiemą, ir vos tik iš gydytojo kabineto išėjo ligonis, 
komisarą iškart priėmė. 

Iš ten Megrė išėjo tik po valandos. Jo krūtinė 
atrodė dar standžiau aptempta. Ratilai po akimis 
įsirėžė taip giliai, kad net žvilgsnis pasikeitė ir ga- 
lėjo kilti įtarimas, jog Megrė pasidažė blakstienas. 

- Sicilijos Karaliaus gatvė! Aš jums pasakysiu, 
kur sustoti... 

Dar iš tolo komisaras pamatė abu inspektorius, 
kurie vaikščiojo pirmyn ir atgal priešais viešbutį. 
Jis išlipo iš mašinos, priėjo prie jų. 

— Neišėjo? 


— Ne... Vienas iš mudviejų visą laiką budėjo... 

— Tai kas išėjo iš viešbučio? 

- Toks susikūprinęs seniokas, paskui pora jau- 
nų žmonių, vėliau gal trisdešimties metų moteris... 

Megrė tik gūžtelėjo pečiais ir atsiduso: 

— Senis buvo su barzda? 

— Taip... 

Netaręs daugiau nė žodžio, jis nuėjo ir, netruk- 
domas praėjęs pro budėtojo kamaraitę, užsiropštė 
siaurais laiptais. Netrukus jau beldėsi į trisdešimt 
antro kambario duris; atsiliepė moteriškas balsas 
nepažįstama kalba. Durys prasivėrė, ir jis pamatė 
pusnuogę, ką tik išlipusią iš lovos Aną Gorskiną. 

— Kur tavo meilužis? - pradėjo klausinėti ko- 
misaras. 

Jis košė žodžius pro dantis, kaip skubantis 
žmogus, kuris net nesivargina apsižiūrėti, kur pa- 
teko. 

Ana Gorskina prapliupo riksmais: 

— Išeikite!.. Jūs neturite teisės... 

Bet Megrė tik flegmatiškai pakėlė nuo grindų 
lietpaltį, kuris jam jau buvo kritęs į atmintį. Ta- 
čiau atrodė, kad jis dar kai ko ieško. Prie lovos 
pastebėjo pilkšvas Fiodoro Jurjevičiaus kelnes. 

Stebėtina, kad kambaryje nebuvo matyti vyriš- 
kų batų. 

Žydė, ruošdamasi užsimesti peniuarą, įsmeigė 
į jį piktą žvilgsnį. 

- Jūs įsivaizduojate, jei jau esame svetimša- 
liai... 

Megrė nedavė laiko išsiveržti jos pykčiui. Ko- 
misaras ramiai išėjo, uždarė duris, kurias ji vėl 


atlapojo, laukdama, kol jis nusileis laiptais. Mote- 
ris stovėjo laiptų aikštelėje sunkiai alsuodama, bet 
nepratardama nė žodžio. Persilenkusi per turėklą, 
ji stebėjo komisarą akimis ir staiga, daugiau ne- 
galėdama tverti ir skatinama deginančio troškimo 
ką nors blogo jam padaryti, spjovė į jį iš viršaus. 

Spjaudalai tekštelėjo ant laiptų pakopos, per 
keletą centimetrų nuo komisaro. 

Inspektorius Diufuras jo paklausė: 

- Ir kaip?.. 

- Tu seksi tą moterį... Ji neturėtų persirengi- 
nėti seniu... 

— Norite pasakyti, kad... 

Tikrai ne! Jis nieko nenorėjo pasakyti! Jis buvo 
visai nenusiteikęs veltis į bet kokius ginčus. Komi- 
saras sėdo į laukiantį taksi. 

— Į „Mažestiką“... 

Inspektorius, nusiminęs ir jausdamasis paže- 
mintas, tik pasižiūrėjo jam įkandin. 

— Daryk, ką gali! - šūktelėjo jam Megrė. 

Jis visai neketino skaudinti bendradarbio. Jei 
šis leidosi apmulkinamas, tai ne tokia jau baisi jo 
kaltė. Ar ne per paties komisaro žioplumą nužu- 
dytas Torensas? 


Viešbučio valdytojas jau laukė ant slenksčio, ir 
toks elgesys buvo netikėtas. 

- Pagaliau!.. Suprantate... Daugiau nebeiš- 
manau, ką daryti... Atvažiavo paimti jūsų... jūsų 
draugo... Mane užtikrino, kad laikraščiai nieko 
nerašys... Bet tas kitas yra čia... Jis yra čia!.. 

— Niekas nematė, kaip jis įėjo? 


— Niekas!.. Tik man apie tai pranešė... Paklau- 
sykite!.. Kaip jau sakiau telefonu, jis skambino... 
Kai atėjo padavėjas, paprašė, kad jam atneštų 
kavą... Į lovą... 

- O Mortimeris? 

— Jums atrodo, kad tarp jų yra koks nors ry- 
šys?.. Tai neįmanoma!.. Jis yra žinomas Žmogus... 
Pas jį čia lankosi ministrai, bankininkai... 

— Ką veikia Openhaimas? 

— Jis ruošėsi eiti į vonią... Manau, kad dabar 
rengiasi... 

— O Mortimeris*.. 

- O Mortimeriai dar neskambino... Jie miega. 

— Papasakokite, kaip atrodė Pepitas Moretas... 

— Taip... Man jau pasakojo... Aš pats niekada jo 
nemačiau... Noriu pasakyti, neįsižiūrėjau... Pas 
mus dirba tiek žmonių!.. Bet man apie jį pasako- 
jo... Žemo ūgio, kresnas, gana tamsaus gymio, juo- 
daplaukis, dienų dienas nepratardavo nė žodžio... 

Išplėšęs bloknoto lapelį, Megrė viską užsirašė, 
įdėjo į voką ir užrašė kriminalinės paieškos virši- 
ninko adresą. Pridėjus pirštų atspaudus, be abejo- 
nės, jau rastus kambaryje, kuriame buvo nužudy- 
tas Torensas, to turėtų užtekti. 

- Liepkite, kad nuneštų raštelį į prefektūrą... 

- Taip, pone komisare... 

Valdytojas pasidarė labai malonus, nes pajuto, 
kad įvykių eiga gali pasukti katastrofiška viešbu- 
čiui linkme. 

— O ką jūs rengiatės daryti? 

Bet komisaras jau nuėjo, toks nerangus, 
dramblotas, ir įsitaisė viešbučio vestibiulyje, pa- 

našiai kaip turistai senovinėse bažnyčiose, kur jie 
be zakristijono pagalbos bando atspėti, ką čia įdo- 
maus galima apžiūrėti. 


Pasirodė saulė, ir „Mažestiko vestibiulis, nu- 
šviestas jos spindulių, atrodė kaip nuauksintas. 

Devintą valandą ryto vestibiulis buvo beveik 
tuščias. Reti keliautojai pusryčiavo prie atkampių 
staliukų tuo pačiu metu skaitydami laikraščius. 

Pagaliau Megrė klestelėjo į pintą fotelį, pastatytą 
šalia fontano, kuris šiandien tikriausiai dėl kokios 
nors svarios priežasties neveikė. Raudonos žuvelės 
keraminiame baseinėlyje tik tuščiai žiopčiojo. 

Komisarui vaizdas priminė pravirą Toren- 
so burną. Tai jį stipriai sujaudino, nes gana ilgai 
muistėsi fotelyje, kol pagaliau įsitaisė patogiai. 

Vaikštinėjo vos keli patarnautojai. Megrė ste- 
bėjo juos labai įdėmiai, žinodamas, kad bet kurią 
akimirką gali atlėkti kulka. 

Taigi žaidimas pasiekė pavojingą stadiją. 

Jei Megrė atskleidė Openhaimo, kitaip tariant, 
Latvio Peterso, tapatybę, tai užsitraukti kokių nors 
juntamų padarinių jam negrėsė ir rizika buvo vi- 
sai menka. 

Latvis beveik nesislapstė, neturėjo reikalų su 
jokiomis teisėsaugos institucijomis, nes jos nega- 
lėjo pateikti aiškių įkalčių. 

Tą akivaizdžiai rodė raidžių virtinės, siunčia- 
mos telegramomis, kurios sekė kiekvieną jo žingsnį 
nuo Krokuvos iki Brėmeno, nuo Brėmeno iki Ams- 
terdamo, nuo Amsterdamo iki Briuselio ir Pary- 
žiaus. 

Betgi „Šiaurinės žvaigždės“ eksprese įvykdyta 
žmogžudystė! Prisidėjo ir netikėtas Megrė atra- 
dimas, kad Latvį ir Mortimerį-Levingstoną sieja 
labai neaiškūs ryšiai. Štai šis atradimas ir buvo 
svarbiausia! 

Petersas buvo banditėlis, kuris pats tą pripa- 
žino, todėl apsiribojo tuo, kad gali paerzinti tarp- 
tautinę policiją: 

- Pabandykite mane sučiupti nusikaltimo vie- 
toje! 

Mortimeris visuomenėje buvo žinomas kaip 
padorus žmogus. Tik dvejetui žmonių pavyko nu- 
spėti Peterso ir Mortimerio ryšius. 

Ir tą patį vakarą Torensas buvo nužudytas! 
Fonteno gatvėje į Megrė šauta iš revolverio! 

Dar buvo trečias, kurį išvedė iš rikiuotės, nors 
jis, be jokių abejonių, beveik nieko negalėjo ži- 
noti, tik galėjo tapti dingstimi pradėti naują po- 
licijos tyrimą, todėl kabareto šokėją Žozė Laturi 
reikėjo sunaikinti. 

Tada Mortimeris ir Latvis, visiškai tikri, kad 
tas trigubas susidorojimas pavyko, vėl atnaujino 
ryšius. Dabar jie ten, viršuje, prabangiuose apar- 
tamentuose, pirmyn ir atgal telefonu siuntinėja 
viešbučio patarnautojus, maudosi vonioje, pusry- 
čiauja, rengiasi. 

Dabar Megrė, visiškai vienas, sunkiai išlaikan- 
tis pusiausvyrą pintame fotelyje, standžiai aptvars- 
tyta ir diegiančia krūtine, visiškai buko skausmo 
beveik sustingdyta ranka, laukė, kol jie pasirodys. 

Jam buvo suteikta teisė juos suimti. Bet komisa- 
ras Žinojo, kad iš to nebus jokios naudos. Gal pavyk- 

tų surinkti liudininkų parodymus prieš Latvį Peter- 
są, dar vadinamą Fiodoru Jurjevičiumi ar Osvaldu 
Openhaimu, ir, matyt, turintį dar daugiau vardų, 
tarp kurių tikriausiai figūruotų ir Olafas Svanas. 

Tik ką jis galėtų padaryti amerikiečių milijar- 
dieriui Mortimeriui-Levingstonui? Nepraeitų nė 
valanda po arešto, kaip Jungtinių Valstijų ambasa- 
da pareikštų protestą! Prancūzų bankai, finansinės 
ir pramoninės bendrovės, kurias jis administruo- 
ja, iškart įtrauktų į gelbėjimo akciją politikus. 

Kokie įkalčiai? Kokie įrodymai? Kad jis din- 
go kelioms valandoms iškart po to, kai prapuolė 
Latvis? 

Kad jis vakarieniavo „Pikvike“, o jo žmona 
šoko su Žozė Laturi? 

Kad vienas policijos inspektorius matė, kaip 
jis buvo užbėgęs į pasibjaurėtinai atrodantį vieš- 
butį su iškaba „Pas Sicilijos karalių“? 

Visa tai subyrės į šipulius! Tuomet teks pateik- 
ti Jungtinių Valstijų ambasadai atsiprašymus, im- 
tis priemonių ir pažeminti pareigose Megrė, bent 
jau dėl akių. 

Torensas miręs! 

Su pirmais aušros spinduliais jis turėjo persi- 
gauti per tą patį viešbučio vestibiulį, tik ant neš- 
tuvų. Nebent valdytojas, susirūpinęs, kad tą ge- 
dulingą dramą gali pamatyti kas nors iš rytinių 
klientų, pasistengs, jog kūną išgabentų tarnybi- 
niais koridoriais! 

Visai įmanoma! Siauri koridoriai, sraigtiniai 
laiptai, kur neštuvai vis atsitrenkia į turėklų vir- 
bus... 

Už raudonmedžio barjero suskambo telefonas. 
Prasidėjo bėgiojimas. Pasigirdo skuboti nurody- 
mai. 

Prisiartino valdytojas: 

- Ponia Mortimer-Levingston išvyksta... Ką 
tik skambino iš viršaus, kad nešikas paimtų kelio- 
nės lagaminą... Automobilis jau atvažiavo... 

Megrė blankiai nusišypsojo. 

— Kokiu traukiniu ji išvažiuoja? - paklausė jis. 

— Le Buržė ji įsės į Berlyno lėktuvą... 

Nespėjus užbaigti sakinio, ji pasirodė, apsivil- 
kusi pilkšvu kelionės apsiaustu ir nešina kroko- 
dilo odos rankinuku. Ji ėjo labai greitai. Bet jau 
prisiartinusi prie besisukančių durų, vis dėlto ne- 
ištvėrė neatsigręžusi. 

Kad geriau į jį įsižiūrėtų, Megrė su didžiausio- 
mis pastangomis atsikėlė. Jis buvo tikras, kad išei- 
dama ji net prikando lūpą ir dabar tik dar labiau 
nerimsta, smarkiai gestikuliuoja nurodinėdama 
vairuotojui. 

Valdytoją pakvietė kažkur kitur. Komisaras, 
likęs vienas, atsistojo prie fontano, kuris staiga 
pradėjo trykšti. Turbūt vandenį paleisdavo tik nu- 
statytomis valandomis. 

Buvo dešimta valanda. 

Jis vis dar šypsojosi, bet jau tik pats sau, ir vėl 
sunkiai, labai atsargiai atsisėdo, nes menkiausias 
judesys atsiliepdavo vis jautrėjančiai Žaizdai ir 
keldavo skausmą. 

- Atsikratoma silpnųjų... 

Kaip tik šitaip! Po Žozė Laturi, apie kurį nu- 
sprendė, kad jis stokoja tvirtumo, ir kurį išmetė 

iš ringo trimis peilio dūriais, jie pašalino ponią 
Mortimer, kuri taip pat buvo pernelyg jautri. Jie ją 
išsiuntė į Berlyną! Toks traktavimas buvo išskirti- 
nai maloningas! 


Liko vien stiprieji: dar nespėjęs apsirengti Lat- 
vis Petersas, niekada neprarandantis aristokratiš- 
kos laikysenos Mortimeris-Levingstonas ir gaujos 
„kileris“ Pepitas Moretas. 

Pirmasis ir antrasis, susieti nematomomis gi- 
jomis, ruošėsi. 

O priešas buvo čia, tarp jų, pačiame vestibiu- 
lio, jau gyvėjančio nuo žmonių bruzdesio, vidu- 
ryje, negalintis pajudėti karklo šakelių fotelyje, 
ištiesęs kojas ir vėsinantis veidą dulksna nuo fon- 
tano, skleidžiančio melodingą čiurlenimą. 

Lifto narvas atsidarė. 

Pirmas pasirodė Latvis Petersas, apsivilkęs 
brangiu cinamono spalvos kostiumu, su „Henry 
Clay“ cigaru dantyse. 

Jis čia jautėsi kaip namie. Jis už visa tai mokė- 
jo. Nesusivaržęs, pasitikintis savimi, jis vaikštinė- 
jo po vestibiulį, vis stabtelėdamas tai šen, tai ten 
prie vitrinų, kurias didieji prekybos namai įrengia 
prabangiuose viešbučiuose. Pasiuntinukas pride- 
gė jam cigarą, jis ištyrinėjo lentelę su naujausiais 
užsienio valiutų kursais ir įsitaisė prie fontano, 
per trejetą metrų nuo Megrė. Bet težiūrėjo vien į 
raudonąsias žuveles, kurios-atrodė kaip dirbtinės, 
nagu nupurtė cigaro pelenus į baseinėlį ir pasuko 
skaitymo salono link. 

XI 
DIDŽIOJI VAIKŠČIOJIMŲ DIENA 


Latvis Petersas perbėgo akimis keletą laikraščių, 
bet ilgiau sustojo tik ties Revaler Bote, estišku lai- 
kraštėliu, kurio seną numerį „Mažestike“ tikriau- 
siai pamiršo koks nors keliauninkas. 

Apie vienuoliktą valandą jis užsirūkė dar vie- 
ną cigarą, pavaikštinėjo po vestibiulį ir paprašė 
pasiuntinuko atnešti iš kambario kepurę. 

Pasirodžiusi saulė ryškiai nuplieskė vieną Eli- 
ziejaus Laukų pusę, taigi lauke buvo gana šilta. 

Latvis išėjo be apsiausto, vien su fetrine skrybėle 
ir lėtai nužingsniavo iki Etualio aikštės, kaip ir pride- 
ra žmogui, kuriam rūpi tik pakvėpuoti grynu oru. 

Megrė, net nemanydamas slėptis, sekė jį kone 
per keletą žingsnių. Per tvarsčius, smarkiai var- 
žančius judesius, jam šis pasivaikščiojimas buvo 
ne itin prie širdies. 


Prie Beri gatvės kampo visiškai šalia jis išgirdo 
tylų švilptelėjimą, bet nekreipė dėmesio. Švilpi- 


mas vėl pasigirdo. Tik tada jis atsigręžė ir pamatė 
inspektorių Diufurą, įtemptai vaidinantį kažkokią 
slaptų ženklų pantomimą, kad viršininkas supras- 
tų, jog jis turi jam kai ką pasakyti. 

Inspektorius stoviniavo Beri gatvėje, apsimes- 
damas, kad labai įsigilinęs apžiūrinėja vaistinės 
vitriną, ir atrodė, kad jo mosikavimas skirtas vaš- 
kinei moters galvai, kurios skruostą ištisai dengė 
egzema. 

- Prieik!.. Eime!.. Greičiau... 

Inspektorius buvo nusiminęs ir suirzęs. Ištisą 
valandą jis malėsi aplink „Mažestiką“, pasitelkda- 
mas išmaniausių gudrybių, ir štai komisaras jam 
liepė išlįsti iš slėptuvės į dienos šviesą! 

— Kas gi atsitiko? 

— Ta žydė... 

- Kažkur išėjo? 

— Ji yra čia... O jūs privertėte mane prieiti ar- 
čiau, tad dabar ji mato mus... 

Megrė apsidairė aplinkui. 

— Kur ji? 

- „Selekte“... Ji ten viduje... Tik pažiūrėkite! 
Užuolaida sujudėjo... 

— Stebėkite ją toliau... 

- Ir nesislapstyti? 

- Eik išgerti aperityvo prie gretimo staliuko, 
jei tau taip patinka. 

Šioje kovos stadijoje buvo beprasmiška žaisti 
slėpynes. Megrė nužingsniavo toliau ir už poros 
šimtų metrų pagaliau pasivijo Latvį, kuris net ne- 
pasinaudojo policininkų pokalbio pauze, kad pa- 
spruktų nuo seklio. 

Kam jam sprukti? Žaidimas rutuliojosi jau vi- 
sai kitoje plotmėje. Priešininkai gerai matė vieni 
kitus. Be to, beveik visos kortos buvo numuštos 
ankstesnės partijos metu. 

Petersas dvejetą kartų suvaikščiojo nuo Etua- 
lio iki Apvaliosios aikštės, o per tą laiką Megrė iki 
menkiausių smulkmenų taip ištyrė jo laikyseną ir 
eiseną, kad galėjo nemažai pasakyti ir apie jo cha- 
rakterį. 

Jo laikysenoje buvo matyti dirglumas, grakštu- 
mas ir elegancija, tuo jis net lenkė Mortimerį, nors 
toks išlakumas - tai skiriamasis kai kurių Šiaurės 
Europos tautų bruožas. 

Komisarui buvo tekę patyrinėti keletą iš tokio 
pat molio žiestų egzempliorių, ir visi jie buvo in- 
telektualai. Tie, kuriuos jam pasitaikydavo sutikti 
Lotynų kvartale, kai dar nebuvo apleidęs medici- 
nos studijų, jo lotyniško kirpimo protui atrodyda- 
vo neperkandami. 

Jis dabar prisiminė vieną tokį šviesiaplaukį iš- 
džiūvusį lenką, dvidešimt dvejų metų amžiaus jau 
praretėjusiais plaukais; motina tėvynėje dirbo tar- 
naite, o jis septynerius metus studijavo Sorbonoje, 
neturėdamas net kojinių ir kasdien tenkindamas 
skrandį riekute duonos ir vieninteliu kiaušiniu. 

Jis negalėjo įpirkti ir vadovėlių, todėl dienų 
dienas leisdavo viešosiose bibliotekose. 

Paryžiuje jis nepažinojo nieko: nei moterų, nei 
ką nors nutuokė apie prancūzišką gyvenimo būdą. 
Bet vos baigė studijas, Varšuvoje jam pasiūlyta 
reikšminga katedra. Po penkerių metų Megrė vėl 
jį sutiko Paryžiuje, užsienio mokslininkų delega- 


cijos gretose, tokį pat sausą ir šaltą, bet jis buvo 
kviečiamas vakarienės į Eliziejaus rūmų preziden- 
to rezidenciją. 

Komisaras tokių pažinojo ir daugiau. Visi jie 
buvo labai skirtingi žmonės. Bet visi stebino gau- 
sa ir įvairove dalykų, kuriuos norėdavo išmokti ir 
išmokdavo. 

Mokytis tik tam, kad mokytumeisi! Štai toks 
vieno Belgijos universiteto profesorius mokėjo vi- 
sus Artimųjų Rytų dialektus, kurių buvo ne ma- 
žiau kaip keturiasdešimt, bet jis niekados neįkėlė 
kojos į Aziją, nes visai nesidomėjo tautomis, po 
kurių kalbas taip mėgo blusinėtis. 

Tokiu pačiu ryžtu spindėjo ir pilkšvai žalios Lat- 
vio akys. Vos pamanęs, kad pagal šią savybę jį gali 
priskirti prie intelektualų padermės, pastebėdavai 
tam tikrų ženklų, dėl kurių tuo suabejodavai. 

Jo povyzoje įžvelgdavai tartum ruso Fiodoro 
Jurjevičiaus šešėlį, lyg tas valkata su lietpalčiu 
būtų įsisupęs į iškilųjį „Mažestiko“ klientą. 

Vis dėlto tai buvo vienas ir tas pats Žmogus - 
tai buvo akivaizdu ir net kone materialiai apčiuo- 
piama. 

Petersas, vos atvažiavęs, tą patį vakarą kažkur 
pradingo. Kitos dienos paryčiais Megrė užtiko jį 
Fekane su Fiodoro Jurjevičiaus bruožais. 

Jis grįžta į Sicilijos Karaliaus gatvę. Po keleto 
valandų Mortimeris ateina į tą patį viešbutį. Tarp 
išeinančių iš ten žmonių pastebėtas barzdotas se- 
nis. 

O iš ryto Latvis Petersas vėl savo viešbučio 


kambaryje. 

Labiausiai stebina, kad, pritrenkiamai išoriš- 
kai panašūs, tie du įsikūnijimai visiškai nebuvo 
susiję nei elgsena, nei charakteriu. 

Fiodoras Jurjevičius buvo slavų kilmės val- 
kata, morališkai sugniužęs svajoklis ir pamišėlis. 
Šis vaidmuo atliktas be menkiausios klaidelės. Pa- 
vyzdžiui, manieros, kokia jis įsirėmė alkūnėmis 
į barą landynėje Fekane, taip įtikinamai niekaip 
nesuvaidintum. 

Taip pat jo priešingybė Latvis Petersas: toks pat 
tikroviškas personažas, intelektualas iki nago juo- 
dymo, ir tai buvo matyti iš jo manierų, kai paprašė 
pasiuntinuko ugnies, kaip dėvėjo aukščiausios ko- 
kybės anglišką fetrinę skrybėlę, ir iš jo laisvumo, 
su kokiu apžiūrinėjo prekes vitrinoje ar vaikštinė- 
jo po Eliziejaus Laukus, mėgaudamasis grynu oru. 

Toks tobulumas nebūna išorinis! Megrė taip 
pat teko vaidinti įvairių vaidmenų. Policininkai 
persirenginėja ir grimuojasi kur kas rečiau, negu 
manoma, bet kartais priverčia būtinybė. 

Vis dėlto Megrė, kad ir kaip nugrimuotas, kai 
kuriomis smulkmenomis išlikdavo savimi - jį iš- 
duodavo žvilgsnis ar koks įprotis. 

Jei, pavyzdžiui, Megrė turėdavo būti didmeni- 
niu gyvulių prekiautoju (vieną kartą jam toks vai- 
dmuo teko ir gerai pavyko), tai tokį ir vaidindavo. 
Bet juo netapo. Jo personažas buvo paviršutinis. 

Petersas-Fiodoras būdavo arba Petersu, arba 
Fiodoru iš vidaus. 

Komisarą tokie įspūdžiai turėjo atvesti prie 
vienintelės išvados: Latvis tuo pat metu buvo vie- 
nas ir kitas, ne vien iš drabužių, bet iš esmės. 

Dveji tokie skirtingi gretutiniai gyvenimai, be 
jokių abejonių, turėjo tęstis gana ilgai, jei ne visą 
laiką. 

Štai tokios mintys kartkartėmis vis užplūsdavo 
Megrė, kai jis lėtai vaikštinėjo, mėgaudamasis gai- 
viu ir maloniu oru. 

Tačiau visai nelauktai Latvio personažas atsi- 
vėrė pats. 


Tai įvyko ne ką mažiau iškalbingomis aplinky- 
bėmis. Latvis Petersas pasižvalgė į „Fukė resto- 
raną ir jau buvo beveik kirtęs prospektą, akivaiz- 
džiai ketindamas užsukti į šio prabangos židinio 
barą išgerti aperityvo. 

Tačiau pakeliui persigalvojo, apsigręžęs nu- 
žingsniavo prospektu tolyn, o paskui netikėtai pa- 
skubino žingsnį ir nėrė į Vašingtono gatvę. 

Ten tarp didžiulių namų stovėjo užsiglaudęs 
kuklutis bistro - tokį užtiktum turtingiausio Pary- 
žiaus kvartalo centre, ir jame lankosi taksi vairuo- 
tojai bei vietinių turčių tarnai. Štai ten Petersas ir 
nužingsniavo. Komisaras įėjo jam pavymui, 0 šis 
suspėjo užsisakyti absento pakaitalo. 

Jis atsistojo prie skarda apkalto pasagos for- 
mos baro, kurį melsvą prijuostę pasirišęs barme- 
nas vis perbraukdavo purvina šluoste. Latviui iš 
kairės erzeliavo būrelis dulkėtų statybininkų. Įsi- 
taisęs iš dešinės, stikliuką gurkšnojo dujų kompa- 
nijos inkasatorius. | 

Latvis apstulbino baro lankytojus ir aristokra- 
tiška laikysena, ir iki smulkmenų rafinuota, bran- 
gia apranga. 

Prieblanda dar paryškino jo šepetėliu kirptus 
ūsiukus, net retokus skaisčiai šviesius antakius. Jis 
žiūrėjo į Megrė, tik žvilgsnį nukreipė jam ne į vei- 
dą, o gaudė jo atspindį veidrodyje. 

Tačiau pro komisaro akis neprasprūdo, kaip 
virptelėjo jo lūpos, beveik nepastebimai susispau- 
dė šnervės. 

Petersas turėjo elgtis apdairiai. Tad ir gerti jis 
pradėjo labai lėtai, nors netrukus vienu mauku iš- 
lenkė, kas dar buvo likę stiklinėje, ir iškėlė pirštą 
rodydamas: 

- Pripilkite! 

Megrė užsisakė vermuto. Ankštame bare jis at- 
rodė aukštesnis ir stambesnis negu iš tikrųjų. 

Jis nenuleido nuo Latvio akių. 

Tai atrodė lyg spektaklis, kuriame vienu metu 
rutuliojasi dvi mizanscenos. Kaip ir praėjusį kar- 
tą, abu vaizdai ėmė lietis. Į esamas dekoracijas įsi- 
spraudė purvina Fekano kavinė. Petersas susidvi- 
gubino. Megrė tarytum matė jam ant pečių gulintį 
ir brangų tabako spalvos kostiumą, ir nudrengtą 
gabardino apsiaustą. 

- Kiek reikės kartoti, gal turėsiu pats apsitar- 
nauti! - šūkavo vienas statybininkas, trankydamas 
stikline į barą. 

Petersas gėrė jau trečią stiklą, pripiltą opalo 
spalvos skysčio, ir komisaras užuodė sklindantį 
gaižų anyžių kvapą. 

Dujų kompanijos darbuotojas šiek tiek pa- 
sislinko, ir dabar komisaras su įtariamuoju kone 
lietėsi alkūnėmis. 

Megrė buvo net dviem galvomis aukštesnis už 
savo kaimyną. Juodu stovėjo prie apiblukusio baro 
veidrodžio ir žvalgėsi vienas į kitą lyg pro drumstą 
vandenį. 

Iš pradžių pradėjo mainytis Latvio akys, pas- 
kui visas veidas. Jis spragtelėjo baltais išdžiūvu- 
siais pirštais, kad atkreiptų barmeno dėmesį į iš- 
tuštėjusią stiklinę, ir delnu persibraukė kaktą. 

Lyg šiuo judesiu duotų pradžią kovai, į kurią 
įsitraukė visi jo veido bruožai. Veidrodyje Megrė 
matė tai „Mažestiko“ keliauninko veidą, tai kančios 
paženklintą Anos Gorskinos meilužio fizionomiją. 

Bet antroji išraiška ilgai neužsilaikydavo. Ją 
pavykdavo sutramdyti, bet tik iki skausmo įtem- 
pus veido raumenis. O ruso akys liko. 

Kaire ranka jis kabinosi į cinkuotą baro kraštą. 
Svirduliavo. 


Megrė kišenėje gulėjo ponios Svan nuotrauka, 
pasiimta iš Fekano fotografo albumo. Jis nuspren- 
dė atlikti bandymą. 

- Esu skolingas? - paklausė padavėjo. 

— Keturiasdešimt keturis sū... 

Komisaras apsimetė, kad naršo piniginėje, ir iš 
ten tiesiai į skysčio klanelį, susitvenkusį ties baro 
briauna, iškrito nuotrauka. 

Jis atrodė net nepastebėjęs, nes ramiai ištiesė 
penkių frankų kupiūrą. Tik jo akys įdėmiai stebė- 
jo veidrodį. 

Padavėjas pasijuto nejaukiai ir, sugriebęs šla- 
pią nuotrauką, ėmėsi ją šluostyti prijuoste. 


Latvis Petersas gniaužė stiklinę, iš akių nieko 
negalėjai įžvelgti, o veidas liko sustingęs. 

Staiga pasigirdo toks skambus cinktelėjimas, 
kad net šeimininkas, krapštęsis prie kasos, akimo- 
ju atsisuko. 

Latvio delnas atsigniaužė, ir ant baro prekys- 
talio pabiro stiklo šukės. 

Jis taip spaudė stiklinę, kad ją sutraiškė. Įpjau- 
tas smilius kraujavo. 

Metęs šimto frankų banknotą ant stalo, jis išė- 
jo net nežvilgtelėjęs į Megrė. 


Dabar jis nesidairydamas žingsniavo „Mažes- 
tiko“ link. Neliko nė pėdsako girtumo. Laikysena, 
kaip vos išėjus pasivaikščioti, o žengsena - tvirta. 

Megrė neatsilikdamas mynė jam ant kulnų. Kai 
jau pasirodė viešbutis, pro šalį pravažiavo auto- 
mobilis, kurį jis iškart atpažino. Tai buvo policijos 
identifikavimo skyriaus mašina, vežanti fotogra- 
favimo ir pirštų atspaudų ėmimo įrangą. 

Šis epizodas atvėsino Megrė įkarštį. Akimirks- 
niu jis prarado pasitikėjimą savimi, pasijuto, lyg 
kabotų tuštumoje, be jokio pagrindo po kojomis. 

Jiems einant pro „Selektą“, inspektorius Diu- 
furas pro langą parodė slaptą ženklą, visiems pra- 
eiviams labai aiškiai nurodantį staliuką, prie kurio 
įsitaisė žydė. 

— Kur Mortimeris? - paklausė komisaras, stab- 
telėjęs tik viešbučio biure. 

- Jis liepė nuvežti jį į Jungtinių Valstijų amba- 
sadą, ten jis dabar pietauja... 


118 


Latvis Petersas perėjo tuščią valgomojo salę ir 
įsitaisė prie savo staliuko. 

— Jūs taip pat valgysite priešpiečius? - pasitei- 
ravo valdytojas. 

- Taip, padenkite man prie jo staliuko. 

Tam kvapą užgniaužė. 

— Šalia jo?.. Tai neįmanoma! Juk salė visiškai 
tuščia ir... 

— Aš pasakiau: prie jo staliuko. 

Valdytojas vis dar nepasidavė ir bėginėjo 
aplink komisarą. 

- Paklausykite! Jis tikrai sukels skandalą... Aš 
jus pasodinsiu kitoje vietoje, iš ten viską kuo pui- 
kiausiai matysite. 

— Aš pasakiau: prie jo staliuko. 

Tik dabar, eidamas per vestibiulį, jis pajuto, 
koks yra išsekęs. Nuovargis skverbėsi kiaurai, ap- 
imdamas visą esybę, - ir kūną, ir dvasią. 

Jis sunkiai sudribo į pintą fotelį, kuriame sė- 
dėjo iš ryto. Priešais įsitaisiusi porelė - itin brandi 
dama ir pernelyg kruopščiai prisižiūrintis jaunuo- 
lis - tučtuojau atsikėlė, o moteris, nervingai čiu- 
pinėdamasi lornetą, tyčia ištarė, kad gerai girdė- 
tųsi: 

— Šiuose rūmuose jau darosi neįmanoma gy- 
venti... Tik pasižiūrėkite į tai... 

Tai ir buvo Megrė, tik jis nė nevirptelėjo! 


XII 
ŽYDĖ SU REVOLVERIU 


- Alio!.. Hm... Tai jūs, ar ne?.. 

— Taip, Megrė! - atsiduso komisaras, atpažinęs 
inspektoriaus Diufuro balsą. 

- Tss!.. Porą žodžių, viršininke... Ji nuėjo į tua- 
letą... Rankinukas ant stalo... Priėjau... Ten revol- 
veris. 

— Ji dar tebėra ten? 

— Ji valgo... 

Diufuras telefono kabinoje turėjo atrodyti kaip 
tikras konspiratorius, rodantis kabalistinius ir 
gana grėsmingus ženklus. Nieko daugiau netaręs, 
Megrė padėjo ragelį. Jam neužteko jėgų atsakyti. 
Tie lūpų kryptelėjimai, pavadavę šypseną, dabar 
išsiraitė į šleikštulio grimasą. 

Valdytojas pasidavė ir padengė prie Latvio sta- 
liuko, ir šis, jau pradėjęs valgyti, paklausė: 

- Kam skirta šita vieta? 

— Nežinau, pone. Man prisakyta... 


Jis daugiau neklausinėjo. Į salę įgarmėjo pen- 
kių anglų šeima, ir įtampa truputį atslūgo. 

Megrė, palikęs drabužinėje skrybėlę ir sunkųjį 
apsiaustą, lėtai perėjo per salę, prieš atsisėsdamas 
prie staliuko vos pastebimai linktelėjo ir jo veide 
šmėkštelėjo kažkas panašaus į pasisveikinimą. 

Atrodė, kad Petersas jo nemato. Pamanytum, 
kad tie keturi ar penki išgerti aperityvai būtų vi- 
siškai išgaravę. Jis liko šaltas, korektiškas, o jude- 
siai - net pernelyg apskaičiuoti. 

Nė kiek neatrodė, kad jis būtų nors truputį 
sudirgęs, o jo žvilgsnis klaidžiojo kažkur toli, ir 
galėjai pamanyti, kad tai inžinierius, mintimis pa- 
sinėręs į kokią nors technikos problemą. 

Gėrė jis labai mažai, bet pasirinko dvidešimt 
metų išlaikytą rinktinį burgundiškąjį. 

Pusryčius užsisakė labai lengvus: omletą su 
daržovėmis, eskalopą ir plaktos grietinėlės. 

Laukdamas, kol atneš kitą patiekalą, jis be jo- 
kio nekantravimo ramiai susidėdavo rankas ant 
stalo ir nekreipdavo dėmesio, kas vyksta aplinkui. 

Valgomojo salė prisipildė žmonių. 

— Jums atsiklijavo ūsas... - staiga leptelėjo 
Megrė. 

Jis nė nekrustelėjo ir tik po poros akimirkų 
dviem pirštais atsainiai brūkštelėjo per viršutinę 
lūpą. Tai buvo tiesa, nors buvo matyti tik akyliau 
įsižiūrėjus. 

Pagarsėjęs prefektūroje puikia savitvarda, ko- 
misaras šįkart turėjo įdėti pastangų, kad išsaugotų 
šaltą kraują. 


Tik nežinia, kiek šiandien dar laukė tokių iš- 
bandymų. 

Vis dėlto jis nesitikėjo, kad šitaip stebimas La- 
tvis ryžtųsi kokiam nors kompromituojamam iš- 
sišokimui. 

Tik ar šįryt komisaro akivaizdoje neprasidė- 
jo jo nuopuolis? Tad nejaugi negalėjo tikėtis, kad 
griozdiška Megrė povyza, be perstojo švytuojanti 
prieš akis lyg nepermatoma uždanga, neišmuš iš 
vėžių ir nepastūmės prie lemtingo kraštutinumo? 

Nuėjęs į vestibiulį gerti kavos, Latvis liepė at- 
nešti lengvą apsiaustą ir vėl išėjo pavaikščioti po 
Eliziejaus Laukus, o paklaidžiojęs gal porą valan- 
dų, nusipirko bilietą į kiną. 

Išėjo jis tik šeštą valandą, kine nieko neužkal- 
bino, neperdavė jokio raštelio ir su niekuo neper- 
simetė dviprasmišku ženklu. 

Patogiai įsitaisęs fotelyje, jis visiškai pasinėrė į 
naivoko turinio filmo peripetijas. 

Jeigu Operos aikštėje, kur jis užsuko į barą iš- 
gerti aperityvo, būtų sumanęs atsigręžti, būtų pa- 
stebėjęs, kad Megrė jau baigė prarasti kantrybę. 

Bet galbūt jis numanė, kad komisaras pradeda 
abejoti savimi? 

Iš tiesų taip ir buvo, nes jiems drauge leidžiant 
valandas prie ekrano, kuriame kirbančių vaizdų 
komisaras net nesistengė skirti, prietemoje jis 
svarstė vien netikėto suėmimo galimybę. 

Bet jis gerai žinojo, ko galėtų susilaukti! Jokių 
aiškių ir nepaneigiamų įkalčių! Netgi priešingai, jo 
oponentui iškart suteikiama proga pradėti spausti 

teismo tardytoją, prokuratūrą, netgi Užsienio rei- 
kalų ir Teisingumo ministerijas! 

Jis ėjo šiek tiek susikūprinęs. Maudė žaizdą, o 
dešinės rankos apskritai negalėjo pajudinti. Gydy- 
tojas jam primygtinai patarė: 

- Jei tik skausmas ims plėstis, ilgiau negaišda- 
mas skubėkite pas mane. Tai reiškia, kad praside- 
da žaizdos infekcija... 

Kas toliau? Ar jis turėjo laiko apie tai galvoti? 

„Tik pasižiūrėkite į tai!..“ - šįryt pasakė viena 
ponia iš „Mažestiko“. 

Dėl Dievo meilės! „Tai“ buvo policininkas, 
bandęs stambaus masto piktadariams sutrukdyti 
tolesnius išpuolius ir prisiekęs atkeršyti už draugą, 
nužudytą tame pačiame prabangiame viešbutyje! 

„Tai“ buvo žmogus, kuris neturėjo už ką reng- 
tis pas siuvėją anglą ir kuris neturėjo laiko kas 
rytą sėdėti pas manikiūrininkę, kurio atsidavusi 
žmona jau trečią dieną iš eilės virė jam valgyti 
ničnieko nežinodama apie jo likimą. 

„Tai“ buvo pirmos klasės policijos komisa- 
ras su dviejų tūkstančių dviejų šimtų frankų alga 
per mėnesį, o užbaigęs bylą ir sukišęs žudikus už 
grotų, dar turėdavęs įsikniaubti prie popierių ir 
parengti sąrašą išlaidų, prisegti kvitus ir patei- 
sinančius dokumentus, paskui dėl kiekvieno po- 
piergalio ginčytis su iždininku! 

Megrė neturėjo nei automobilio, nei milijonų, 
nei daugybės bendrininkų. Jei paprašydavo į pa- 
galbą vieno ar poros policijos pareigūnų, vėliau 
turėdavo pasiaiškinti, ar tai buvo būtina. 

Latvis Petersas, ėjęs gal per trejetą žingsnių 
priekyje, sumokėjo už aperityvą penkiasdešimties 
frankų banknotu ir nepanoro imti grąžos mone- 
tomis. Arba tai buvo manija, arba blefas! Paskui, 
suprantama, vien šiaip sau, užėjo į marškinių par- 
duotuvę ir sugaišo ten kokį pusvalandį, kad išsi- 
rinktų dvylika kaklaraiščių ir trejetą chalatų, pas- 
kui padėjo ant prekystalio banko kortelę ir išėjo, o 
be priekaištų dirbantis pardavėjas tiesiog vyniojo- 
si jam apie kojas. 

Žaizda iš tiesų turėjo būti užkrėsta. Kartais 
atrodydavo, kad petį smaigsto žeberklo dūriai, ir 
Megrė pasidarydavo taip silpna, lyg širdis būtų 
nukritusi į skrandį. 

Taikos gatvė, Vandomo aikštė, Sen Onorė prie- 
miestis! Latvis Petersas išėjo pasivaikščioti... 

Pagaliau „Mažestikas“, ir pasiuntinukai sku- 
biai pribėgo prilaikyti besisukančių durų. 

- Viršininke... 

— Vėl tu? 

Iš šešėlio išniro inspektorius Diufuras, kuris 
atrodė sutrikęs ir tik dairėsi neramiu žvilgsniu. 

— Paklausykite... Ji dingo... 

— Ką tu čia pasakoji? 

— Užtikrinu, kad dariau viską, ką galėjau! Ji iš- 
ėjo iš „Selekto“. Po akimirkos įėjo į penkiasdešimt 
antrą namą, kur įsikūrusi siuvykla. Aš palaukiau 
valandą, paskui apklausiau durininką. Antrojo 
aukšto salonuose jos niekas nematė. Ji paprasčiau- 
siai perėjo pastatą, o kitapus yra kiemo išėjimas į 
Beri gatvę... 

- Tiek to! 

- Ką man dabar daryti? 

— Pailsėk! 
nusisuko. 

- Užtikrinu, kad... 

Didžiausiai jo nuostabai, Megrė patapšnojo jį 
per petį. 

— Tu esi šaunus vaikinas, Diufurai! Nesikrimsk, 
seni!.. 

Ir komisaras nuėjo į „Mažestiką“, o pamatęs 
irzlią grimasą valdytojo veide, atsakė jam šypse- 
na. 

— Kur Latvis? 

- Ką tik nuėjo į savo apartamentus. 

Megrė priėjo prie lifto. 

- Į trečią aukštą... 

Jis prisikimšo pypkę ir tik dabar prisiminė, 
kiek daug valandų nerūkė. Jis vėl šyptelėjo, bet šį 
sykį kartokai. 


Kai sustojo prie septyniolikto kambario durų, 
jam išgaravo visas nepasitikėjimas. Iškart pasibel- 
dė. Iš ten jam šūktelėjo įeiti. Jis įžengė ir rūpestin- 
gai uždarė duris. 

Nors saloną gerai šildė radiatoriai, bet ir puo- 
šybos sumetimais įrengtame židinyje degė pliaus- 
kos. Latvis, pasirėmęs į židinį, paspyrė giliau į 
ugnį kažkokį jau įsigruzdėjusį popierių, ir tas iš- 
kart įsiplieskė. | 

Megrė iš pirmo žvilgsnio pasidarė aišku, kad 
jis jau ne toks ramus kaip anksčiau, bet užteko sa- 
vitvardos atvirai nerodyti džiaugsmo. 

Savo stambia ranka jis sugriebė už atlošo pa- 
auksuotą kėdutę ir prisitraukė prie liepsnojančio 
židinio per metrą. Atsisėdęs apžargomis, jis ištiesė 
arčiau ugnies iš nuovargio nusilpusias kojas. 

Ar dėl to, kad vėl įsikišo pypkę tarp dantų, jo 
per daugelį valandų išsekusi, išsimušusi iš jėgų 
esybė pradėjo sparčiai atsigauti? 

Jis jautėsi tvirtas kaip niekada. Pasijuto esąs 
dukart Megrė, jei galima taip pasakyti. Lyg būtų 
išskaptuotas iš seno ąžuolo tašo, gal net tiksliau — 
iš kieto smiltainio. 

Jis pasirėmė alkūnėmis į kėdės atlošą. Jei tektų 
griebtis kraštutinių priemonių, jis jautėsi pajėgus 
savo didžiulėmis letenomis nutverti priešininką 
už sprando ir trinktelėti galva į sieną. 

- Ar Mortimeris grįžo? - pabrėžtinai aiškiai 
ištarė jis. 

Latvis, žiūrintis, kaip dega popiergalis, lėtai 
atsisuko į jį. 

— Nežinau... 

Jo sunerti pirštai buvo taip suspausti, kad net 
persikreipė, ir tai neprasprūdo Megrė pro akis. 
Juo labiau neprasprūdo lagaminas, stovėjęs ties 
miegamojo durimis, nors anksčiau jo nebuvo. 

Tai buvo prastos kokybės kelionės krepšys, ga- 
lėjęs kainuoti daugiausia šimtą frankų, todėl tik 
gadino interjerą. 

— Kas ten sudėta? 

Jokio atsakymo. Bet nervingas krūptelėjimas, 
virptelėję veido bruožai. Pagaliau ir klausimas: 

— Jūs mane suimsite? 

Rodės, kad vyro balse pro nerimą prasimušė 
pralengvėjimo gaida. 

— Dar ne... 

Megrė atsikėlė, priėjo prie lagamino ir koja 
stumtelėjo arčiau židinio, tada atidarė. 

Ten gulėjo visiškai naujas pilkas kostiumas, 
pamiršta net nuplėšti etiketę su prekybos kodų 
žymomis. 

Komisaras pakėlė telefono ragelį. 

- Alio!.. Ar Mortimeris grįžo?.. Ne?.. Ir nie- 
kas nebuvo užėjęs į septynioliktą?.. Alio!.. Taip... 
Paketas iš Didžiųjų bulvarų marškinių parduotu- 
vės*.. Neverta jo čia nešti... 

Jis padėjo ragelį ir šiurkščiai paklausė: 

— Kur dabar Ana Gorskina? 

Pagaliau pajuto, kad juda pirmyn! 

- Ieškokite... 

— Kitaip tariant, jos čia nėra... Bet ji buvo čia 
atėjusi... Tai ji atnešė šį lagaminą, taip pat laišką... 

Skubiu judesiu Latvis pamaigė suanglėjusį po- 
pierių, ir iš jo beliko vien pelenai. 

Komisaras suprato, kad dabar ne laikas mėtyti 

žodžius vėjais, nes eina teisingu keliu, ir menkiau- 
sia klaidelė niekais paverstų įgytą pranašumą. 

Jis atsikėlė ir, kaip buvo įpratęs, prisiartino 
prie ugnies taip netikėtai, kad Petersas visas su- 
drebėjo, ištiesė ranką gintis, bet mostas sustingo 
ore ir jis nuraudo iš gėdos. 

Megrė tik atsuko nugarą į ugnį, kad pasišildy- 
tų. Jis stovėjo ramus ir pasimėgaudamas papsėjo 


pypkę. 

Įsivyravo tyla, tokia ilga ir slogi, kad Petersas 
ėmė kaip reikiant nervintis. 

Latvis jautėsi, lyg stovėtų ant liepsnojančių 
anglių, nors vis dar stengėsi neprarasti nevaržo- 
mos laikysenos. Lyg atsakydamas į Megrė pypkę, 
jis užsirūkė cigarą. 


Komisaras skersai ir išilgai žingsniais matavo 
viešbučio numerį ir vos nesulaužė staliuko su te- 
lefonu, kai atsirėmė į jį. 

Latvis tuo metu nepamatė, kaip jis spustelė- 
jo mygtuką, bet nenuėmė svirtelės. Nuskardėjo 
skambutis. Iš priimamojo klausinėjo: 

— Alio!.. Jūs skambinote? 

— Alio!.. Taip... Ką sakote?.. 

— Alio! Čia viešbučio administracija... 

Megrė buvo visiškai nesutrikdomas: 

— Alio!.. Taip... Mortimeris?.. Ačiū!.. Aš tuoj 
susitiksiu su juo... 

— Alio! Alio! 

Vos spėjo uždėti ragelį ant šakučių, vėl nuskar- 
dėjo skambutis. Valdytojas įkyriai bandė dar kaž- 
ką išsiaiškinti: 

— Kas čia darosi?.. Ničnieko nesuprantu... 

- Eikite velniop! - sugriaudėjo Megrė. 

Jis įrėmė žvilgsnį į Latvį, kuris iškart išbalo ir 
buvo pasiruošęs kuo greičiau mauti pro duris. 

— Menkniekiai! - paaiškino jam komisaras. - 
Sugrįžo Mortimeris-Levingstonas. Prašiau, kad 
mane iškart įspėtų... 

Jis pamatė, kaip pašnekovo kaktą išmušė pra- 
kaito lašai. 

- Ką tik kalbėjomės apie lagaminą ir laišką, at- 
gabentą kartu... Ana Gorskina... 

— Ana čia niekuo dėta... 

— Atsiprašau... Aš maniau... Tai tas laiškas ne 
nuo jos? 

- Paklausykite... 

Latvis drebėjo. Tai buvo akivaizdu. Jį buvo 
apėmęs nervinis iki šiol dar nematytas priepuo- 
lis. Visą jo veidą, pereidamas net per kūną, purtė 
tikas. 

— Paklausykite!.. 

- Aš klausau! - mestelėjo Megrė, tebesišildy- 
damas nugarą prie ugnies. 

Jo ranka nušliuožė revolverio dėklo link. Nusi- 
taikyti jam prireiktų tik kokios akimirkos. Jis šyp- 
sojosi, nors dėmesys buvo įtemptas. 

- Taigi?.. Aš gi jums sakiau, kad klausau... 

Latvis pagriebė butelį viskio ir pro sukąstus 
dantis sušvokštė: 

- Tuo blogiau... 

Jis įsipylė pilną stiklinę, išgėrė ją vienu mau- 
Jurjevičiaus akimis, o smakras blizgėjo nuo viskio 
lašų. 

XIII 
DU PETERSAI 


Megrė dar niekad nematė, kad kas šitaip žaibiškai 
prisigertų. Tikrai, jis dar niekad nematė, kad kas 
nors vienu mauku išgertų didelę virtuvinę stiklinę, 
sklidiną viskio, vėl pripildytų, vėl išgertų, trečią 
kartą pripildytų, pakratytų butelį ir iščiulptų iki 
paskutinio lašo šešiasdešimties laipsnių stiprumo 
alkoholį. 

Padariniai buvo iškalbingi. Latvio Peterso vei- 
dą iškart užliejo purpuras, o po akimirkos jis mir- 
tinai išbalo. Skruostus margino tik keletas paskirų 
rausvų dėmių. Lūpos visiškai prarado spalvą. Įsi- 
tvėręs į staliuką, svirduliuodamas jis žengė keletą 
žingsnių ir girtuokliškai atsainiai sumurmėjo: 

— Jūs šito norėjote, ar ne? 

Jis nusikvatojo trūkčiojamu juoku, kuriame 
galėjai išgirsti daug ką: baimę, ironiją, kartėlį, 
gal net neviltį. Bandydamas atsiremti, jis apvertė 
kėdę, tada nusišluostė prakaituotą kaktą. 

— Pripažinkite, kad savo jėgomis nesugebė- 
tumėte išsiaiškinti... Paprasčiausias atsitiktinu- 
mas... 

Megrė nė nesujudėjo. Bet jam pasidarė taip 
koktu dėl visko, kad, norėdamas padaryti tai sce- 
nai galą, pašnekovui vos nepasiūlė išgerti ar pa- 
uostyti kokių nors vaistų. 

Dabar jis stebėjo tokią pačią permainą, ko- 
kią matė iš ryto, tik gal dešimt ar net šimtą kartų 
umesnę. 

Ką tik jis bendravo su geležinių nervų žmogu- 
mi, pasižyminčiu itin įžvalgiu protu ir reta valia... 

Mokslinčius ir salonų liūtas, besipuikuojantis 
rafinuotomis manieromis. 

Staiga beliko tik nervų kamuolys, marionetė, 
tampoma už virvučių beprotybės, blyški besivai- 
panti fizionomija drumstomis akimis. 

Jis kvatojosi! Bet kvatodamasis ir šlitiniuoda- 
mas po kambarį jis tiesiog tempė ausis, net pasi- 
lenkdamas, lyg stengtųsi išgirsti kažkokius garsus 
po grindimis. 

Apačioje buvo Mortimerių apartamentai. 

— Viskas buvo puikiai sudėliota! - kimiai su- 
švokštė jis. - Jūs nesugebėtumėte šito išardyti! Jei 
ne atsitiktinumas, sakau jums, tiksliau, visa atsi- 
tiktinumų seka. 

Jis atsidaužė į sieną ir visas skersas pasiliko 
stovėti į ją atsirėmęs, o jo veidą iškreipė skaus- 
minga grimasa, nes šis sąmoningai prisišauktas 
girtumas prilygo apsinuodijimui, todėl turėjo pa- 
sijausti nemenki galvos skausmai. 

- Pirmyn... Pabandykite man atsakyti, nes dar 
turime laiko, koks Petersas aš esu! Jūsų kalba Pe- 
tersas skamba panašiai kaip pajacas, ar ne? 

Tai atrodė pasibjaurėtinai ir graudžiai, juo- 
kingai ir pasibaisėtinai. Jis tiesiog akyse vis labiau 
girtėjo. 

— Keista, kad jie dar neateina!.. Bet ateis!.. Ir 
tada... Pirmyn!.. Spėkite!.. Koks Petersas?.. 

Jo laikysena staiga pasikeitė, jis griebėsi už 
galvos, o veidas persikreipė iš skausmo. 

— Jūs niekada nesuprasite... Dviejų Petersų is- 
torija... Tai kažkuo primena Kaino ir Abelio at- 
sitikimą... Tikriausiai esate katalikas, jūs... Mano 
tėvynėje visi yra protestantai, gyvenama pagal 
Bibliją... Bet tai beprasmiška užmačia... Aš esu 
tikras, kad Kainas buvo geraširdis vaikinas, labai 
patiklus... O štai Abelis... 

Koridoriuje nuaidėjo žingsniai. Durys atsivėrė. 

Net Megrė buvo taip apstulbintas, jog stipriau 
sukando pypkę, kad ši neiškristų. 

Kadangi pasirodė pats Mortimeris, apsivilkęs 
kailiniais ir švytintis džiaugsmu, kaip žmogus, 
rinktinėje draugijoje ką tik suvalgęs prašmatnius 
pietus. 

Nuo jo sklido švelnus likerių ir cigaro aroma- 
tas. 

Vos įkėlė koją į saloną, jo veido išraiška iškart 
pasikeitė. Rausvas veidas pablyško. Megrė paste- 
bėjo, kad jo šypsena darosi asimetriška, išraišką 
sutraukia rūpestis. 


* 


Prancūziškų liaudies vaidinimų klounas Pjero. 

Aišku, kad jis ką tik iš lauko. Iš drabužių klos- 
čių dar sklido šaltis. 

Spektaklis pradėjo rutuliotis dviejose scenose 
iškart. Todėl komisaras kitą dalį pražiūrėjo. 

Jis įdėmiau stebėjo Latvį, kuris greitai sutvar- 
dė sumišimą ir dabar stengėsi atgauti aiškų pro- 
tą. Tik jam neužteko laiko. Alkoholio dozė buvo 
pernelyg stipri. Latvis pats tai jautė ir beviltiškai 
bandė sutelkti valią. 

Jis vis mėgino nutaisyti grimasas. Į žmones ir 
daiktus vyras turėjo žiūrėti kaip pro tirštą rūką. 
Vos pasitraukęs nuo staliuko, žengdamas pirmą 
netvirtą žingsnį smarkiai susvirduliavo ir vos ne- 
parkrito, bet tikriausiai vien per stebuklą atgavo 
pusiausvyrą. 

— Mano brangusis Mor... - pradėjo jis. 

Bet susidūrė su komisaro žvilgsniu ir pakeitė 
toną: 

— Ek, tuo blogiau... Tuo... 

Staiga trinktelėjo durys. Buvo girdėti, kaip 
tolsta skubūs žingsniai. Tai Mortimeris spruko iš 
mūšio lauko. Latvis, iškart lengviau atsikvėpęs, 
sudribo į fotelį. 

Megrė vienu šuoliu atsidūrė prie durų. Prieš 
išbėgdamas į koridorių, jis įtempė klausą. 

Tačiau viešbučio triukšme jau buvo neįmano- 
ma išskirti amerikiečio žingsnių. 

— Aš jums sakau, kad šito norėjote! - sumik- 
čiojo Petersas ir besipinančiu liežuviu tęsė prakal- 
bą Megrė nežinoma kalba. 

Komisaras užrakino kambario duris, perbėgo 
koridorių ir pasileido laiptais žemyn. 

Antro aukšto laiptų aikštelėje jis sugebėjo at- 
sidurti kaip tik laiku ir spėjo nutverti sprunkančią 
moterį. Jis užuodė parako kvapą. 

Kaire ranka komisaras įsikibo moteriai į dra- 
bužius. Dešine trenkė jai per riešą, ir revolveris 
iškrito. Nors dar spėjo iššauti, kulka išdaužė tik 
stiklines lifto duris. 

Moteris grūmėsi. Nežinia iš kur jai atsirado 
tiek jėgos. Todėl ją tramdžiusiam komisarui teliko 
užsukti riešą, ir ji parpuolė ant kelių šnypšdama: 

- Šlykštynė!.. 

Viešbutyje įsismarkavo šurmulys. Vis garses- 
nis klegesys sklido visuose koridoriuse, veržėsi 
pro visas duris. 

Pirmasis Megrė akiratyje pasirodęs žmogus 
buvo kambarinė - vilkinti juodai balta darbine 
uniforma, iškėlusi rankas į dangų, ji bėgo iš kam- 
bario apimta siaubo. 

- Nejudėti! - sukomandavo Megrė, skirdamas 
šį nurodymą ne tarnaitei, o savo kalinei. 

Sustingo abidvi. Kambarinė suriko: 

- Pasigailėkite!.. Aš nieko nepadariau... 

Viešbutyje vis labiau plito sąmyšis. Iš visų pu- 
sių kone tuo pačiu metu subėgo žmonės. Vieno 
būrelio viduryje įnirtingai gestikuliavo valdyto- 
jas. Aplinkui maišėsi moterys vakarinėmis sukne- 
lėmis, o padriki balsai liejosi į kakofoniją. 

Megrė ramiai ėmėsi atlikti pareigas: jis pasi- 
lenkė ir uždėjo antrankius sulaikytajai - tai buvo 
ne kas kitas, o Ana Gorskina. Ji vis dar priešinosi. 
Besigrumdama persiplėšė suknelę ir liko apnuo- 
ginta krūtine - tai Megrė jau ir anksčiau pasitai- 

kė matyti, tačiau net Žaižaruojančiomis iš pykčio 
akimis ir įniršio perkeipta burna, ji tebeatrodė 
žavinga. 

— Į Mortimerio kambarį... - pasakė Megrė val- 
dytojui. 

Šis tik blaškėsi, lyg būtų pametęs galvą. Meg- 
rė įsimaišė į būrį besistumdančių žmonių, apim- 
tų panikos, o moterys šaukė vis garsiau, verkė ir 
trypė. 

Amerikiečio apartamentai buvo vos už keleto 
žingsnių. Komisarui net neprireikė rakto, nes jį 
pasitiko atlapotos durys. Ant grindų gulėjo kruvi- 
nas kūnas, kuris dar judėjo. 

Jis lėkte nulėkė aukštu aukščiau ir pasibeldė 
į duris, kurias pats ką tik buvo užrakinęs, bet iš 
kambario niekas neatsiliepė, tad jis pasuko raktą 
skylutėje. 

Latvio Peterso apartamentai buvo tušti! 

Lagaminas tebestovėjo ant grindų prie židinio, 
ant jo buvo užmestas tas pats pilkas masinės ga- 
mybos kostiumas. 

Pro atvirą langą įsiveržė šalto oro gūsis. Apa- 
čioje plytėjo platus, iš visų pusių namais apstaty- 
tas aklinas kiemas. Bet žemai galėjai išskirti treje- 
tą durų stačiakampių. 


Kai Megrė sunkiu žingsniu lėtai nusileido že- 
myn, žmonės buvo jau šiek tiek aprimę. Tarp ke- 
liautojų pavyko surasti gydytoją. Bet moterys jau 
nustojo domėtis, kas nutiko Mortimeriui, prie 
kurio atsiklaupė gydytojas, o vyrams jis apskritai 
nerūpėjo. 


Dabar visų žvilgsniai buvo prikaustyti prie Žy- 
dės su antrankiais, susmukusios koridoriuje; iš jos 
pykčio perkeiptos burnos smalsuolių adresu pylė- 
si keiksmažodžiai ir grasinimai. 

Nusileido liftas išdaužtais stiklais ir iš jo išėjo 
viešbučio vertėjas, o su juo pasirodė ir savivaldy- 
bės policininkas. 

- Išveskite ją, - nurodė Megrė. 

Žiopliai liko nepatenkinti, o už nugaros pa- 
sigirdo prislopintas nepasitenkinimo murmesys. 
Mat jis savo gremėzdišku kūnu užstojo kone visą 
vaizdą koridoriuje. 

Sunkiai ir negrabiai jis prisiartino prie gulin- 
čio Mortimerio. 

— Na, kaip?.. 

Gydytojas buvo vokietis ir prastai suprato 
prancūziškai, tad diagnozė nuskambėjo kaip ilga 
prakalba, nes medikas visiškai susipainiojo tarp 
vokiškų ir užsienio kalbos žodžių. 

Iš apatinės milijardieriaus veido dalies tiesio- 
gine prasme buvo nieko nelikę. Žiojėjo tik krauju 
plūstanti juosva ertmė. 

Burna, jei tas liekanas galima taip pavadinti, 
dar prasižiojo ir iš jos išsiveržė padrikas vapėji- 
mas, lydimas čiurkštelėjusio kraujo. 

Niekas nesuprato jo žodžių, nei Megrė, nei gy- 
dytojas, - kaip vėliau paaiškėjo, Bonos universi- 
teto profesorius, - nei keletas žmonių, stovinčių 
arčiausiai. 

Kailiniai buvo apibirę cigaro pelenais. Vienas 
delnas buvo atgniaužtas, o pirštai plačiai išskėsti. 

— Miręs?.. - pasitikslino komisaras. 

Gydytojas papurtė galvą, ir abu pritilo. 

Triukšmas nutolo į koridorių gilumą. Polici- 
ninkas paeiliui stumdė iš nusikaltimo vietos pas- 
kutinius besispyriojančius smalsuolius. 

Mortimerio burna užsičiaupė, bet jis dar kartą 
prasižiojo. Gydytojas keletui akimirksnių sustingo 
šalia jo. 

Paskui jau keldamasis, lyg norėtų atsikratyti 
didžiulės naštos, pratarė: 

- Miręs, ja... Sunki mirtis... 

Kažkas užmynė numirėliui ant kailinių skver- 
no, ir liko šviežutėlė purvina pėda. 

Tarpduryje pasirodęs pareigūnas su sidabri- 
niais savivaldybės policijos antsiuvais sustingo ir 
keletą akimirkų gedulingai patylėjo. 

— Ką aš galėčiau?.. 

— Liepkite visiems be išimties išeiti... - nurodė 
Megrė. 

- Ten ta moteris draskosi ir verkia... 

- Leiskite jai paverkti... 

Komisaras atsistojo prie židinio, kurio ugnis 
jau buvo užgesusi. 


XIV 
„UGALOS“ KORPORACIJA 


Kiekviena rasė skleidžia specifinį kvapą, kuris ki- 
toms rasės yra nepakenčiamas. Komisaras Megrė 
atidarė langą ir be atvangos rūkė, bet slogūs kva- 
pai vis vien dirgino šnerves. 

Ar tuo tvaiku jau kiaurai persisunkė viešbu- 
tis „Pas Sicilijos karalių ? Ar netgi gatvė? Pirmą 
dvelksmą jis pajuto vos viešbučio valdytojui juoda 
kepuraite atvėrus langelį. Kopiant iš aukšto į aukš- 
tą kvapas vis stiprėjo. 

Anos Gorskinos kambaryje nuo jo buvo net 
slogu. Tiesą pasakius, visur mėtėsi ėdalas. Šlykš- 
čiai raudonos dešrelės su česnakais jau švinko. Su- 
dėtos į dubenį, aitriame padaže plūduriavo keptos 
žuvys. 

Rusiškų papirosų nuorūkos. Arbatos likučiai 
gal pustuzinyje puodelių. 

Paklodės ir baltiniai atrodė dar drėgni nuo 
prakaito, net prarūgę niekada nevėdinamame 
miegamajame. 

Megrė perrėžė čiužinį ir iškrapštė pilką drobi- 
nį maišelį. 

Iš ten iškrito kelios nuotraukos ir kažkoks dip- 
lomas. 

Vienoje nuotraukoje buvo matyti kylanti į kal- 
ną gatvė, grįsta tašytais akmenimis, iš abiejų pusių 
apstatyta vienodais namais su frontonais, kokių 
galima pamatyti Olandijoje, tik šie buvo nudažy- 
ti ryškiai balta spalva, o jos fone išsiskyrė juodos 
langų, durų ir karnizų linijos. 

Pagrindiniame plane buvo matyti ties namo 
prieangiu pritvirtinta lentelė, kurios šriftas pri- 
minė gal gotišką, o gal rusišką raštą: „Riutsepo g. 
6, Maksas Johansonas, siuvėjas“. 

Statinys buvo platus. Per karnizą išsikišo sija 
su skridiniu - įrenginio, skirto grūdų maišams į 
svirną kelti, liekana. Į pirmą aukštą vedė priebutis 
su šešetu laiptelių ir geležiniais turėklais. 

Ant tų laiptelių aplink smulkutį, pilką, kuklios 
išvaizdos gal keturiasdešimties metų Žmogelį, nu- 
taisiusį rimtą ir bejausmę išraišką, - tai ir turėjo 
būti tas siuvėjas, - būrėsi visa jo šeima. 

Žmona atlasine suknele, atrodo, tuoj trūk- 
siančia per siūlės, sėdėjo raižytame krėsle. Ji ge- 
raširdiškai šypsojosi fotografui, tačiau pernelyg 
sučiaupusi lūpas, nes norėjo atrodyti „gerai išauk- 
lėta“. 

Priekyje, susiėmę už rankų, stovėjo dvejetas 
vaikų. Tai buvo šešerių ar aštuonerių metų amžiaus 
berniukai, aptaisyti kelnėmis iki pusės blauzdų, 
juodomis kojinėmis, baltomis jūreiviškomis siuvi- 
nėtomis apykaklėmis ir rankogaliais su atraitais. 


Tokio pat amžiaus! Tokio pat ūgio! Pritrenkia- 
mai panašūs vienas į kitą ir į siuvėją. 

Vis dėlto buvo neįmanoma nepastebėti skirtu- 
mo, kuris rodė jų charakterius. 

Vienas žiūrėjo į fotoaparatą su tokia ryžtinga, 
net agresyvia veido išraiška, lyg kažkam norėtų 
mesti iššūkį. 

Kitas tuo metu slapčiomis žvalgėsi į brolį. Ne- 
galėjo nuo jo atitraukti patiklumo ir susižavėjimo 
kupinų akių. 

Nuotraukos apačioje buvo įspaustas fotografo 
vardas - K. Akelis, Pskovas. 

Kita nuotrauka buvo kur kas didesnė ir atro- 
dė reikšmingesnė. Fotografuota gausaus Žmonių 
banketo metu. Pagrindiniame plane buvo matyti 
trys pailgi stalai, apkrauti lėkštėmis ir buteliais, 
o salės gilumoje ant netinkuotos sienos kabojo 
senovinių ginklų rinkinys, susidedantis iš šešeto 
vėliavų, skydo su sunkiai įžiūrimu herbu, dvejeto 
sukryžiuotų kalavijų ir medžioklės rago. 

Banketo svečiai buvo jaunuoliai nuo septy- 
niolikos iki dvidešimties metų, ir galėjai pasakyti, 
kad susirinkę studentai, nes visi dėvėjo kepures 
siauru, sidabru apkraštuotu snapeliu, o jų viršus 
turėjo būti pasiūtas iš numirėliškai žalsvo atspal- 
vio aksomo - juk tokią spalvą labai pamėgę vokie- 
čiai ir jų šiaurės kaimynai. 

Visų šukuosenos buvo trumpos. Dėl to dauge- 
lis veidų atrodė labai išraiškingi. 

Dalis jaunuolių nerūpestingai šypsojosi į 
objektyvą. Kiti kėlė aukštyn iš medžio išskaptuo- 

tus alaus bokalus, visiškai nematytus prancūzams. 
Kai kurie puotos dalyviai buvo užsimerkę, apžil- 
pinti magnio blykstės. 

Per patį stalo vidurį, kad geriau matytųsi, pui- 
kavosi lentelė su užrašu: 


„Ugalos“ korporacija 
Tartu 


Aišku, kad tai buvo studentų draugija, kokias 
akademinis jaunimas steigia tikriausiai viso pa- 
saulio universitetuose. 

Nuotraukoje iškart krito į akis šalia ginklų 
rinkinio stovintis jaunuolis. 

Pirmiausia jis buvo be kepurės, o plikai skusta 
galva suteikė veidui griežtą išraišką. 

Kai daugelis jo draugų vilkėjo kasdieniais dra- 
bužiais, jis puikavosi juodu fraku, su kuriuo dėl 
pernelyg siaurų pečių atrodė šiek tiek nevykusiai. 
Baltą liemenę juosė platus kaspinas, primenantis 
Garbės legiono juostą. 

Tai buvo studentų draugijos pirmininko ski- 
riamieji ženklai. 

Keistas dalykas, bet daugumai susirinkimo 
dalyvių atsisukus į fotografą, keletas kukliausiųjų 
tebežiūrėjo į savo jaunąjį vadą. 

Šalimais sėdintis antrininkas net ištempęs kak- 
lą ryte rijo jį akimis, tarsi tas galėtų pasimesti. 

Studentas su juosta ir tas, rijęs jį akimis, be jokių 
abejonių, buvo tie patys siuvėjo Johansono sūnūs, 
ankstesnėje nuotraukoje stovėję prie namo Pskove. 

Diplomas buvo iškirptas iš pergamento ir už- 
rašytas lotyniškai, kad atrodytų kaip senovinis 
dokumentas. Cituojant senovines formuluotes, fi- 
losofijos studentas Hansas Johansonas įšventintas 
į „Ugalos“ korporacijos pameistrius. 

Atitinkamai buvo suraitytas ir parašas: „Didy- 
sis korporacijos magistras Petersas Johansonas.“ 

Į tą patį drobinį maišelį buvo įdėtas ir kitas 
virvele perrištas paketas, kuriame taip pat gulėjo 
nuotraukos ir pluoštas rusiškai rašytų laiškų. 

Beveik ant visų nuotraukų buvo užrašyta ko- 
mersanto iš Vilniaus pavardė. Vienoje nuotrauko- 
je buvo vaizduojama stora ir niūri penkiasdešim- 
ties metų žydė, apsikarsčiusi brangenybėmis lyg 
bažnytinė relikvija. 

Net iš pirmo žvilgsnio buvo matyti jos panašu- 
mai į Anos Gorskinos šeimą. Štai dar kitoje nuo- 
traukoje buvo ir ji pati, šešiolikos metų mergina 
šermuonėlių kepuraite. 

Laiškus siuntėjas socialinės padėties sumeti- 
mais užrašydavo trimis kalbomis: 


Efraimas Gorskinas 

Didmeninė prekyba kailiais 

Specializuotas brangiųjų Sibiro kailiukų parda- 
vimas 

Vilnius- Varšuva 


Nesuprasdamas tos kalbos, Megrė laiškų iš- 
versti negalėjo. Jis tik įsidėmėjo vieną sakinį, be- 
sikartojantį daugelyje laiškų ir vis rūpestingai pa- 
braukiamą. 

Komisaras susikišo visus popierius į kišenę ir 
sąžinei nuraminti paskutinįkart apžiūrėjo kamba- 
rį. 

Jo nepavadintum anoniminiu viešbučio nu- 
meriu, nes per daugelį metų čia gyvenęs žmogus 
visur spėjo palikti pėdsakų. 

Pagal menkiausią daikčiuką, netgi dėmes ant 
tapetų ir kur pakliuvo išmėtytus baltinius galėjai 
skaityti visą Anos Gorskinos istoriją. 

Visur apsčiai aptikdavai storų ir riebių plaukų, 
kokie auga vien azijiečiams. 

Krūvos papirosų nuorūkų. Dėžutės su baigian- 
čiais sudžiūti pyragaičiais ir trupiniai ant grindų. 
Ąsotėlis su imbieru. Didžiulėje lenkų gamybos 
skardinėje - konservuotos žąsies likučiai. Taip pat 
ikrai. 

Buteliai nuo degtinės ir viskio, indelis, sklei- 
dęs keistą kvapą, - kaip iškart paaiškėjo, pridėtas 
presuotų aguonų lapų opiumui ruošti. 

Po pusvalandžio Megrė jau sėdėjo prefektūroje 
kartu su vertėjais ir išsirašinėjo iš laiškų reikšmin- 
gesnes frazes. 


„Tavo motinos kojos brinksta vis labiau...“ 

„Motina norėtų žinoti, ar tau netinsta kulkšnys, 
kai daug vaikštai, nes jai atrodo, kad sergi ta pačia 
liga kaip ji... 

„Mes jau beveik nusiraminome, nors Vilniaus 
klausimas dar neišspręstas... Patekome tarp lenkų 
ir lietuvių... Ir vieni, ir kiti nekenčia izraelitų...“ 


* Kalbama apie 1920 m. Vilniaus okupaciją. 


„Ar negalėtum ko nors sužinoti apie poną Le- 
vasorą, gyvenantį Otvilio gatvėje nr. 65, nes jis pas 
mane užsakė daug brangių kailiukų, tačiau nepa- 
teikė banko laidavimo?..“ 

„Kai užbaigsi studijas, turėsi ištekėti, ir abu su 
vyru imsitės prekybos. Tavo motina daugiau jau 
niekur netinka...“ 

„Tavo motina jau nebesikelia iš fotelio... Jos cha- 
rakteris pasidarė nepakeliamas... Privalai grįžti...“ 

„Goldšteino sūnus, prieš porą savaičių atvykęs 
iš Paryžiaus, sakė, kad tu neįstojai į universitetą. 
Aš jam atsakiau, kad tai netiesa ir kad...“ 

„Tavo motinai teko daryti punkcijas, nes...“ 

„Paryžiuje tave matė draugijoje, kuri tau visiš- 
kai nepridera. Noriu žinoti, kas ten dedasi...“ 

„Apie tave tebegaunu vien blogų žinių. Jei tik 
prekybos reikalai leis, pats atvažiuosiu pasižiūrė- 
ti...“ 

„Jei ne tavo motina, kuri nenori pasilikti viena, 
nes gydytojai jau paskelbė jai nuosprendį, iškart 
važiuočiau tavęs ieškoti. Prisakau, kad tučtuojau 
sugrįžtum...“ 

„Išsiunčiau tau penkis šimtus zlotų, kad nusi- 
pirktum traukinio bilietą ...“ 

„Jei dar šį mėnesį negrįši, aš tave prakeiksiu...“ 


Toliau vėl rašoma apie motinos kojų ligą. Paskui 
grįžusio į Vilnių žydo studento pasakojimas apie 
jaunai merginai neprideramą gyvenimą Paryžiuje. 


„Jei tučtuojau negrįši, viskas tarp mūsų baig- 


ta... 

Pagaliau paskutinis laiškas. 


„Kaip tu ten gali išgyventi, kai aš jau ištisus 
metus nesiunčiau pinigų? Tavo motina labai ne- 
laiminga. Ji kaltina mane dėl visko, kas su tavimi 
atsitiko...“ 


Komisaras Megrė visa tai skaitydamas nėkart 
nešyptelėjo. Jis sudėjo laiškus į stalčių ir užrakino, 
parašė keletą telegramų ir išvyko į tardymo izo- 
liatorių. 

Ana Gorskina naktį praleido bendroje kame- 
roje. 

Bet komisaras nurodė perkelti ją į vienutę, o 
prieš įeidamas žvilgtelėjo pro langelį. Ana Gorski- 
na sėdėjo ant taburetės ir jam įėjus nė nekrūpte- 
lėjo, tik lėtai pasisuko durų link ir dėbtelėjo į pa- 
šnekovą niekinamu žvilgsniu. 

Jis įėjo ir kurį laiką stebėjo ją netardamas nė 
žodžio. Jis žinojo - neverta gudrauti, užduoti nu- 
kreipiančių klausimų, kad iš tardomojo pavyktų 
ištraukti netyčinį prisipažinimą. 

Ji buvo pernelyg šaltakraujiška, kad pakliūtų į 
tokius spąstus, o tardytojas neprarastų pagarbos. 

Jis tik praburbleno: 

— Tai prisipažįsti? 

— Ne! 

- Tai neigi, kad nužudei Mortimerį? 

— Neigiu! 

- Tai neigi, kad nupirkai pilką kostiumą savo 
bendrininkui? 

— Neigiu! 

- Tai neigi, kad kartu su kostiumu į „Mažes- 
tiko“ numerį nusiuntei laišką, kuriame pranešei, 
kad eini užmušti Mortimerio, paskyrusi jam pasi- 
matymą lauke? 

— Neigiu! 

— Ką veikei „Mažestike“? 

- Ieškojau ponios Goldštein kambario. 

- Viešbutyje nėra keliautojos tokia pavarde. 

— Aš nežinojau... 

- Tai kodėl aš tave ten sutikau išbėgančią su 
revolveriu rankoje? 

- Antro aukšto koridoriuje pamačiau vyrą, ku- 
ris šovė į kitą Žmogų, paskui numetė ginklą ant 
žemės. Aš ir pagriebiau, nes bijojau, kad šaus ir į 
mane. Bėgau įspėti viešbučio patarnautojų... 

- Ir niekada nesi mačiusi Mortimerio? 

2 -NĖ. 

— Vis dėlto jis buvo atėjęs „Pas Sicilijos kara- 


lių“. 

— Betgi viešbutyje yra šešiasdešimt gyventojų. 

— Nepažįsti nei Latvio Peterso, nei Openhai- 
mo“ 

— Ne... 

— Tokie aiškinimai tiesiog netelpa galvoje! 

- Kas man darbo! 

— Vis tiek suras Žmogų, kuris pardavė tau tą 
pilką kostiumą. 

- Tegu ieško! 

— Aš pranešiau tavo tėvui į Vilnių... 

Ji pirmąkart krūptelėjo. Bet iškart nusišaipė: 

- Jei norite, kad jis pakrutėtų iš vietos, praneš- 
kite, kiek kainuos bilietas, kitaip... 

Megrė nesinervino: jam ne vien buvo smalsu 
ją stebėti - jis netgi jautė šiokią tokią simpatiją. 
Jai netrūko tvirto charakterio! 

Iš pirmo žvilgsnio atrodė, kad jos parodymai 
niekuo nepagrįsti. O tiesą akivaizdžiai bylojo fak- 
tai. 

Bet kaip tik tokiais atvejais policija dažniau- 
siai negali kaltinamojo išsisukinėjimų paneigti 
daiktiniais įrodymais. 

O šiuo atveju jų apskritai nebuvo! Revolverio 
neatpažino nė vienas Paryžiaus ginklų pardavė- 
jas. Taigi, jokių įrodymų, kad jis iš tiesų priklauso 
Anai Gorskinai. 

Kad nusikaltimo metu ji buvo „Mažestiko“ 
viešbutyje? Juk į didžiuosius viešbučius visą lai- 
ką užeina tiek žmonių ir ten vaikštoma kone kaip 
miesto gatvėmis. Ji teigia ten ieškojusi kažkokio 
žmogaus? Šito paprasčiausiai neįmanoma patik- 
rinti. 

Niekas nematė, kaip ji šovė. Jos laišką sudegi- 
no Latvis Petersas, liko vien pelenai. 

Prielaidos? Jas galėjai dėlioti kokia tik nori 
tvarka. O teismas priima nuosprendį remdamasis 
ne prielaidomis ir nepasitiki net nenuginčijamais 
įrodymais, nes jį baugina teisinės klaidos šmėkla, 
kurią dėl pagąsdinimo nuolat išleidžia gynyba. 

Megrė metė paskutinę kortą. 

- Pranešė, kad Latvį matė Fekane... 

Šį kartą Ana Gorskina priblokšta. Ji visa su- 
drebėjo. Tačiau nusprendė, kad jis meluoja, ir vėl 
atgavusi ramybę šaltai atrėmė: 

- Tai kas? 


— Anoniminiame laiške, kuris dabar tikrina- 
mas, rašoma, kad jis slapstosi kažkokioje viloje, 
pas tokią ponią Svan... 

Ji pasižiūrėjo į jį savo tamsiomis akimis, kurių 
žvilgsnis pasidarė rimtas, netgi tragiškas. 


Megrė nevalingai dirstelėjo į Anos Gorskinos 
kulkšnis ir įsitikino, kad jos motina baiminosi ne- 
veltui, - dukterį taip pat kamuoja vandenė. 

Jos reti plaukai, pro kuriuos prasišvietė galvos 
oda, buvo susitaršę. Juoda suknelė išpurvinta. 

Be to, vešliai iškeroję gyvaplaukiai tamsino jos 
viršutinę lūpą. 

Vis dėlto ir tokia ji atrodė žavi, tačiau tai buvo 
vulgarus, gyvuliškas grožis. Išsproginusi įsmeig- 
tas į komisarą akis, paniekinamai perkreipusi lū- 
pas, susigūžusi tykančio pavojaus akivaizdoje, ji 


burnojo: 
— Jei jau viską žinote, kurių galų mane ka- 
mantinėjate?.. - Jos akys žybtelėjo, ir ji pridūrė 


pasityčiojamai kvatodamasi: - Jos tai nebijote su- 
kompromituoti, ką?.. Ar ne taip?.. Haha! O aš tai 
niekis... Vargana imigrantė... Mergšė, gyvenanti 
iš paties velnio malonės sumautame gete... O ji!.. 
Tiek to!.. 

Ji kalbėjo apimta įkarščio. Megrė, pajutęs, kad 
pernelyg akivaizdus susidomėjimas gali ją atbai- 
dyti, apsimetė esąs abejingas ir nukreipė žvilgsnį 
kitur. 

— Tiek to! Nieko... Nešdinkitės! - išrėkė ji pa- 
galiau. - Girdite? Palikite mane ramybėje. Nieko 
aš jums nepasakysiu... Nieko! 

Staiga ji metėsi ant žemės, šito jau niekaip ne- 
galėjai numatyti, net iš patirties žinodamas, kaip 
elgiasi tokios temperamentingos moterys. 

Isterijos priepuolis! Veidas bematant persi- 
mainė. Ji šaukdama grąžė rankas, o kūnas sutrūk- 
čiojo nuo konvulsijų. 

Dar prieš akimirką buvusi gražuolė, dabar pa- 
virto atstumiančia, ji rovėsi kuokštais plaukus ne- 
kreipdama dėmesio į skausmą. 

Megrė nė nesujudėjo. Tai buvo gal šimtasis 
nervinis priepuolis, kurį jam pasitaikė matyti. Jis 
paėmė nuo žemės ąsotį. Indas buvo tuščias. 

Komisaras pakvietė prižiūrėtoją. 

- Atnešk vandens, greičiau... 

Paskui jis pylė jai šaltą vandenį ant veido, o 
žydė duso ir pravira burna godžiai gaudė orą; ji 
ilgai žiūrėjo jo neatpažindama, kol galiausiai ją 
apėmė visiškas sąstingis. 

Drebulys dar vis perbėgdavo jos kūnu. 

Megrė nuleido ištiesiamąją lovą, pagal kalė- 
jimo reikalavimus prilenktą prie sienos, patiesė 
plonytį, kietą kaip sudžiūvęs sausainis čiužinį 
ir įdėjo nemažai pastangų, kad paguldytų Aną 
Gorskiną. 

Jis tupinėjo aplink ją giežiamas apmaudo, net 
stebėjosi, kad pasidarė toks jautrus; jis pridengė 
nelaimingosios kelius suknele, užčiuopė pulsą ir 
stovėdamas galvūgalyje dar ilgai į ją žiūrėjo. 

Iš viršaus jis matė tik iškankintą trisdešimt 
penkerių metų moters veidą, plonytėmis raukšle- 
lėmis išvagota kakta, nors įdėmiau neįsižiūrėjęs jų 
nepastebėtum. 


O rankos, priešingai, buvo putlios, netgi pras- 
tos rūšies kosmetika nulakuotais nagais atrodė la- 
bai dailiai. 

Komisaras lėtai prisikimšo pypkę, smiliumi 
vis spaudinėdamas tabaką, kaip žmogus, gerai ne- 
žinantis, ką daryti. Dar keletą minučių pavaikšti- 
nėjo po kamerą, kurios durų taip ir neuždarė. 

Staiga jis atsigręžė, kad įsitikintų, ar tai nebus 
pojūčių apgaulė. 

Ana Gorskina gulėjo užsitraukusi apklotą ant 
veido. Ji atrodė kaip beformis mėsos gabalas, pri- 
dengtas šlykščiais skarmalais. 

Tas gabalas be perstojo krūpčiojo. Įtempęs 
klausą, Megrė išgirdo slopinamą kūkčiojimą. 

Megrė tyliai išslinko iš kameros, atsargiai už- 
liolika žingsnių apsigręžė. 

— Atneškite jai pavalgyti iš „Dofinės“ resto- 
rano, - ištarė greitakalbe ir dar kažką subambėjo 
panosėje. 


XV 
DVI TELEGRAMOS 


Megrė jas abidvi garsiai perskaitė teismo tardyto- 
jui Komeljo, kuris susierzinęs jo klausėsi. 

Pirmoji buvo ponios Mortimer-Levingston 
atsakymas į depešą, kuria Megrė pranešė jai apie 
vyro mirtį. 


Berlynas. „Moderno“ viešbutis. Serganti, aukš- 
ta temperatūra, keliauti neįmanoma. Stounzas pa- 
darys viską, kas būtina. 


Megrė karčiai šyptelėjo. 
- Supratote? O štai čia telegrama iš Vilhelmo 


»wwv- 


Ponia Mortimer atvyko lėktuvu, apsisto- 
jo „Moderno“ viešbutyje Berlyne, o telegramą iš 
Paryžiaus ji gavo grįžusi iš teatro. Ponia atgulė ir 
liepė pakviesti amerikietį gydytoją Pelgredą. Gy- 
dytojas dangstosi profesine paslaptimi. Ar reikia 

nepriklausomo eksperto pagalbos? Viešbučio pa- 
tarnautojai nepastebėjo jokių ligos požymių. 


- Puikiai matote, pone Komeljo, jog ši ponia 
nepageidauja, kad ją apklaustų prancūzų policija. 
Pastebėkite, aš netvirtinu, esą ji buvusi vyro ben- 
drininke. Esu tikras, kad jis slėpė nuo jos devynias- 
dešimt devynis procentus savo machinacijų. Morti- 
meris ne iš tų vyrų, kurie pasitiki moterimis, net jei 
tai būtų jo žmona. Vis dėlto raštelis, vieną vakarą 
perduotas „Pikvik bare“ jame dirbusiam šokėjui, 
kurio kūnas dabar laikomas užšaldytas Teisinės me- 
dicinos institute, yra neabejotinas jos nuopelnas... 
Galbūt tada, verčiamas ūmios būtinybės, Mortime- 
ris vienintelį kartą pasinaudojo jos paslaugomis... 

- O Stounzas? - paklausė tardytojas. 

- Jis yra svarbiausias jo sekretorius. Prižiū- 
rėdavo visas aferas, kurių imdavosi šeimininkas. 
Jis jau savaitę iki nusikaltimo įvykdymo gyveno 
Londone. Apsistojęs „Viktorijos“ viešbutyje. Pasi- 
stengiau, kad nebūtų įspėtas. Bet paskambinau į 
Skotlend Jardą, kad pasirūpintų juo. Pastebėkime, 
kad anglų policijai apsilankius „Viktorijos“ vieš- 
butyje, apie Mortimerio mirtį Anglijoje dar niekas 
nežinojo, nebent kai kurių laikraščių redakcijose. 
O paukštelis vis dėlto išskrido. Kai atvyko poli- 
cijos inspektoriai, Stounzas spėjo pasprukti jiems 
vos ne iš panosės... 

Niūrus teisėjo žvilgsnis klaidžiojo po šūsnis 
laiškų ir telegramų, suverstų ant rašomojo stalo. 

Milijardieriaus mirtis savaime yra įvykis, pa- 
traukiantis tūkstančių žmonių dėmesį. O smurti- 

nė Mortimerio mirtis dar labiau įaudrino visus, 
kas tik turėjo su juo reikalų. 

- Jums atrodo, kad reikėtų paskleisti gandą 
apie žmogžudystę iš pavydo? - neužtikrintai pa- 
klausė Komeljo. 

— Manau, kad taip būtų apdairiau. Jeigu ne, 
biržoje kils panika, ir jūs sužlugdysite ne vieną so- 
lidžią įmonę, pradedant tomis prancūzų bendro- 
vėmis, kurios Mortimerio pastangomis neseniai 
atnaujino veiklą. 

- Žinoma, bet... 

— Palaukite! Jungtinių Valstijų ambasada iš 
jūsų pareikalaus įrodymų... O jūs jų neturite!.. Aš 
juo labiau... 

Teisėjas nusišluostė akinius. 

- Ir kas iš to?.. 

— Nieko!.. Laukiu naujienų iš Diufuro, kuris 
dar vakar išvyko į Fekaną... Nedrumskite prašmat- 
nių Mortimerio pakasynų... Kokios tai gali turėti 
reikšmės? Jau parengtos gedulingos prakalbos, 
ruošiasi atvykti oficialios delegacijos. 

Keletą akimirkų teismo tardytojas žiūrėjo į 
Megrė susidomėjęs. 

— Jūsų išvaizda labai keista... - staiga pareiškė 
jis. 

Komisaras nusišypsojo ir patikėjo paslaptį. 

— Morfinas! - ištarė jis. 

- Kąat.. 

- Tik nesibaiminkite! Tai dar nevirto yda! Pap- 
rasčiausiai į krūtinę įšvirkšti vaistai... Medikai 
nori išimti man du šonkaulius, sako, kad tai yra 
tiesiog būtina... Bet tai košmariškas reikalas!.. 

Reikia, kad mane paguldytų į kliniką ir ten išbū- 
čiau nežinia kiek savaičių... Aš jų paprašiau kele- 
tui parų atidėti. Viskas, kuo rizikuoju, berods, tik 
trečias šonkaulis... Dviem daugiau negu kadaise 
prarado Adomas. Tik tiek! Na, jums taip pat tai 
atrodo tragedija... Iškart matyti, kad nesikalbė- 
jote su profesoriumi Košė - žmogumi, išraususiu 
visų karalių ir šio pasaulio galingųjų vidurius... 
Jis jums, kaip visai neseniai man, paaiškins, kad 
tūkstančiai Žmonių gyvena be įvairiausių organų 
ir kuo puikiausiai jaučiasi... Tarkime, Čekoslova- 
kijos parlamento ministras pirmininkas... Košė 
išėmė jam inkstą... Savo akimis mačiau spirito sti- 
klainyje... Jis man viską parodė: plaučius, skran- 
džius... O jų savininkai užsiima savais reikalais 
įvairiausiuose pasaulio kampeliuose... 

Jis dirstelėjo į laikrodį ir pats sau sumurmėjo: 

- Sumautas Diufuras... 

Jo veidas akimirksniu pasidarė rimtas. Teis- 
mo tardytojo kabinetas jau buvo mėlynas nuo jo 
pypkės dūmų. Megrė, prisėdęs ant rašomojo stalo 
krašto, jautėsi kaip namie. 

— Manau, kad bus geriau, jei pats nusiboginsiu 
į Fekaną! - atsiduso jis pagaliau. - Po valandos ten 
išvažiuoja vienintelis traukinys... 

— Šlykštus reikalas! - priėjo prie išvados Ko- 
meljo, padėdamas į šalį aplanką. 

Komisaras sėdėjo įsistebeilijęs į dūmų aureolę, 
pakibusią virš jo galvos. Niekas nedrumstė užsitę- 
susios tylos, išskyrus pypkės spragsėjimą. 

- Pasižiūrėkite į šitą nuotrauką! - staiga ištarė 
jis. 


Tai buvo nuotrauka iš Pskovo, vaizduojanti 
siuvėjo namą su baltu kraigu, skridiniu pastogėje, 
priebučiu su šešetu laiptelių ir visą šeimyną: sėdin- 
čią Motiną, tėvą, sustingusį iškilnia poza, du ber- 
niukus siuvinėtomis jūreiviškomis apykaklėmis. 

— Tai Rusijoje! Teko pasižiūrėti atlase. Prie 
Baltijos jūros! Ten yra keletas mažų šalių: Esti- 
ja, Latvija, Lietuva... Jas iš abiejų pusių spaudžia 
Lenkija ir Rusija. Valstybių sienos nesutampa su 
teritorijomis, kuriose gyvena skirtingos tautos. 
Kartais jau gretimame kaime kalbama kita kalba. 
Visur šurmuliuoja žydų turgūs, o jie, nors ir išsi- 
mėtę po visas šalis, vis dėlto sudaro atskirą tautą. 
Pridėkite komunistus! Kariniai susidūrimai pa- 
sienyje! Ginkluotosios radikalių nacionalistų pa- 
jėgos... Ten Žmonės maitinasi pušų kankorėžiais.. 
Ten vargšai skursta labiau negu kur nors kitur. Ten 
mirštama iš bado ir šalčio. 

Ten vieni intelektualai gina vokiečių kultūrą, 
kiti - slavų, dar kiti puoselėja kaimiškąjį paveldą 
ir senąsias kalbas... 

Ten gyvena valstiečiai, kurių veidai kaip sa- 
mių ar kalmukų, taip pat yra milžiniško ūgio švie- 
siaplaukių siaubūnų, prie to pridėkime dar žydų 
metisus, kurie valgo česnakus ir skerdžia gyvulius 
kitaip negu visi Žmonės... 

Megrė paėmė iš teisėjo rankų nuotrauką, kurią 
šis apžiūrinėjo menkai susidomėjęs. 

- Žaismingi tie berniūkščiai! - vien atsainiai 
tarstelėjo jis. 


* 


Tikriausiai kedro riešutai. 


Komisaras ją ištiesė atgal teismo tardytojui ir 
paklausė: 

- Ar galėtumėte pasakyti, kurio iš juodviejų 
ieškau? 

Iki traukinio išvykimo dar buvo likę trys ke- 
tvirčiai valandos. Ponas Komeljo iš pradžių apžiū- 
rėjo berniūkštį, įžūliai išsproginusį akis į objek- 
tyvą, paskui jo brolį, pasisukusį į jį, lyg klaustų 
patarimo. 

— Juk šitos nuotraukos velniškai iškalbingos! - 
vėl pradėjo Megrė. - Telieka užduoti sau klausimą, 
kaip tėvai ir dėstytojai iš pirmo žvilgsnio negalėjo 
nuspėti jų likimo. 

Gerai įsižiūrėkite į tėvą... Jį maišto metu, per 
gatvės susišaudymą tarp nacionalistų ir komunis- 
tų, pašovė paklydusi kulka... Jis neprijautė nei vie- 
niems, nei kitiems... Jis tiesiog išėjo iš namų, kad 
šeimai paieškotų duonos... Šias žinias man pavyko 
surinkti visiškai atsitiktinai, nes viską papasakojęs 
„Sicilijos karaliaus“ viešbučio laikytojas taip pat 
gimė Pskove... 

Motina dar gyva ir gyvena tame pačiame name. 
Sekmadieniais ji apsirengia tautiniais drabužiais 
su aukštu kyku, kurio kraštai iš abiejų pusių den- 
gia veidą... 

Berniūkščiai... 

Jis staiga pritilo, bet netrukus tęsė jau kitu 
tonu: 

- Mortimeris gimė fermerio šeimoje, Ohajo 
valstijoje, o verslo karjerą pradėjo San Francis- 
ke pardavinėdamas batų raištelius. Ana Gorskina 
gimė Odesoje, o jaunystę praleido Vilniuje. Ponia 

Mortimer yra škotė, kurią tėvai atsivežė į Floridą 
ankstyvoje vaikystėje. 

Ir visi jie atsidūrė Paryžiaus Dievo Motinos 
katedros paunksmėje, o štai mano tėvas ne taip 
toli tarnavo jėgeriu vienoje seniausių medžioklės 
urėdijų Luaroje. 

Megrė vėl dirstelėjo į laikrodį ir pagaliau pa- 
rodė nuotraukoje berniuką, žiūrintį į brolį suža- 
vėtomis akimis. 

— Štai šitą vaikigalį dabar turėsiu suimti! 

Jis iškratė pypkę į pakurą ir iš įpročio vos ne- 
primetė ten anglių. 

Po akimirkos teisėjas Komeljo, valydamasis 
akinius auksiniais rėmeliais, kalbėjo teismo sek- 
retoriui: 

- Ar jums neatrodo, kad Megrė pasikeitė? Jis 
man pasirodė... kaip čia paaiškinti... šiek tiek ner- 
vingas... šiek tiek... - Jis niekaip negalėjo surasti 
reikalingo žodžio, tad pagaliau nukirto: - Ir kokio 
velnio visi tie užsieniečiai suvažiuoja pas mus? 

Paskui jis ūmiu mostu prisitraukė Mortimerio 
bylą ir pradėjo diktuoti: 

- Rašykite: „Metai - tūkstantis devyni šim- 
tai...“ 


Jei inspektorius Diufuras stovėjo pasislėpęs 
toje pačioje sienos įduboje, kurioje Megrė aną lie- 
tingą rytą laukė išeinant žmogaus su lietpalčiu, 
tai tik dėl to, kad toje įkalnėn kylančioje gatvelėje 
nebuvo jokios kitos užuovėjos, o pasibaigus uolų 
papėdėje išsidėsčiusioms viloms, ji susiaurėdavo 
iki takelio, išnykstančio nušienautoje pievoje. 


Diufuras mūvėjo juodus getrus, vilkėjo siauru 
lietpalčiu su velke ir dar užsimovė jūreivišką ke- 
purę - taip puošdavosi visi žmonės Fekane; vadi- 
nasi, jis šią aprangą susipirko, kai čia atvažiavo. 

— Na, kaip?.. - paklausė Megrė, artindamasis 
prie jo iš tamsos. 

- Viskas gerai, viršininke. 

Išgirdęs tokį atsakymą, komisaras šiek tiek su- 
nerimo. 

— Kas - viskas gerai? 

— Tas žmogus nei įėjo, nei išėjo... Jei jis į Fe- 
kaną atvyko anksčiau už mane ir apsistojo viloje, 
vadinasi, ten dar tebėra... 

- Papasakok smulkiai, kas čia vyko. 

- Vakar iš ryto - nieko! Tarnaitė buvo išėju- 
si į turgų. Vakare poste mane pakeitė pareigūnas 
Bornjė. Naktį iš ten niekas neišėjo. O apie dešimtą 
valandą ten uždegė šviesą... 

— Paskui? 

- Šįryt perėmiau sargybą, o Bornjė nuėjo mie- 
goti... Jis tuoj ateis manęs pakeisti... Apie devintą 
valandą, panašiu laiku kaip vakar, tarnaitė nuėjo į 
turgų... O prieš pusvalandį išėjo jaunoji ponia... Ji 
netruks sugrįžti... Tikriausiai nusprendė ką nors 
aplankyti... 

Megrė nieko neatsakė. Jis jautė, kad sekama 
buvo ne be priekaištų. Tik kiek žmonių prireiktų, 
kad vila iš tikrųjų būtų akylai stebima? 

Trijų stebėtojų tikrai nebūtų per daug. Reikėtų 
vieną policininką priskirti prie tarnaitės, o kitą - 
prie „jaunosios ponios“, kaip ją vadino Diufuras! 

— Tai ji išėjo prieš pusvalandį? 

— Taip... Palaukite!.. Štai ir Bornjė... Dabar 
mano eilė eiti pavalgyti... Nuo pat ryto teprarijau 
vienintelį mėsainį ir visiškai sušalau kojas... 

- Eik... 

Jaunutis policijos pareigūnas Bornjė visai ne- 
seniai pradėjo dirbti kriminalinės paieškos briga- 
doje. 

— Buvau sutikęs ponią Svan... - pasakė jis. 

— Kur? Kada? 

— Krantinėje... Gal prieš porą minučių... Ji ėjo 
žemutinio molo link... 

— Viena? 

— Viena... Norėjau ją pasekti... Paskui pama- 
niau, kad Diufuras jau laukia... Tas molas niekur 
neveda, todėl ji negalėjo toli nueiti... 

— Kaip ji buvo apsirengusi? 

— Tamsiu apsiaustu... Aš gerai neįsižiūrėjau... 

— Tai aš galiu mauti? - paklausė Diufuras. 

— Aš jau tau sakiau... 

— Jei atsitiks kas nors tokio, mane įspėsite, ar 
ne? Užteks triskart paspausti skambutį prie vieš- 
bučio durų. 

Tikras idiotizmas! Megrė jau nesiklausė. Jis 
įsakė Bornjė: 

— Pasilik čia... 

O pats tučtuojau nuskubėjo Svanų vilos link ir 
vos nenutraukė nuo vartų skambučio. Jis pastebė- 
jo šviesą pirmame aukšte, kaip jau žinojo, valgo- 
majame. 

Iš vidaus išgąsdintas balsas išstenėjo: 

— Kas ten“ 

Iškart pasigirdo vaikų verksmas. 

+ - Policija!.. Atidarykite... 

Dvejonės. Žingsnių stuksenimas. 

- Greičiau atidarykite!.. 

Koridoriuje buvo tamsu. Tarpduryje Megrė te- 
galėjo išskirti boluojantį tarnaitės prijuostės lopą. 

Tarnaitė nejudėjo. Prisispaudusi nugara prie 
sienos, ji atrodė sustingusi iš siaubo. 

— Su kuo šįryt buvai susitikusi? 

- Galiu prisiekti, pone policijos pareigūne... 

Ji apsipylė ašaromis. 

— Su ponu Svanu? 

— Ne!.. Aš... Tai buvo... ponios dieveris... Jis 
paprašė, kad nuneščiau poniai laišką... 

- Kur jis buvo? 

— Priešais mėsinę... Jis manęs laukė... 

- Jis tau ir anksčiau patikėdavo tokias užduo- 
tis? 

- Ne... Niekada... Aš su juo niekur nesimaty- 
davau, išskyrus vilą. 

— Ar žinai, kur jis paskyrė poniai Svan pasi- 
matymą?.. 

- Aš nieko nežinau!.. Ponia visą dieną buvo 
susijaudinusi... Ji taip pat manęs klausinėjo, ji taip 
pat... Aš jai pasakiau tiesą, kad jis atrodo kaip 
žmogus, besiruošiantis daryti kažką blogo... Jis tik 
prisiartino prie manęs, o man jau darėsi baisu. 

Megrė staiga apsigręžė ir išėjo, net neužtren- 
kęs durų. 


XVI 
ŽMOGUS ANT U0LOS 


Policininkas Bornjė, neseniai pradėjęs tarnybą 
kriminalinėje paieškoje, labai susirūpino pamatęs, 
kaip viršininkas, net pamiršęs uždaryti vilos du- 
ris, paknopstomis kažkur lekia pro jį, o užkliudęs 
neištarė nė žodžio. 

Net du kartus jam šūktelėjo: 

— Komisare!.. Komisare!.. 

Megrė neatsigręžė. Tik po keleto minučių, kai 
atbėgo į Etreta gatvę, kurioje vaikštinėjo vos kele- 
tas praeivių, jis sulėtino žingsnį, pasuko į dešinę, 
perklampojo per krantinės purvą ir vėl bėgte pa- 
sileido molo link. 

Nubėgęs gal šimtą metrų, jis pastebėjo moters 
siluetą. Komisaras pasuko jai skersai kelio. Iškrau- 
namo tralerio vantuose degė karbido lempa. 

Jis stabtelėjo, kol moteris įeis į šviesos ratą, ir 
pamatė, koks persimainęs susijaudinusios ponios 
Svan veidas. Jos žvilgsnis kažkur klydinėjo, o eisena 


buvo greita, negrabi, lyg bristų per provėžas ir tik 
per stebuklą jose nekluptų. 

Komisaras jau ruošėsi ją užkalbinti, net priėjo 
keletą žingsnių arčiau. Bet priešakyje jis pamatė 
tuščią molą - tik ilgą juodą liniją prieblandoje, iš 
abiejų pusių daužomą putotų bangų. 

Kažkodėl ji skubėjo būtent ta linkme. Praėjus 
tralerį, toliau nebuvo matyti nė gyvos dvasios. 
Juodą nakties uždangą skvarbė tik raudonos ir ža- 
lios laivakelio ugnys. Švyturys, iškilęs virš uolų, 
kas keliolika sekundžių apšviesdavo didžiulį jūros 
plotą ir savo spinduliais nutvieksdavo uolyno at- 
šlaitę, tai pasirodančią, tai išnykstančią kaip vai- 
duoklis. 

Megrė atsitrenkė į švartavimosi knechtus ir 
netoli surado laiptelius, vedančius polių link, kur 
jį tiesiog apkurtino bangų mūša. 

Jo akys skvarbė tamsą. Iš tolumos atsklido tik 
laivo sirena, reikalaujanti atidaryti šliuzą. 

Priešais neišskiriama iš tamsos gaudė jūra. 
Miestas, jo krautuvėlės ir purvini grindiniai pasi- 
liko už nugaros. 

Komisaras žingsniavo greitai, bet vis stabtelė- 
damas ir apsižiūrėdamas aplinkui su vis augančiu 
nerimu. 


Nors jis nepažinojo vietovės, bet apsuko lanks- 
tą, norėdamas sutrumpinti kelią. Laipteliai po- 
liuose nuvedė jį semaforo papėdės link, ten gulėjo 
trys didžiuliai juodi rutuliai, kuriuos jis nevalin- 
gai suskaičiavo. 


Šiek tiek toliau jis pasilenkė pasižvalgyti per 
parapetą virš baltų putų valkų, besidraikančių 
tarp uolų kyšulių. 

Skrybėlę jam nuplėšė vėjas. Dar bandė ją pa- 
gauti, bet ji vis vien nuskriejo į jūrą. 

Šaižiai klykė žuvėdros, kartais baltas sparnas 
išryškėdavo tamsumoje. 

Gal niekas neatėjo į pasimatymą su ponia 
Svan? Gal jį paskyręs Žmogus jau spėjo nueiti savo 
keliais? Gal jis jau miręs? 

Megrė nenustygo vietoje, įsitikinęs, kad viskas 
tėra keleto minučių reikalas. 

Jis nuskubėjo iki žaliojo žibinto, apėjo iš visų 
pusių jį remiantį geležinių strypų aptvarą. 

Nė gyvos dvasios! Tik bangos, viena po kitos 
šturmuojančios dambą, iš pradžių stojančios pies- 
tu, paskui klumpančios ir sprunkančios atgal į nu- 
sidriekusią baltuojančią pragarmę, kad iškart vėl 
sugrįžtų su nauja jėga. 

Vien nutrūkstamas vienas į kitą daužomų rie- 
dulių bildesys. Blankus jau ištuštėjusio kazino 
kontūras tolumoje. 

Megrė čia ieškojo žmogaus! 

Jis apsisuko atgal ir leidosi tamsoje vaikštinėti 
po paplūdimį tarp akmenų, primenančių išvešėju- 
sias baisingos išvaizdos milžiniškas bulves. 

Komisaras atsidūrė palei pat bangas. Purslai 
tiško jam į veidą. 

Tik tada jis pastebėjo, kad jau prasideda atos- 
lūgis ir molą juosia iš vandens išlindusi grandinė 
juodų uolų, tarp kurių burbuliuoja vanduo. 

Matyt, įvyko stebuklas, kad Megrė pavyko ten 
pastebėti žmogų. Iš pradžių jis jam pasirodė kaip 
neapibūdinamas daiktas, lyg sunkiai atskiriamas 
šešėlis tarp kitų šešėlių. 
prieš kurią bangos išdidžiausiai šiaušdavo keteras 
ir ištikšdavo smulkiausiais pursleliais. 

Ten judėjo kažkas gyva... 

Megrė, kad ten nusikapstytų, turėjo vargais 
negalais prasisprausti tarp polių, laikančių laipte- 
lius, kuriais jis karstėsi prieš keletą minučių. 

Akmuo buvo aplipęs dumbliais. Batai slysčio- 
jo. Čia buvo girdėti daugiabalsis ošimas, lyg pa- 
plūdimiu galvotrūkčiais lakstytų šimtinės krabų, 
lyg sproginėtų oro burbulai ar kas nors traiškytų 
kokias jūrų uogas, lyg virpčiotų plika akimi ne- 
pastebimi iki pusės tašo aukščio prilipę molius- 
kai. 

Megrė koja slystelėjo, ir jis iki kelių murktelė- 
jo į vandenį. 

Žmogaus jau nebesimatė, bet komisaras ėjo 
teisinga kryptimi. 

Anas galėjo užkopti į tokią vietą tik tokiu 
metu, kai jūra plytėjo kur kas žemiau, nes komisa- 
rą staiga sustabdė gal dviejų metrų pločio vandens 
ruožas. Dešine koja jis pamatavo gylį, bet vos sta- 
čia galva neįlėkė į vandenį. 

Pagaliau jis užsikabino rankomis už išorinių 
polių atramų ir šitaip įveikė kliūtį. 

Geriausia, jei tokiomis akimirkomis tavęs nie- 
kas nemato. 

Nes tenka atlikti akrobatinius judesius, ku- 
riems esi visai nepasiruošęs. Ir kaip bet kuriam 
prastam akrobatui, viskas akimirksniu gali nueiti 
perniek. Kitaip tariant, stumiesi į priekį tik per 
sunkų triūsą. Nukrenti ir vėl telki jėgas. Taip ir 
maskatuoji - joks čia grožis, jokia garbė. 

Megrė įsidrėskė skruostą, bet paskui taip ir 
negalėjo prisiminti, ar susižeidė pilvu nudribęs 
ant uolų, ar užkabinęs įkaltą į polius vinį. 

Jis vėl pamatė žmogų, bet jau netikėjo savo 
akimis, nes jis visiškai nejudėjo ir atrodė kaip pa- 
prasčiausia uolos atplaiša, kurią iš tolo gali supai- 
nioti su Žmogaus figūra. 

Dar šiek tiek paėjėjus vanduo pradėjo tešken- 
tis aukščiau kelių. Nekoks iš jo būtų jūreivis. 

Jau nesąmoningai, jis metėsi į priekį. 

Šitaip jis pagaliau nusigavo iki uolų, tarp ku- 
rių stovėjo žmogus. Per metrą aukščiau jo. Už ke- 
liolikos žingsnių. 

Dabar jam net nešovė mintis išsitraukti nie- 
kam nenaudingą revolverį, jis tik pirštų galais 
sėlino artyn ir statė kojas, kur pavykdavo padėti 
pėdą, o riedančių iš po kojų žemyn akmenų bils- 
mas liejosi su atoslūgio ošimu. 

Paskui jis, nė nesiruošęs, puolė tą sustingusią 
figūrą - iš užnugario apsivyniojo rankomis vyro 
kaklą ir parbloškė jį ant žemės. 

Abu priešininkai vos nenuslydo žemyn, su- 
griebti didžiulės bangos, plūstelėjusios tarp šių 
uolų. Kad taip neatsitiko, išgelbėjo paprasčiausias 
atsitiktinumas. 

Dešimt kartų bandytum padaryti tą patį, ir 
kaskart prastai baigtųsi. 

Vyras, nors ir nematė užpuoliko, stengėsi išsi- 
sukti kaip ungurys. Jo galva buvo prispausta, tik 
kūnas raitėsi į visas puses, ir tokioje padėtyje jam 
teko įdėti antžmogiškų pastangų. 

Megrė net nebandė jo staigiai prismaugti. Jis 
tik stengėsi jį po truputį neutralizuoti, todėl bato 
smaigaliu jam teko įsikabinti už paskutinio polio. 
Dabar ta viena koja turėjo išlaikyti juos abu. 

Megrė priešininkas gynėsi labai trumpai. Tai 
buvo tik spontaniškas, veikiau gyvuliškas atsakas. 

Vos tik jis gavo laiko pagalvoti ir bent jau pa- 
matė Megrė, kone besiliečiantį galva prie jo veido, 
iškart nurimo. 

Pamirksėjęs jis parodė ženklą, kad pasiduo- 
da, ir kai Megrė nustojo jam spausti gerklę, plačiu 
mostu parodė kunkuliuojančią jūrą ir dar ne visai 
atgavęs balsą sumurmėjo: 

— Reikia būti atsargesniam... 


- Gal norėtumėte pasikalbėti, Hansai Johan- 
sonai? - paklausė Megrė, kabindamasis nagais į 
slidžius dumblius. 

Vėliau jis prisipažino, kad priešininkas tuo 
metu galėjo jį paprasčiausiai nuspirti į jūrą. 

Tam tereikėjo nepraleisti akimirkos, tačiau Jo- 
hansonas, pritūpęs prie pirmojo polio, tokia proga 
nepasinaudojo. 

Vėliau Megrė taip pat labai sąžiningai prisi- 
pažino, kad besiropšdamas per kriaušį, turėjo įsi- 
tverti suimtajam už kojų. 

Paskui abu netardami nė žodžio pasuko keliu 
atgal. Kaip tik prasidėjo potvynis. Už keleto žings- 
nių nuo pakrantės juos atkirto ta pati vandens 
valka, neseniai stojusi skersai kelio komisarui, tik 
dabar ji atrodė kur kas gilesnė. 

Latvis žengė į vandenį pirmas, bet už trijų 
metrų paslydo, taškydamasis ir spjaudydamasis 
paniro iki juosmens. 

Megrė taip pat šoko į vandenį. Besimurdyda- 
mas vandenyje komisaras net užsimerkė, nes jam 
pasirodė, kad neužteks jėgų išsilaikyti paviršiuje 
su tokiu savo svoriu. 

Pagaliau abu vyrai, nusikamavę ir šlaputėliai, 
išsikapstė į paplūdimį ir įsitaisė tarp riedulių. 

— Ji viską pasakė? - paklausė Latvis tokiu be- 
jausmiu balsu, kad, atrodė, prakalbo miręs žmogus. 

Megrė galėjo ir sumeluoti. 

Bet jam pasirodė geriau, jei bus atviresnis. 

- Ji nieko nepasakė... Bet aš ir taip žinau... 

Ilgiau jie čia pasilikti negalėjo. Nuo žvarbaus 
vėjo permirkę drabužiai pasidarė tarytum ledo 
kompresai. Latvis pirmas pradėjo kalenti danti- 
mis. Blankioje mėnesienoje Megrė sugebėjo paste- 
bėti, kad jo lūpos jau pamėlynavo nuo šalčio. 

Jis buvo be ūsų. Į Megrė žvelgė nepaliaujamai 
nerimo kamuojamas Fiodoro Jurjevičiaus veidas, 
tas pats berniuko iš Pskovo, akimis rijusio brolį, 
veidas. Tik jo drumzlinose akyse buvo sustingusi 
žiauri išraiška. 

Už jų, šiek tiek dešiniau, plytėjo uolynai, tarp 
kurių žėravo keletas taškelių, - tai buvo vilos, o 
vienoje gyveno ponia Svan. 

Kai švyturio spinduliai lyg dailininko teptukas 
praslysdavo uolynu, jame tarytum drobėje išryš- 
kėdavo stogas, po kuriuo glaudėsi ir ji, ir jos dve- 
jetas vaikų, ir ta dėl visko įsibaiminusi tarnaitė. 

— Eime... - tarė Megrė. 

— Į komisariatą? 

Latvio balsas skambėjo nuolankiai, bemaž 
abejingai. 

— Ne. 


Megrė žinojo tik vieną uosto viešbutį - „Pas 
Leoną, ir taip pat prisiminė, kad ten yra atskiras 
įėjimas, pro kurį tik vasarą vaikščiodavo tie kele- 
tas atostogautojų, atvažiuojančių į Fekaną. Durys 
atsiverdavo į kambarį, atostogų sezonu paverstą į 
abejotino komforto valgomąją salę. 

O žiemą Žvejai, užeinantys čia išgerti stikliuko 
ir užkąsti austrėmis ar silke, sutilpdavo bendroje 
kavinės salėje. 

Net nepasibeldęs, Megrė stumtelėjo tas duris. 
Kartu su palydovu jis atsidūrė tamsiame valgoma- 
jame, paskui atklydo į virtuvę ir ten taip išgąsdi- 
no prie puodų besikuičiančią tarnaitę, kad ši net 
suriko. 

- Pašauk šeimininką... 

Ji, negalėdama net pakrutėti, ėmė šaukti: 

— Pone Leonai! Pone Leonai!.. 

- Kambarį... - pasakė Megrė, kai pasirodė po- 
nas Leonas. 

— Pone Megrė!.. Esate kiaurai peršlapęs... Ne- 
jaugi jūs?.. 

- Kambarį, greitai!.. 

- Bet kambariai dabar nekūrenami!.. O vienos 
šildynės vis vien neužteks... 

— Bet tikriausiai turėsite porą chalatų? 

- Suprantama... Jie mano... tad... 

Iki komisaro ūgio jam trūko net trijų galvų! 

- Atneškite juos čia! 

Jie užkopė stačiais laiptais su itin mįslingais 
posūkiais. Kambarys pasirodė švarus. Ponas Leo- 
nas pats uždarė langines ir pasiūlė: 

— Taurę grogo, ar ne?.. Ir užkrimsti!.. 

- Tr tą... Bet pirmiausia chalatus... - Megrė 
jautė, kad tuoj susirgs nuo peršalimo. Sužeista 
krūtinės pusė buvo lyg užšaldyta. 

Tarp jų keletą minučių tvyrojo nesivaržymo 
nuotaika, būdinga to paties kambario gyvento- 
jams. Jie vienas kito akivaizdoje nusirengė. O rū- 
pestinga pono Leono ranka pro durų plyšį ištiesė 
chalatus. 

- Duokite man didesnį! - tarė komisaras. 

Latvis juos palygino. 

Ištiesęs kambario bendrui drabužį pastebėjo 
permirkusį tvarstį, ir jo veidas nervingai virpte- 
lėjo. 

— Tai rimta? 

— Artimiausiomis dienomis išoperuos porą ar 
trejetą šonkaulių... 

Po šių žodžių įsivyravo tyla. Tik ponas Leonas 
už durų pagaliau ją nutraukė šūktelėjęs: 

- Ar viskas gerai? 

- Įeikite! 

Megrė chalatas vos siekė kelius, iš po jo kyšojo 
storos apžėlusios blauzdos. 


169 


O Latvis, menkutis ir išblyškęs, šviesiaplaukis 
moteriškomis kulkšnimis, su ta apranga atrodė 
elegantiškai, kaip cirko klounas. 

— Tuoj atneš grogą! Aš padžiausiu jūsų drabu- 
Žius, gerai“ 

Ponas Leonas, surankiojęs abi krūvas šlapių ir 
varvančių skudurų, šūktelėjo nuo viršutinės laiptų 
aikštelės: 

- Ei, Anriete, kaip ten grogas?.. 

Paskui jis vėl sugrįžo ir paprašė: 

- Tik pernelyg garsiai nekalbėkite... Gretima- 
me kambaryje apsistojęs prekybos agentas iš Hav- 
ro... Jam penktą valandą ryto traukinys... 


XVII 
BUTELIS ROMO 


Tikriausiai perdėtume teigdami, kad tarp polici- 
ninkų ir tų, iš kurių jie siekia išgauti prisipažini- 
mą, dažnai susiklosto bičiuliški santykiai. 

Vis dėlto beveik visada tarp policininko ir 
nusikaltėlio, jei šis ne koks nors bukas galvijas, 
atsiranda savotiškas artumas. Taip atsitinka, su- 
prantama, dėl to, kad ištisas savaites, kai kada ir 
mėnesius, policininkas ir piktadarys tegalvoja vie- 
nas apie kitą. 

Tyrėjas pasineria į tolimiausią nusikaltėlio 
praeitį, kad nuspėtų jo mintis, numatytų kiekvie- 
ną menkiausią jo judesį. 

Ir vienas, ir kitas šiame žaidime rizikuoja savo 
kailiu. Kai jie pagaliau susitinka, tokiomis drama- 
tiškomis aplinkybėmis abejingam mandagumui, 
viešpataujančiam kasdieniuose žmonių santykiuo- 
se, paprasčiausiai nelieka vietos. 

Pasitaikė sutikti policijos inspektorių, kurie, 
įdėję daug vargo sulaikydami piktadarį, pajunta 

jam simpatiją ir lanko jį kalėjime, net dvasiškai 
palaiko lydėdami ant ešafoto. 

Tai nors iš dalies paaiškina šios istorijos vei- 
kėjų tarpusavio dėmesį, kai jie įsikūrė tame pa- 
čiame kambaryje. Viešbutininkas atnešė šildyklę, 
prikrautą žarijų, o virdulyje kunkuliavo vanduo. 
Šalia, tarp poros stiklinių ir cukrinės, stiebėsi 
aukštas butelis romo. 

Abudu buvo sužvarbę. Įsitūloję į pasiskolintus 
chalatus, jie tik lenkėsi arčiau to menkučio šildy- 
mo prietaiso, kuris niekaip neįstengė jų sušildyti. 

Jų laikysenoje atsirado kareivinių laisvumo ir 
atsainumo, būdingo žmonėms, kuriems bent jau 
šiuo metu nerūpi socialinės padėties skirtumai. 

Galbūt paprasčiausiai dėl to, kad juodu buvo 
mirtinai sušalę? O labiausiai tikėtina, kad abu 
tada jautėsi pernelyg nuo visko pavargę. 

Su tuo jau baigta! Apie tai net nereikėjo kalbė- 
ti - viskas aišku ir be kalbų! 

Taigi, jie jau galėjo atsipūsti patogiau atsilošę 
kėdėse, ištiesti rankas arčiau karšto virdulio ir ro- 
miais žvilgsniais žiūrėti į melsvo emalio krosnelę, 
sutvirtinusią jų taikos sutartį. 

Latvis ilgai nedelsdamas paėmė butelį romo ir 
įgudusiais judesiais paruošė grogą. 

Megrė išgėrė keletą gurkšnelių ir paklausė: 

— Tai jūs norėjote ją nužudyti? 

Atsakymas pasigirdo tučtuojau, lygiai toks pat 
paprastas. 

— Man neužteko ryžto. 

Tik veidas net persikreipė nuo nervinių trau- 
kulių, kankinančių be atvangos. 

Jo akys ėmė tankiai mirksėti, lūpų kampučiai 
trūkčiojo tai vieną, tai į kitą pusę, o šnervės vir- 
pėjo. 

Lyg valingas ir protingas Peterso veidas būtų 
suvis išsitrynęs. 

Tą veidą nugvelbė rusas, valkata, nuolat ka- 
muojamas nervinių krizių, bet Megrė stengėsi to 
nematyti. 


Todėl jis ir nepastebėjo, kaip pašnekovo ranka 
pagriebė romo butelį. Jis prisipildė stiklinę, išgėrė 
ją vienu mauku ir jo akys sublizgo. 

— Ar Petersas buvo jos vyras?.. Juk jis ir Olafas 
Svanas - tai vienas ir tas pats Žmogus, ar ne“ 

Latvis, nebenustygdamas vietoje, atsikėlė ir 
ėmė dairytis cigarečių, o neradęs susikrimto. Pra- 
eidamas pro stalą, kur stovėjo šildyklė, jis dar įsi- 
pylė romo. 

- Ne nuo to reikia pradėti! - tarė jis. Paskui, 
žiūrėdamas į pašnekovą, pridūrė: - Betgi jūs iš es- 
mės viską žinote, arba beveik viską? 

— Du broliai iš Pskovo... Rodos, dvyniai? Jūs 
esate Hansas, taip žavėjęsis broliu ir visiškai jam 
atsidavęs... 

- Kai mudu buvome visai mažiukai, jam bū- 
davo smagu elgtis su manimi kaip su tarnu... Ir ne 
vien, kai likdavome vieni, bet matant draugams... 
Jis net nesakydavo tarnas, o vadindavo vergu... Ži- 
nojo, kad man tai malonu... Kodėl man tai buvo 
malonu, iki šiol negaliu pasakyti... Į viską žiūrėjau 
jo akimis... Leisčiausi užmušamas dėl jo... Kai, jau 
vėliau... 

— Kai vėliau?.. 

Traukuliai veide. Mirksėjimas akimis. Gurkš- 
nis romo. Gūžtelėjimas pečiais, lyg tartų: „Paga- 
liau, koks skirtumas...“ 

Jau dusliu balsu prabilo: 

— Vėliau, kai pamilau moterį, maniau, kad ne- 
sugebėsiu būti jam taip atsidavęs... Kur tau!.. Aš 
mylėjau Petersą kaip nežinia ką!.. Mušdavausi su 
draugais, kurie nenorėdavo pripažinti jo pranašu- 
mo, o būdamas pats silpniausias, paprastai gauda- 
vau į kailį, tik smūgius priimdavau su džiaugsmu. 

- Tokia vieno įtaka kitam dažnai pasitaiko 
tarp dvynių, - pastebėjo Megrė, ruošdamas antrą 
grogą. - Leisite man akimirkai pasitraukti? 

Jis nuėjo iki durų ir šūktelėjo Leonui, kad at- 
neštų jo pypkę, likusią drabužiuose, bei tabako. 
Latvis įsiterpė: 

— Gal ir man cigarečių paprašytumėte? 

- Ir cigarečių, šeimininke... „Melsvų'! 

Tada jis grįžo į savo vietą. Abu tylėdami laukė, 
kol tarnaitė atneš, ko jie prašė, ir pasitrauks. 

— Jūs kartu studijavote Tartu universitete... — 
vėl prabilo Megrė. 

Pašnekovas vis negalėjo nustygti vietoje. Kan- 
džiojo cigaretę, spjaudė tabako nuotrupas, zujo po 
kambarį, pagriebė nuo židinio vazą ir perstatė ki- 
tur, o kalbėjo vis karštligiškiau: 

— Štai ten viskas ir prasidėjo, taip! Brolis buvo 
geriausias studentas. Jį gyrė visi dėstytojai. O 
mokslo draugai pripažino jo pranašumą. Jis netgi 
buvo išrinktas jauniausiu per visą istoriją „Uga- 
los“ prezidentu. 


Mes visi maldavomės po smukles ir mauk- 
davome alų. Aš ypač! Nežinau, kodėl taip anksti 
pradėjau gerti. Negalėčiau paaiškinti. Apskritai aš 
visą laiką gėriau. 

Manau, dėl to, kad po kelių stikliukų matyda- 
vau pasaulį tokį, kokį norėdavau įsivaizduoti, ir 
vaidindavau jame labai svarbų vaidmenį... 

Petersas elgėsi su manimi tiesiog žiauriai. Ne- 
vadino kitaip, tik „šlykščiu rusu“. Jūs vis tiek to 
nesuprasite. Mūsų senelė iš motinos pusės buvo 
rusė. O pas mus rusai, ypač po pasaulinio karo, 
laikyti tinginiais, girtuokliais ir svajotojais. 

Tais laikais vis plykstelėdavo maištai, sukurs- 
tyti komunistų. O brolis vadovavo „Ugalos kor- 
poracijai. Jis su šalininkais prisipirko kareivinėse 
ginklų ir įsivėlė į gatvių mūšius. 

O aš išsigandau... Ką aš galėjau padaryti... Jei 
aš paprasčiausiai bijojau... Todėl nedrįsau eiti su 
jais... Pasilikau smuklėje, kurioje net langinės buvo 
nuleistos, ir, kol tęsėsi neramumai, aš ten gėriau... 

Maniau, kad man lemta tapti tokiu didžiu dra- 
maturgu kaip Čechovas, kurio kūrinius mokėjau 
atmintinai. Petersas tik nusikvatodavo: „Tu?.. Tu 
visą laiką liksi toks pat nevykėlis!“ Štai ką jis man 
pranašavo. 

Ištisus metus tęsėsi neramumai, vis kildavo 
maištų, ir gyvenimas visiškai išsimušė iš vėžių. 
Palaikyti tvarkai kariuomenės jau neužteko, tad 
piliečiai užsirašinėjo į savanorių būrius, kad ap- 
gintų miestą. 

Brolis, vadovaujantis „Ugalai“, tapo tokia svarbia 
asmenybe, kad su juo skaitėsi rimčiausi politikai. Jis 

dar neskuto barzdos, o jau kalbėta, kad kada nors 
taps nepriklausomos Estijos prezidentu. 

Pagaliau tvarka buvo atkurta, bet staiga nu- 
griaudėjo skandalas, kurį vargiai pavyko užslo- 
pinti. Tikrinant sąskaitas paaiškėjo, kad Petersas 
naudodavosi „Ugalos“ korporacija siekdamas pa- 
sipelnyti. 

Būdamas daugelio komitetų narys, jis klasto- 
davo visus parašus. 

Taigi, jam teko palikti tėvynę. Iš pradžių jis iš- 
vyko į Berlyną ir iš ten man parašė, kad aš pas jį 
atvažiuočiau. 

Taip mes pradėjome sukčiauti kartu. 


Megrė stebėjo karštligiškai pagyvėjusį Latvio 
veidą. 

— Kas klastodavo dokumentus? 

— Petersas mane išmokė suklastoti bet kurį pa- 
rašą, užrašė į chemijos kursus... Jis apgyvendino 
mane mažame kambarėlyje ir duodavo vos du 
šimtus markių per mėnesį... O pats jau po kelių 
savaičių nusipirko automobilį, kuriuo važinėda- 
vosi su savo meilužėmis... 

Dažniausiai „plaudavome“ banko čekius... Pa- 
imdavau dešimties markių čekį ir prirašydavau 
nulių, kad išeitų dešimt tūkstančių, o Petersas pa- 
leisdavo juos į apyvartą Šveicarijoje, Olandijoje, 
kartą net Ispanijoje... 

Aš daug gėriau. Jis mane niekino, labai blo- 
gai su manimi elgėsi. Vieną dieną jo vos nesuėmė 
dėl mano kaltės, nes gana prastai pavyko padirbti 
čekį. 

Jis primušė mane lazda... 

Ir aš nieko nesakiau! Tebedievinau jį... Net 
nežinau, kodėl... Apskritai juo visi susižavėdavo... 
Vienu metu jis galėjo, jei tik būtų panorėjęs, vesti 
Reicho ministro dukterį... 

Dėl to nevykusiai padirbto čekio turėjome iš- 
vykti į Prancūziją, ir aš iš pradžių gyvenau Medi- 
cinos Mokyklos gatvėje... 

Petersas jau dirbo ne vienas. Jis susidėjo su 
įvairiausiomis tarptautinėmis gaujomis... Daug 
važinėdavo į užsienį, ir jam vis rečiau prireikdavo 
mano paslaugų... Tik keletą kartų, kad padirbčiau 
kai kuriuos dokumentus, nes toje srityje buvau la- 
bai įgudęs... 

Jis man duodavo labai mažai pinigų... 

Nuolat kartodavo: „Tu esi tinkamas vien gir- 
tuokliauti, šlykštus ruse!“ 

Vieną dieną jis pareiškė vykstąs į Ameriką 
imtis kažkokios milžiniškos aferos, kad taptų mi- 
lijardieriumi. Jis liepė man įsikurti provincijoje, 
nes Paryžiuje imigracijos tarnybos policija mane 
jau daugelį kartų kvietusi į apklausas. „Viskas, ko 
iš tavęs reikalauju, kad ramiai tupėtum!.. Tai nėra 
per daug, ar ne?" 

Tada jis man užsakė pagaminti daugybę netik- 
rų pasų, ir aš jam viską perdaviau. 

Persikėliau gyventi į Havrą... 

— Ten jūs sutikote tą, kuri vėliau tapo ponia 
Svan... 

— Ji vardu Berta... 

Tyla. Buvo matyti, kaip pučiasi Latvio Adomo 
obuolys. Pagaliau jis pratrūko: 


177 


— Tada dar jaučiau troškimą pagaliau kuo nors 
tapti!.. Ji dirbo kasininke viešbutyje, kuriame gy- 
venau... Ji visą laiką matydavo, kaip aš kasdien 
grįžtu girtas... Ir mane bardavo... 

Ji buvo visai jaunutė, bet rimta. Žiūrėdamas į 
ją, imdavau galvoti apie šeimos židinį, vaikus... 

Kartą vakare ji man kaip visuomet skaitė mo- 
ralus, o aš nebuvau smarkiai prisigėręs, tad apsi- 
verkiau jos glėbyje ir prisiekiau, pats tuo tikėda- 
mas, kad tapsiu kitu žmogumi... 

Maniau, kad ištesėsiu žodį. Kaip man nuo vis- 
ko buvo šlykštu! Man jau skersai gerklės stovėjo 
tas valkatavimas!.. 

Tai truko beveik mėnesį... Tik pagalvokite, 
kaip tai kvaila!.. Sekmadieniais mudu lankydavo- 
mės koncertuose... Buvo ruduo... Grįždavome pro 
uostą, žiūrėdavome į laivus... 

Mes nekalbėdavome apie meilę... Ji sakydavo, 
kad man yra tik draugė... Bet aš žinojau, kad vieną 
gražią dieną... 

Ak! Taip... Vieną gražią dieną sugrįžo brolis... 
Jam iškart manęs prireikė... Jis atsivežė visą laga- 
minėlį čekių, kuriuos turėjau suklastoti... Paklaus- 
tum, kur jis tiek jų prirankiojo!.. Tai buvo visų 
stambiausių pasaulio bankų čekiai... 

Pagal esamas aplinkybes, jis tapo jūrų karinin- 
ku ir pasivadino Olafu Svanu... 

Brolis apsistojo tame pačiame viešbutyje, ku- 
riame gyvenau... Ištisas savaites aš klastojau tuos 
čekius - juk tai toks kruopštus darbas, - ojis lakstė 
po visus pakrantės uostus ir supirkinėjo laivus... 

Jo naujoji afera stūmėsi į priekį. Jis man pa- 
aiškino, kad susitarė su labai žymiu amerikiečių 
investuotoju, kurio vaidmuo, suprantama, toje 
avantiūroje turėjo būti įslaptintas. 

Buvo siekiama vienose rankose sutelkti įtaką 
visoms didžiosioms tarptautinėms gaujoms. 

Su alkoholio kontrabandininkais jau buvo pa- 
vykę... Teliko apsirūpinti nedidelio tonažo laivais 
alkoholiui gabenti... 

Bet ar verta pasakoti toliau? Petersas uždraudė 
man gerti, kad priverstų dirbti... Gyvenau uždary- 
tas savo kambarėlyje, apsikrovęs laikrodininko lu- 
pomis, apsistatęs rūgščių buteliukais, apsidėliojęs 
įvairiausių rūšių plunksnomis ir rašalais, turėjau 
netgi kilnojamas spausdinimo stakles... 

Vieną dieną su reikalu užėjau pas brolį. 

Užtikau Bertą jo glėbyje. 

Jis nervingai pagriebė butelį, kur buvo likę ke- 
letas šlakelių romo, ir vienu mauku viską ištušti- 
no. 

- Tuomet aš išvažiavau! - užbaigė kimiu bal- 
su. - Daugiau nebeturėjau ką daryti. Aš išvažia- 
vau... Paprasčiausiai nusipirkau bilietą į traukinį. 
Paskui per dienas slampinėjau po Paryžiaus bis- 
tro... Galiausiai vienąkart atsidūriau Sicilijos Ka- 
raliaus gatvėje, girtut girtutėlis ir jau sunkus li- 
gonis! 


XVIII 
ŠEIMINIS HANSO GYVENIMAS 


— Matyt, moterims sugebu kelti vien gailestį. 
Kai prabudau, išvydau tokią žydę, kuri mane slau- 
gė... Ji taip pat įsikalė į galvą, kad mane atpratins 
gerti! Elgėsi su manimi lyg su vaiku, kaip ir ana!.. 

Jis nusikvatojo. Bet akys buvo sudrėkusios. 
Tiesiog privargdavai stebėdamas jo nuotaikų per- 
mainas, kintančias veido išraiškas. 

— Tik šita mane ištvėrė. O Petersas... Supranta- 
ma, ne šiaip sau esame dvyniai, kažkas tarp mūsų 
turėjo būti bendro... 

Aš jau jums sakiau, kad jis galėjo vesti vokietę 
iš aukštuomenės... Kur tau! Ne... Šiek tiek vėliau 
jis vedė Bertą, kai ji persikėlė gyventi kitur ir pra- 
dėjo dirbti Fekane... Jis jai nesakė tiesos... Aš vis- 
ką suprantu! Matote, poreikis turėti švarų, ramų 
kampelį... Ji jam prigimdė vaikų!.. 

Latviui to jau buvo per daug! Jam užėmė žadą. 
Akyse sublizgo ašaros, bet jos akimirksniu išdžiū- 
vo, lyg vokai būtų įkaitę iki raudonumo. 


— Jai iki šiol atrodo, kad ištekėjo už tikro to- 
limojo plaukiojimo kapitono... Jis retkarčiais at- 
važiuodavo praleisti su ja ir vaikais keletą dienų, 
kartais mėnesį... 

O aš niekaip negalėjau atsikratyti tos kitos, 
Anos... Velnias žino, kodėl ji mane taip mylėjo... 
Bet kad mylėjo, tai tikrai... O aš su ja elgiausi, kaip 
brolis visą gyvenimą su manimi... Aš ją įžeidinėda- 
vau... Be perstojo žemindavau... Kai prisigerdavau, 
ji verkdavo... O aš gėriau, tyčia!.. Netgi pradėjau rū- 
kyti opiumą ir vartoti visą kitą bjaurastį... Tyčia!.. 

Paskui aš susirgdavau, ir ji mane ištisomis sa- 
vaitėmis slaugydavo... Pagaliau baigdavosi tuo, 
kad daužydavau... 

Jis su pasibjaurėjimu bakstelėjo pirštu į save. 
Maldavo: 

- Ar negalėtumėte paprašyti, kad atneštų iš- 
gerti? 

Megrė ilgai nedvejojęs šūktelėjo į laiptinę: 

— Romo! 

Latvis net nepadėkojo. 

— Kartkartėmis aš pabėgdavau, važiuodavau į 
Fekaną, bastydavausi aplink vilą, kurioje gyveno 
Berta... Paskui pamačiau ją stumiančią vežimėlį su 
pirmagimiu... 

Petersas buvo priverstas pripažinti, kad esu jo 
brolis, nes buvome tokie panašūs... 

Dėl to man vis kildavo nedorų minčių... Kai 
dar buvome vaikai, aš įsimiklinau pamėgdžioti 
Peterso elgseną, nes labai juo žavėjausi... Trum- 
pai tariant, vieną dieną apsirengiau kaip jis ir ten 
nuėjau... Tarnaitė viską priėmė už gryną pinigą... 


Bet vos spėjau peržengti slenkstį, pasirodė vaikas 
ir sušuko: „Tėti!“ Koks gi aš mulkis! Aš iškart spru- 
kau. Bet visa tai smarkiai įstrigo man į galvą... 

Petersas retkarčiais dar susitikdavo su mani- 
mi... Kai prireikdavo, kad padirbčiau dokumen- 
tus... Ir aš padirbinėdavau! Kodėl? Juk aš jo ne- 
kenčiau! Bet negalėjau atsispirti jo valiai... 

Jis žarstė milijonus, lankėsi turtuolių rūmuose 
ir salonuose... Du kartus jį suėmė, bet jis išsisuko... 
Man niekada nerūpėjo jo organizacijos reikalai, betgi 
jūs ne prasčiau už mane suprantate, kokie ten daly- 
kai. Kai jis veikė vienas ar su saujele bendrininkų, 
niekuomet neužsiimdavo plataus užmojo aferomis... 

Bet Mortimeris, su kuriuo neseniai ir aš su- 
sipažinau, gana greitai jį įvertino... Mano brolis 
buvo sumanus ir tikras akiplėša, todėl, galima sa- 
kyti, genijus. O anas reiškėsi plačiausios veiklos 
sferose ir visuomenėje buvo pelnęs garbingo žmo- 
gaus reputaciją... Petersas stengėsi į savo organi- 
zaciją įtraukti visus stambaus masto sukčius, su- 
planuodavo aferas... O Mortimeris buvo visos tos 
aferistų šutvės bankininkas... 

Man buvo visiškai tas pats... Kaip kadaise sa- 
kydavo brolis, kai dar studijavau Tartu universi- 
tete, aš esu nevykėlis... Kaip ir visi nevykėliai, aš 
gėriau, kad lengviau praeitų nusivylimo periodas 
ir pajusčiau polėkį... 

Vienintelis gelbėjimo ratas, galėjęs tarp tų sū- 
kurių išlaikyti mane virš vandens, buvo Berta. Jei 
dabar būčiau paklaustas, kodėl, atsakyčiau, kad 
tada vienintelį kartą gyvenime pajutau ramios ir 
laimingos užuovėjos galimybę... 


Nelaimei, praėjusį mėnesį vėl apsilankiau pas 
ją... Berta ėmė žerti patarimus... Ir pridūrė: „Kodėl 
gi jums nepasekus brolio pavyzdžiu?..“ Tada man 
netikėtai šovė mintis... Nesuprantu, kodėl man tai 
neatėjo į galvą anksčiau... Juk aš galiu tapti pačiu 
Petersu, kada tik panorėsiu! 

Po keleto dienų jis man parašė, kad atvažiuos 
į Prancūziją ir jam prireiks mano paslaugų. Nu- 
važiavau jo pasitikti į Briuselį. Įlipau į traukinį iš 
gretimo perono ir, pasislėpęs lagaminų skyriuje, 
tykojau, kol pamačiau, kaip jis atsikėlė ir nuėjo į 
tualetą. Aš išdygau prieš jį. 

Nužudžiau jį! Bet man teko išmaukti visą litrą 
belgiškos kadaginės. Sunkiausia buvo jį nurengti, 
paskui pervilkti mano drabužiais... 


Megrė dar niekados nebuvo matęs, kad kas 
nors gertų taip godžiai, lyg mirtinai ištroškęs. 

— Kai pirmą kartą su Mortimeriu susitikote 
„Mažestike“, ar jis ką nors įtarė? 

— Manau, kad taip. Bet tai buvo tik labai mig- 
loti įtarimai. Tuo metu tegalvojau apie viena - su- 
sitikti su Berta... 

Tenorėjau jai pasakyti tiesą... Atvirai tariant, 
nejaučiau sąžinės priekaištų, bet vis dėlto pasi- 
naudoti nusikaltimo vaisiais nesugebėjau... Pe- 
terso lagaminuose radau įvairiausių drabužių... 
Apsirengiau valkata, kaip buvau įpratęs... Išėjau iš 
viešbučio pro kiemo duris... Jaučiau, jog Morti- 
meris mane seka, ir porą valandų teko pavargti, 
kad sumėtyčiau pėdas... Tada susiradau taksi ir 
paprašiau nuvežti mane į Fekaną... 

Man atvažiavus, Berta apie tai, kas įvyko, nič- 
nieko nežinojo. Stovėjau prieš ją, ji mane klausi- 
nėjo, o man neužteko ryžto prisipažinti. Kaip tik 
tuo metu pasirodėte jūs... Pamačiau jus pro langą... 
Paaiškinau Bertai, kad manęs ieško dėl vagystės, ir 
paprašiau jos paslėpti. Kai jūs išėjote, ji man pasa- 
kė: „Keliaukite kuo greičiau! Jūs suteršėte savo bro- 
lio namus...“ Nuostabu! Štai ką ji man pasakė! Ir aš 
išėjau! Į Paryžių parvažiavome kartu su jumis... 

Vėl grįžau pas Aną... Suprantama, pavydo sce- 
na!.. Ašaros!.. O vidurnaktį atėjo Mortimeris: jis 
jau viską suprato ir grasino mane nužudyti, jei ga- 
lutinai nenuspręsiu prisiimti Peterso vaidmens... 
Jam tai buvo svarbiausias dalykas... Petersas buvo 
vienintelis jo ryšininkas su sukčių gaujomis... Be 
jo Mortimeris neturėjo jokios įtakos... 

Vėl „Mažestikas“... Ir jūs man už nugaros!.. Iš- 
girdau kalbant apie nužudytą policijos inspektorių... 
Pamačiau, lyg kažkas standaus po švarku varžytų 
jūsų judesius... Neįsivaizduojate, kokį pajutau pasiš- 
lykštėjimą gyvenimu... Vos pagalvojęs, kad esu pa- 
smerktas iki mirties vaidinti savo brolio vaidmenį... 

Prisimenate tą nedidelį barą? Ir nuotrauką, 
kurią tyčia išmetėte?.. 

Kai Mortimeris apsilankė „Pas Sicilijos kara- 
lių, Ana ėmė protestuoti... Ji jautė, kad iškrenta 
iš žaidimo... Suprato, kad mano naujasis vaidmuo 
nutolins mane nuo jos... Vieną vakarą savo kam- 
baryje „Mažestike“ radau ryšulį ir laišką... Ten 
buvo pilkas masinės gamybos kostiumas ir raštelis 
šalia: ji rašė, kad rengiasi užmušti Mortimerį, o 
jums kažkur skiria pasimatymą... 

Kambaryje tiek prisitvenkė tabako dūmų, kad 
net pasidarė šilčiau. Baldai skendėjo lyg rūke. 

— Jūs atvažiavote čia nužudyti Bertos... - išrėžė 
Megrė. 

Jo pašnekovas gėrė. Tylomis jis ištuštino stikli- 
nę, įsitvėrė židinio atbrailos ir pagaliau atsiliepė: 

— Užbaigti su viskuo! Ir su savimi!.. Man jau 
buvo gana, visko!.. Galvoje sukosi vienintelė min- 
tis - brolis tokias vadindavo rusiškais kliedesiais... 
Mirti kartu su Berta, vienas kito glėbyje... - Lat- 
vis pridūrė trūkčiojamu balsu: - Kaip tai idiotiš- 
ka! Reikia išgerti litrą degtinės, kad užeitų tokios 
mintys... Prie vartelių pastebėjau policininką... 
Iškart prablaivėjau... Ėmiau slankioti aplinkui... 
Šįryt per tarnaitę perdaviau raštelį brolienei, pra- 
šiau susitikti prie molo ir aiškinau, kad jei neatneš 
man nors trupučio pinigų, būsiu suimtas... Niek- 
šiška, ar ne?.. Ji atėjo... 


Staiga, stovėdamas pasirėmęs alkūnėmis į 
marmurinį židinį, jis pratrūko raudoti - ne kaip 
suaugęs žmogus, bet tartum vaikas. Tolesnį pasa- 
kojimą vis pertraukdavo girtas žagsėjimas: 

— Man neužteko drąsos!.. Stovėjome tamsoje... 
Šniokštė jūra... Jos veide pasirodė nerimas... Aš 
viską pasakiau... Viską!.. Apie žmogžudystę taip 
pat!.. Taip, ir apie tai, kaip siauručiame tualete ap- 
keičiau drabužius... Paskui, kai atrodė, kad ji tuoj 
išprotės, užtikrinau, kad viskas yra netiesa... Pa- 
laukite!.. Ne žmogžudystė!.. Paneigiau tik tai, kad 
Petersas buvo niekšas... Šaukiau jai, kad viską pra- 
simaniau vien iš keršto... Atrodė, jog ji patikėjo... 

Tokiais dalykais visada patikima... Ji numetė ant 
žemės rankinuką su pinigais, kuriuos man atnešė. 
Pasakė man... Ne! Ji negalėjo pratarti nė žodžio... 

Jis pakėlė galvą, atsuko į Megrė traukulių tąso- 
mą veidą, pabandė pereiti per kambarį, bet susvir- 
duliavo ir turėjo įsikibti į židinį. 

- Ei, paduokite man butelį!.. 

Tame familiariame kreipinyje nuskambėjo kai 
kas brutaliai švelnaus. 

— Paklausykite!.. Duokite man trumpam tą 
nuotrauką... Žinote, kurią... 

Megrė išsitraukė iš kišenės Bertos nuotrauką. 
Tai buvo jo vienintelė klaida visoje šioje byloje, 
kai jis pamanė, jog šią akimirką jaunoji moteris 
užvaldžiusi visas Hanso mintis. 

— Ne... Kitą... 

Dviejų berniukų siuvinėtomis jūreiviškomis 
apykaklėmis!.. 

Latvis žiūrėjo į ją, lyg būtų išprotėjęs. Komi- 
saras ją matė aukštyn kojomis, bet vis vien buvo 
galima pastebėti, kaip susižavėjęs žiūri į brolį ber- 
niukas šviesesniais plaukais. 

— Kartu su kostiumu jie išsinešė ir mano revol- 
verį! - staiga visiškai abejingu ir bejausmiu balsu 
ištarė Hansas, apsidairęs aplinkui. 

Megrė veidas pasidarė purpurinis. Jis nerangiu 
mostu parodė į lovą, kur gulėjo jo ginklas. 

Tada Latvis paleido židinio atbrailą. Jis jau nebe- 
svirduliavo. Tikriausiai turėjo sukaupti visas jėgas. 

Jis praėjo pro komisarą arčiau nei per žingsnį. 
Abu vilkėjo panašiais chalatais. Iš to paties butelio 
gėrė romą. 

Viena priešais kitą tebestovėjo dvi kėdės, pri- 
sišliejusios iš abiejų pusių prie šildyklės su žari- 
jomis. 

Juodviejų žvilgsniai susitiko. Megrė pritrūko 
drąsos nusigręžti. Jis tik laukė, kad Latvis galbūt 
sustos. 

Bet Hansas tiesia eisena nužingsniavo lovos 
link ir atsisėdo ant krašto - girgžtelėjo spyruo- 
klės. 

Kitame butelyje dar buvo likę šiek tiek romo. 
Komisaras prisitraukė jį arčiau. Į stiklinės kraštą 
dzingtelėjo butelio kakliukas. 

Jis gėrė lėtai. O gal tik apsimetė, kad geria? Sė- 
dėjo sulaikęs kvapą. 

Pagaliau trinktelėjo šūvis. Jis vienu mauku iš- 
gėrė stiklinę. 


Oficialioje ataskaitoje tai skambėjo šitaip: 


19... m. lapkričio ... d., dešimtą valandą vaka- 
ro, vyras pavarde Hansas Johansonas, gimęs Psko- 
ve, Rusijoje, estų kilmės, be profesijos, apsigyvenęs 
Paryžiuje, Sicilijos Karaliaus gatvėje, prisipažino 
kaltas dėl savo brolio Peterso Johansono nužudy- 
mo, įvykdyto traukinyje „Šiaurinė žvaigždė“ tų pa- 
čių metų lapkričio ... d., ir nusižudė Fekane iššovęs 
iš revolverio sau į burną, iškart po to, kai jį suėmė 
Pirmosios operatyvinės brigados komisaras Megrė. 

6 mm kalibro kulka, perėjusi gomurio skliautą, 
įstrigo smegenyse. Mirtis ištiko akimirksniu. 

Kūnas perduotas teismo medicinos instituto 
moksliniams tyrimams, tai patvirtinta raštiškai. 

XIX 
SUŽEISTASIS 


Išeinančius slaugus ponia Megrė dar spėjo pavai- 
šinti stikliuku slyvų trauktinės, kurią pati paruošė 
praėjusią vasarą atostogaudama tėviškėje, nuoša- 
liame Elzaso kaimelyje. 

Kai durys užsidarė, o žingsnių laiptinėje nesi- 
girdėjo, ji nuskubėjo į miegamąjį, apmuštą tape- 
tais su rožių puokštėmis. 

Megrė, sprendžiant iš juodų ratilų po aki- 
mis, buvo šiek tiek pavargęs ir gulėjo išsitiesęs 
didžiulėje lovoje po raudonu šilku apvilktais pa- 
talais. 

— Tikriausiai tau skaudėjo? - paklausė žmona, 
tvarkydamasi kambaryje. 

- Nelabai... 

— Ar tau galima valgyti? 

— Truputį... 

- Vien pagalvojus, kad tave operavo tas pats 
chirurgas, kurį kvietė net pas karalius ar tokius 
žymius žmones kaip Klemanso ir Kurtlinas... 


188 


Ji atvėrė langą, kad išpurtytų kilimėlį, kurį 
pripėdavo slaugas. Paskui nuėjo į virtuvę, perstatė 
ant viryklės puodą ir kilstelėjo dangtį. 

— Vis dėlto pasakyk, Žiuli... - paklausė ji su- 
grįžusi. 

— Ką? - atsiliepė jis. 

— O tu pats tiki ta nužudymo iš pavydo isto- 
rija“ 

- Apie ką tų kalbi? 

- Apie tą žydę, Aną Gorskiną, kuriai šiandien 
teismas. Ta moteris iš Sicilijos Karaliaus gatvės, 
kuri aiškina, kad mylėjo Mortimerį ir nužudė jį iš 
pavydo... 

— A! Tai šiandien? 

- Tiesiog netelpa galvoje... 

- Najau! Supranti, gyvenimas yra toks sudėtin- 
gas reikalas... Gal galėtum pataisyti man pagalvę... 

— Ar ją išteisins? 

- Išteisino daugybę kitų! 

- Tai aš tau ir sakau... O ji nebuvo įsipainiojusi 
į tavo bylą? 

- Kol kas dar neaišku... - atsiduso jis. 

Ponia Megrė gūžtelėjo pečiais. 

- Tikras vargas būti kriminalinės policijos ka- 
rininko žmona! - atsakė ji, bet vis dėlto nusišypso- 
jo ir pridūrė: - Jei kas nors atsitinka, viską sužinau 
iš namų sargės... Jos sūnėnas dirba žurnalistu!.. 

Megrė taip pat nusišypsojo. 

Prieš operaciją jis du kartus aplankė Aną 
Gorskiną Sen Lazaro kalėjime. 


Dabar šis kalėjimas jau nugriautas. 

Pirmą kartą ji jam apdraskė veidą. 

Antrą kartą ji davė parodymus, kurie padėjo 
suimti Torenso ir Žozė Laturi žudiką Pepitą More- 
tą, besislapstantį pigiame Banjolė miestelio vieš- 
butėlyje šalia Paryžiaus. 


Taip slinko diena po dienos, neatnešdamos 
jokių naujienų! Kartkartėmis, velniai žino iš kur, 
kas nors paskambindavo, tik nepranešdavo nieko 
tikro, kol vieną gražų rytą Megrė, kaip Žmogus, 
negalintis daugiau šito pakęsti, klestelėjo į fotelį 
ir sumurmėjo: 

- Pakviesk man gydytoją... 

Žmona patenkinta zujo po kambarius, dėl akių 
kažką bambėjo, vis pamaišydavo kunkuliuojantį 
puode troškinį, perstatinėjo kibirus su vandeniu, 
atidarinėjo ir vėl uždarinėjo langą ir retkarčiais 
pasiteiraudavo: 

— Gal dar paduoti pypkę?.. 

Paskutinį kartą atsakymo nebeišgirdo. 

Megrė miegojo: nuslinkus raudono šilko pa- 
talams, jis gulėjo nuogas iki juosmens, užtat pa- 
togiai padėjęs galvą ant didžiulės žąsies plunksnų 
pagalvės, o šeiminė aplinka pagaliau apgaubė jo 
veidą ramybe. 

Teisingumo rūmuose Ana Gorskina grūmėsi 
dėl savo gyvenimo. 

Santė kalėjimo ypatingos priežiūros kameroje 
uždarytas Pepitas Moretas jau žinojo savo likimą, 
ir stebimas niauraus sargybinio, kurio veidas pro 
grotas rodės lyg sudėliotas iš kvadratėlių, nervin- 
gai suko ratą po rato. 

Užsnigtame Pskove senutė tautiniu kyku su 
nuleistais ant skruostų kraštais, įsėdusi į roges, 
tikriausiai važiavo į bažnyčią, o girtas vežėjas 
botagu pliekė mažą arkliuką, atrodantį visai kaip 
žaislas. 

Komisarui Megrė pranešama, kad į Paryžių 
atvyksta visoje Europoje pagarsėjęs sukčius ir 
banko čekių klastotojas. Tai labai paslaptinga, 
policijos nesusekama asmenybė. Traukinys į 
Paryžiaus geležinkelio stotį atveža... lavoną. 
Nepaaiškinamomis aplinkybėmis įvykdomos 
dar kelios žmogžudystės. 


Latvis Petersas — pirmasis Georges'o Simenono 
detektyvas, kuriame pasirodo komisaras 
Megrė. 


Georges'as Simenonas (Žoržas Simenonas, 
1903-1989) - legendinis XX a. detektyvo meis- 
tras. Autoriaus knygų parduota per 500 mi- 
lijonų egzempliorių, jos išverstos į daugiau 
kaip šimtą pasaulio kalbų. Išradingos intrigos, 
trumpas ir aiškus pasakojimas, pagrįsta ir tiks- 
li psichologinė autoriaus įžvalga, iki kraštuti- 
numo įtempta veikėjų būsena jau daugelį metų 
žavi komisaro Megrė gerbėjus. 

